text:
「哲學其實係用理性思考問題嘅研究方法……」我都未講完,佢就講:「原來係咁……碰!明仔,可唔可以幫我拎杯水嚟?」好,佢已經幫我答埋第一個問題,原來讀哲學可以做waiter.
對大多數人,食飯飲水搵食訓覺扑嘢係first-order_desires,唔做係會死.讀書?無錯,我成日諗住要讀書,但係佢係second-order_desire,所以唔做唔會死,所以咪只係諗住,唔做囉.
喺中華地區,我地已經係末法時代,漢傳佛學除左喺民國(無記錯係民國,我都唔肯定),因為為左對抗西方文明(無錯,中國本身嘅文明已經唔夠砌,唯有搵有因明學嘅佛教幫手)再加上喺中國自宋朝已失傳嘅唯釋宗典籍喺日本傳返入嚟,喺啲咩歐陽竟無呀,太虛法師呀同韓清淨呀嘅研究下漸有復興之勢,但係嚟到依家,大家都知復興失敗啦!
藝術其實好得意,我地平時大家睇同一樣嘢,一小部分人話佢見到啲大部分人都睇唔到嘅嘢,我地會話佢癡撚線;但係一旦藝術範疇,一小部分人話佢睇到另外一啲嘢,我地會話自己見識少,水平低.⋯⋯
啲人自己戇鳩,將篇文讀到面目全非本身無問題,但係居然逼啲學生跟佢自己嘅方法解讀就好大問題,明明就係一張椅子,居要我睇到一張憂鬱嘅椅子,你仲唔係精神病?


c: text/html

text:
上一次就同大家講過關於女性既高潮啦,咁今次就想講一講好多客人都會問既一個問題 SM用品.
因為我地店有賣SM既用品,有部份客人入到黎呢好傾果D都會吹下水,亦都有部份係以好奇既心態黎問,
就會問:喂 其實D人買SM野個樣係咪都係比較變態呀,個樣好猥瑣咁?
其實聽到呢個問題既時候,學阿振英咁講,有時係忍唔住笑,因為首先個樣猥唔猥瑣同佢買咩性用品係無關係,
就算靚女好身材乜都好,都一樣有會買仿真陽具呀等等可以自己用既玩具,唔通靚女就代表有好多仔可以揀,唔洗呢D玩具咩
其次就係變態呢樣野,玩SM既用品真係唔可以就定義左佢係變態,只不過係長久以來SM呢個字被人默化左太耐,令人覺得SM=變態,變態=SM,其實SM係一個施虐者同被施虐者既性幻想,只不過係用左在性呢方面,所以先會被人覺得係變態,老實講句,從心底入面問自己,係咪有一種想支配別人既幻想?有無?我答你,大部份人都一定會有呢種思想,但係好人好者,邊個會無啦啦被你支配住係咪先,但係在性既角度,如果你既伴侶係肯配合的話,呢種思想係可以釋放出黎的.
好啦咁大概解釋左SM唔係變態之後,咁講一講伴侶之間玩SM用品有咩特別啦,其實伴侶之間如果肯配合
一齊玩的話,對雙方既親密度係有一種用唔到口講既形容,以下既形容比較出位,驚唔順唔好再睇啦
首先,假如你伴侶買左一對手銬被你做驚喜,然後同你講:今晚我想你綁住我,你想做D咩我都唔會反抗,
今晚我聽哂你話.又或者同你講:今晚我要綁住你,我要你今晚唔准訓,咩都聽哂我話,你係我嫁啦,你走唔甩.
試想像一下如果個伴侶講呢D極度挑逗既說話再加上真係有個手銬黎呼應番佢句說話,如果係你,你仲會唔會
覺得變態?我諗9成既人都已經係著哂火啦,仲會諗變態咩,果晚之後第2日可能要換床.
但係呢,一定要你既伴侶肯同你配合先有呢個效果嫁WO,咁樣的話SM就唔會係變態,而係情趣.當然如果你
買左手銬呀腳銬夾硬黎綁住你伴侶,而佢又唔接受呢種玩法的話,我諗第2日你去左差館報到,咁呢D就真係叫變態啦.
所以想同大家講既係,SM真係唔好定義左係變態,需要理解佢點玩法,同咩人玩,唔好將SM既壞處無限放大,
然後話人變態,如果同伴侶有配合有共識咁玩SM,其實呢一種情趣係比其他性玩具更高一種層次
一定要有共識同雙方都默許,如果唔係就真係會變左變態啦.

robotstxt: allowed

filter: keep


text:
年紀一大,加埋年輕冇愛護好牙齒,老嘅時候牙齒就會有好多問題.宜家年紀大嘅長輩牙齒常見嘅問題就係:牙周炎嚴重,牙齦萎縮,牙齒脫落等症狀.輕者,通過及時處理,可以緩解牙齒脫落現象,亦都唔使種牙,後期只需要多注意口腔清潔就OK;重者,牙根都暴露,牙齦萎縮嚴重,已無法通過簡單治療恢復牙齒功能,呢個時候只能採取鑲牙(牙套)修復或者進行種牙.根據個人牙齒情況以及經濟承擔能力選擇治療方式,咁有冇人知道珠海半口種牙價錢幾多呢?
珠海半口種牙價錢
一,種牙品牌以及材料決定種牙收費.大多數診所韓國品牌種植體加埋牙冠(即韓國all-on-4)總費用係五萬到七萬左右.唔同診所收費稍微會有D唔同.
二,種牙收費同醫生都有好大關係.喺一些診所預約博士級別嘅牙醫,係需要多交一些費用嘅.
三,種牙需要考量個人骨量,骨膜嘅情況,有些人牙骨量唔夠,牙位比較低,呢個時候就需要植入骨粉,增加骨量;如果骨膜受損比較嚴重,都需要植入骨膜,先可以進行種牙,呢兩個費用都係需要重新收費.
以上就係「有冇人知道珠海半口種牙收費幾多?」嘅具體介紹,如有疑问,可以通过WhatsApp&WeChat+85362169054同我哋嘅專家進行一對一嘅咨詢,提前預約可享受更多優惠.


text:
太爛玩
維港旁起「戶外泳池」 泳裝女雕塑試水
Ads by Google
明明話「未食五月糉,寒衣不入槓」,點知今年就過咗一個有史以來最熱嘅端午節!
唔好話寒衣,短袖衫都唔想著,只想著泳衣游水!
喺尖沙咀海港城好似有個戶外泳池,梗係要約埋一班朋友去游……
原來係假嘅!其實係一個藝術展覽,美國雕塑藝術大師 Carole A. Feuerman以游泳為主題製作出一系列雕塑,配合錯覺藝術嘅泳池,幾可亂真!雖然唔可以真係跳落去游水,不過眼睛吃冰淇淋,一樣涼快!
體態優美 猶如真人
來自美國嘅超寫實雕塑藝術大師 Carole A. Feuerman喺國際享負盛名,今次係佢第一次喺亞太區舉行首個個人展覽,一系列雕塑以游泳為主題,展現出唔同體態嘅美感.展覽一共有 6個雕塑,全部都係著住泳衣嘅女仔,不過唔係大家想睇嘅 Bikini美少女,而係游泳選手著嘅運動裝泳衣.其實呢一系列雕塑全部以泳手做 model,主要帶出肌肉美感,好似有一個游緊背泳嘅雕塑,就係以奧運選手 Lauren Perdue比賽前輕鬆狀態為藍本,要捕捉只此一刻嘅表情實在唔容易.為咗加強製成品嘅真實感,雕塑配件都非常講究,好似泳帽下面嘅頭髮,穿著嘅泳衣等等,全部都係真嘢,離遠睇真係分唔出係真人定雕塑!
蹲在銀色巨球上練習瑜伽嘅雕塑名為 Monumental Quan,展示人體完美比例,屈膝佇立的姿勢難度相當高.
海港城露天廣場搭起「戶外泳池」,擺放咗 6個以游泳為主題嘅雕塑,驟眼望以為呢度有三個?其實有一個係真人嚟㗎! 日薪一萬做救生員
為咗增加今次展覽嘅互動性,海港城特別以日薪一萬元高薪聘請「救生員」,逢週末於「藝術泳池」旁邊看守藝術品,以及向觀賞者介紹展品及推廣公共藝術文化.成一萬蚊一日,梗係多人報名, 400幾人入面揀咗 8位俊男美女,佢哋質素非常高,當中包括有醫科,法律系學生,欖球及排球代表隊成員等等,被揀中嘅 Ada不諱言係被高薪所吸引,不過喺大學主攻視覺藝術嘅佢就話,可以同大師級藝術家 Carole見面,一樣獲益良多.一到週末佢哋就以健康性感嘅打扮出現喺「藝術泳池」,毛手毛腳嘅人何其多,不過一班女救生員都話唔擔心,信得過大會保安呀!
Ada畢業於浸大,主修視覺藝術,佢話十分欣賞 Carole嘅作品,希望趁暑假賺錢之餘,亦可重投藝術嘅懷抱.
現年 70歲的 Carole A. Feuerman,從事雕塑藝術創作超過 40年,作品被多國元首收藏,包括日皇明仁,美國前總統克林頓等等.
Lauren Perdue係 2012年奧運金牌得主,上年正式宣布退役,呢個雕塑像真度極高,盛惠 12.8萬美元(約 99萬 8千港元).
一班「藝術救生員」年齡介乎 20至 30歲,淨係對藝術充滿熱誠係唔夠嘅,大會仲特別幫佢哋補習,邀請導師介紹作品及藝術家嘅背景資料,絕對唔係隨口噏當秘笈.
Carole A. Feuerman個人雕塑公共藝術展
日期:即日起至 7月 5日
時間: 10am-10pm
地點:海港城海運大廈露天廣場
撰文:關錦雯
攝影,攝錄:陳淘鈞
mailto:hotpot@nextmedia.com


text:
「投資」
香港做數據分析真係無得做?好多人都話香港嘅市場太細,當然嚟個係一個事實,但係細唔代表無得做.七年前選擇咗去開拓嚟條路,七年後條路依然咁難行,但係仲有無得行?我覺得係仲有得行,只不過係點行.數據係一個長線投資,回報期係比較耐,所以好多公司選擇解決眼前問題.當然市場環境係好重要,因為環境因素,數據分析始終比起其他地方發展得慢.
「難行」
路係人行出嚟,幾難行嘅路依然係路,好多時好多嘢唔係話無得做,而係睇下點樣先至有得做.就算同一樣嘅產品喺唔同地方都要有唔同嘅策略,好難只係用同一個策略去行就得.當然有時真係好睇個大環境,但係每個行業都會經歷興衰,如果都從來未興起過又點會衰落呢?有時條路行咗咁耐,就算係難行都應該要堅持落去,因為真係唔知前面會有啲乜嘢等緊你!
「心態」
好多嘢係香港唔係無得做,只係香港表面好似行得好前,但係其實好多人都係抱住,少做少錯,唔做唔錯嘅態度去工作.所以好多公司雖然知道要轉型,但係好多人都仍然希望要穩打穩紮,以不變勝萬變嘅態度,點知到最後就變成一無所有.而另一邊廂有好多人都會混水摸魚,用一啲嘩眾取寵嘅方法去吸納客戶,點知到最後與現實不符,搞到好多公司再唔敢投資!最終搞到雙輸嘅局面!
Also published on Medium.


text:
「保齡」
如果你問我邊樣運動我最鍾意嘅話,保齡應該都係其中一樣.最變態嘅時候真係一個星期打兩三日,次次都最少打十局先先至走.由最基本開始打直球到之後打曲球,由租保齡球場嘅裝備到有自己嘅裝備.真係要鍾意嚟項運動先至會買一個屬於自己嘅保齡球,甚至每次打波都要拎嚟拎去.除非租用保齡球場嘅儲物櫃暫存啲裝備咁就唔需要次次都拎返屋企,因為都真係幾重!
「場地」
自從返咗嚟香港之後,打保齡嘅機會真係少咗好多.事關打一局保齡都唔平,而且係香港真係唔係好多地方有保齡球場.如果想打保齡都要去到好遠嘅地方先至有得打.亦都係因為咁所以好耐無打過保齡,就連自己個保齡球都已經發晒霉,兼且咁多年都已經老化唔用得,所以最後係搬屋嘅時候棄置咗.相信而家叫我再打返一定無以前打得咁好,甚至乎連拎起個十四磅嘅保齡球都或者未必得.問下我老公先!
「運動」
當然好多人話保齡球嘅運動量少,但係其實正正相反.不過保齡球嘅好處係你自己一個都可以打!就算風吹雨打都無問題,因為始終場地係室內.其實保齡真係易學難精,唔係淨係靠蠻力就得,同時要保證自己每次出球嘅方法一樣,所以職業球員係要不斷重複咁去練習.另外好多大嘅而最重要就係保齡球嘅球道係因為條條唔同,有啲快啲,有啲就,好視乎當日嘅!
Also published on Medium.


text:
(Social Media移民潮:MeWe,Clubhouse知多少) | 文章 – 滙豐機滙
上次我哋講數碼營銷新趨勢嘅時候,第一項就係講新社交媒體嘅興起.自從Facebook等社交平台更改共享資訊條款之後,隨即引發起社交媒體移民潮,好多用家都開始放棄沿用多年嘅Facebook,改用MeWe.同時,最近又再多一個全新嘅社交平台ClubHouse興起,佢嘅特別之處係用戶需要受到邀請先可以開始使用,唔知大家又有冇被邀請加入呢?今次我哋會集中介紹上述兩個平台,同埋講吓有咩值得一班市場營銷人員(marketers)留意.
咩係MeWe?點解咁多人轉會用MeWe?
MeWe自稱係一個注重用戶私隱嘅社交平台,佢同Facebook 最大嘅分別就係佢冇嚴厲嘅內容審查,MeWe主打冇廣告,唔會記錄用戶觀看內容同埋唔會洩露用戶資料俾第三方.近日移民潮嘅出現主要源於Whatsapp係2月8日宣佈改變私隱條例,強制用戶要向Facebook共享資訊,引起好多用戶不滿並希望另闢蹊徑,喺一個私隱得到保障嘅平台去社交.
MeWe有咩特點?
就應用程式嘅功能嚟講,MeWe有比較多群組分類,而且分類比較清晰明確.雖然 Facebook都一樣有群組功能,但大部分都係非公開群組,用戶如果想加入就需要得到群組管理員嘅准許.喺MeWe,群組亦有分公開同私人兩種,顯示有「join」就代表佢係一個公開嘅群組,用家無需通過審批都可以自由加入;而希望加入後者就要撳「apply」啦,要加入就可能就要回答群主嘅問題,經過佢嘅批准先可以加入.
另外,MeWe唔會強制用戶睇任何內容,用戶可以自行選擇觀看聯絡人,社群,專頁嘅內容,亦可以同時睇哂三種內容,用戶有更多選擇權,可以集中地接收訊息.另一個值得一提嘅特點就係MeWe包含錄音功能,當用家想出帖子或者留言回覆嘅時候,都可以錄音代替文字,而用法同Whatsapp語音訊息一樣,非常方便.
係MeWe上做marketing要注意嘅事項
MeWe同我哋市場營銷人員用開嘅Facebook可以話係南轅北轍,兩者有好多嘅不同之處.當中最顯著嘅一點就係內容方面,Facebook會透過演算法令到不同品牌嘅內容更容易接觸目標受眾,而MeWe則係被動地按時間先後次序去顯示內容,因為MeWe主打無廣告,即使係MeWe到做品牌推廣,呢類資訊都好容易會被忽略.
然而,MeWe係發佈帖子入面具備投票功能,最多可以加入20個選項,亦都可以埋加入表情符號(Emoji)或者圖片,呢個功能有助公司進行投票活動去加強同客戶嘅互動率,市場營銷人員亦可以問一啲有關顧客喜好嘅問題去更深入了解佢哋.假設你經營嘅係化妝品牌,就可以問大家對新推出嘅產品有咩意見,例如係今季嘅唇膏顏色會令佢哋聯想到啲咩咁,從而可以得知廣告活動等嘅設計應該用咩主題.好好利用呢個功能就可以喺做內客營銷嘅時侯,同時做埋市場調查,一舉兩得.
咩係Clubhouse?點解Clubhouse咁吸引同多人使用?
Clubhouse係一個以語音聊天嘅應用程式,自2020年4月推出至今有近二百萬嘅活躍用戶.呢個應用程式開始普及嘅主要係因為名人效應,因為Tesla嘅老閭馬斯克(Elon Musk)都有使用,好多想同佢喺Clubhouse入面傾計,帶動好多人下載試玩.
簡單嚟講,Clubhouse可以話係一個網絡版嘅城市論壇,可以俾多位用家用語音交流.同大家熟識嘅Instagram嘅直播(live)功能比較的話,Instagram嘅live可以直播畫面同語音,但最多只可以俾兩位用戶同時發言,觀眾只可以用文字去回應;而Clubhouse雖然冇得露樣,但可以俾多位與會者一齊發言,係交流嘅層面嚟講較有優勢.唯一嘅缺點就係佢現時只係開放俾IOS用戶下載.
咁到底Clubhouse有咩咁特別呢?冇錯,就係頭先我哋提及嘅邀請碼啦.每個人開設帳戶之後都只有兩個邀請碼,如果你Clubhouse非常活躍,先會有額外嘅邀請名額,就係呢個物以罕為貴嘅概念吸引左唔少人嘅興趣啦.
係Clubhouse上做marketing要注意嘅事項
我哋上次講過影響者行銷(influencer marketing)會變得日益重要,其實Clubhouse為網絡紅人提供左另一個平台去做品牌宣傳.以foodpanda為例,喺過去嘅農曆新年,佢哋就邀請咗幾位唔同嘅藝人嘉賓喺Clubhouse同各位foodpanda嘅品牌關注者傾下計.喺Clubhouse傾計比起硬銷易入口好多,所以確實係一個俾KOL(Key Opinion Leader)進行品牌推廣嘅新興渠道嚟架.
除左傾計之外,Clubhouse當然有更大嘅作用啦.有唔少行業領袖都選擇喺Clubhose分享有關自己行業嘅資訊,背後嘅原因就好似我哋做內容營銷(content marketing)一樣,可以建立一個專業形象,同時拉近自己同潛在客戶嘅距離,有需要時仲可以向觀眾推廣資訊添.特別喺Clubhouse,實時,直接嘅對話親切感更高,好似係我哋見到Elon Musk等大人物都願意花時間同我哋溝通咁,可以令品牌比人一種親民嘅感覺.
講到呢到,其實如果各位marketers希望同同行交流,Clubhouse亦都係一個好適合嘅平台嚟架,有好多唔同嘅marketers經常喺入面不定期同行內人士就各種行銷嘅相關議題進行討論架.最近亦興起一種新玩法.用戶會開設一啲「無聲房」,喺入面大家都默不作聲,旨在俾會議內嘅人互相睇下大家嘅照片同簡介,類似交換卡片咁,希望睇吓日後有冇合作嘅機會.
就咁睇MeWe同Clubhouse雖然都係新興嘅社交媒體,但係兩者嘅用戶都唔少,唔同大小嘅公司都開始係呢兩個平台開設專頁同埋進行品牌推廣活動,所以作為市場行銷專員嘅你絕對唔可以忽略呢啲新社交媒體嘅宣傳策略啦!


text:
好耐之前睇龍頭 Vi 既 blog ,都知日本 Sanrio Puroland 為慶祝開幕 20 週年出左 d 精品,當時錯過左個機會,去到旺角時都已經賣哂,到佢第二輪番貨時,又只係剩番部分貨品買唔齊... 好彩上個星期家姐去日本玩,托佢買左 d 20 週年精品番黎,總算買到大部份精品番黎啦!
三款 folders 加 memo pad....
一向都傾向唔儲公仔既我,終於都買左佢番黎喇!因為實在太平喇,係香港要賣成 $300 一隻,係 Sanrio Puroland 只係要 2,100 日元咋! 你睇 Pekkle 佢幾 "梳乎",繞哂腳咁坐係 sofa 度 "嘆世界!
佢地終於都可以 "三代同堂" 喇!中間 "P" 仔係 2005年出既第一代,右手邊既 "A" 仔係 2008 年出既第二代,而左手邊就係今年出既第三代喇!全部都係 Sanrio Puroland 既出品,正式由日本 "移民" 黎香港嫁!
呢 d 就係今次係日本 Sanrio Puroland 買番黎既....
估唔到呢條幾年前既 Pekkle 電話繩都仲有得賣,仲要係 Sanrio Puroland 入面買到!我家姐唔知我已經有,所以都照買左番黎比我,細細件唔阻地方,真係 "多多益菩" 囉!
呢 d 就係之前係旺角買既 20 週年精品.... 價錢比日本買既.... 真係可以差成倍咁滯...
如果之前有係旺角買呢批 Sanrio Puroland 20 週年精品既 fans,都應該知道佢地既購物袋換左 pattern,初時旺角只係比左個細袋我,見 Pekkle 冇份時都相當失望,不過原來大 size 既購物袋係有 Pekkle 嫁!即刻開心哂!
右手邊個細袋係旺角買野時送既,左手邊大果個就係日本買野時比既!其實係一樣 pattern,不過就係因為細袋個 size 細左,所以岩岩就係 cut 走左係左上角既 Pekkle....
zoom 近比大家睇清楚 d...
雖然都係買唔齊所有 Pekkle 有份既 20 週年精品,不過慳番咁多,都已經好開心,好滿足嫁喇!


text:
托盤
托盤 係裝嘢食餐具嘅一個盤,佢比一個斗大,常見嚮快餐店同飛機餐,方便一客客分配,有條理.
湯殼
湯殼 ,有時就噉叫 殼 ,國語叫 湯勺 ,係隻好大嘅匙羹,長炳,用嚟喺個煲度潷湯或者潷餸.
湯羹
湯羹 係用嚟飲湯嘅匙羹,亦都係容量單位.1湯羹(TBS)即係15毫升.
筷子
筷子 ( Chopsticks ),或者淨係叫 筷 ,係種食嘢嘅工具.一對筷子共有兩支,可用嚟夾嘢食或者耙飯,但係有啲人鍾意用筷子嚟篤嘢食. 筷子係東亞四國:中日韓越嘅主要食具.泰國都有用,不過淨係用來飲湯水同食麵.
飯殼
飯殼 ,國語叫 飯勺 ,係隻扁身嘅匙羹,用嚟喺個飯煲度潷飯,通常用木頭或者塑膠造.
飲筒
飲筒 (英文 Drinking straw ;國語同部份粵語地區叫 吸管 ),又叫 飲管 ,或 喉仔 ,係用嚟飲水嘅幼管.佢上邊畀人用口吸,下邊插入水裏面,口吸水令水向高流. 飲筒上邊人吸氣時,筒裏便嘅氣壓就會降低.而水另一面又受到大氣壓向下推,因為氣壓差嘅關係,水會向 ...
餐叉
餐叉 係一種日常西式食具,幫人將嘢食放入口度,亦可以喺煮食或切嘢食嗰時抓住嘢食,唔畀嘢食郁.餐叉一邊畀人握住,另一邊有二至四條分支,用來插入或拮住嘢食.雖然呢種工具易用過筷子,但只喺西方較為普及,喺東方人大多數人亦淨係用筷子做食具,因東方人習慣用 ...
電腦網絡
電腦網絡 係種畀電腦交換資訊嘅網絡,用到通訊裝置同線路將地理位置唔同,功能獨立嘅電腦系統連埋一齊,用網絡軟件將網絡上面嘅硬件,軟件同資源共享.
Cat1
Cat1 係網線嘅標準,訊號傳輸頻率可以去到1MHz,舊時用喺普通舊式電話服務(POTS),綜合服務數碼網絡(ISDN)同門鐘嘅線路.
Cat3
Cat3 係網線嘅標準,訊號傳輸頻率可以去到16MHz,舊時用喺10Mbps乙太網絡 10Base-T 同埋 Token Ring 嘅線路.
Cat6
Cat6 係網線嘅標準,訊號傳輸頻率可以去到250MHz,同時可以兼容Cat5同Cat3嘅標準.
DHCP
DHCP ( Dynamic Host Configuration Protocol ),可以譯做 動態主機設定協定 ,係種TCP/IP網絡嘅通訊協定,用途係分配IP位址同其他網絡設定參數去網絡入面嘅各個裝置.
Ping
ping (呯)係一種電腦網絡工具,用嚟測試數據包能唔能夠透過IP協議到達特定主機.Ping 指一個訊號由一部電腦傳去另一部電腦,然後收訊號嘅電腦再傳個訊號返嚟話「收到訊號喇」總共花嘅時間,可以用嚟作為量度一個網上遊戲伺服器表現嘅指標.
乙太網
乙太網 ( Ethernet ),又譯 以太網 ,係種電腦網絡嘅技術,用喺區域網絡(LAN),廣域網絡(WAN)等方面.
內聯網
內聯網 係一種組織內部嘅區域性網絡.佢只可以喺一定網絡範圍內連線,無得上互聯網(外聯網).獨立於萬維網. 一般用家要自己搞內聯網就要有上網機器兩部,兼夾路由器.將路由器個LAN頭連落個LAN頭就可以整到個內聯網.如果個LAN頭連落個WAN頭就係連出互聯網,又叫 ...
分散式阻斷服務攻擊
分散式阻斷服務攻擊 ,又叫 洪水攻擊 ,通常叫做DDoS或DoS(Distributed Denial of Service).顧名思義,係利用網上已被攻陷嘅電腦作為「人類」,向某一特定嘅目標電腦發動密集式嘅「接受服務」要求,藉此耗盡目標電腦嘅網絡資源同系統資源,搞到唔可以向正常請求 ...
廣域網絡
廣域網絡 ( Wide Area Network ,簡稱 WAN ),係覆蓋好大範圍嘅電腦網絡,同區域網絡相對.互聯網就係種廣域網絡.
網絡性能
網絡性能 ( network performance )係指一個電腦網絡有幾能夠有效率噉幫用家達成目的,可以用以下指標衡量: 順應力(resilience):指個網絡有幾能夠喺異常情況出現(例如突然間有好多用家想要攞數據)嗰陣維持正常運作. 時延(delay):指由一個節點傳到第個節 ...
網絡編程
網絡編程 ( computer network programming )係指編寫能夠一個電腦網絡唔同過程互相通訊嘅程式嘅過程.
虛擬私人網路
虛擬私人網路 (Virtual Private Network,VPN)係種透過公用網路(例如互聯網)去傳送內聯網網路訊息嘅通訊技術.
路由
路由 係通過網絡將資訊由來源嘅地址傳輸到去目的地嘅地址嘅過程,而處理路由嘅裝置就係路由器.
點對點
點對點 (英文: peer-to-peer , 簡稱 P2P )係一個唔靠中心伺服器,而只係靠用戶互相交換資訊嘅互聯網體系.
協同過濾
協同過濾 ( collaborative filtering )係推薦系統嘅一種做法.
IT狗
IT狗 係一部分香港人對資訊科技界從業員嘅稱呼,有時帶有貶義,但亦有資訊科技界從業員攞佢嚟自嘲.
電腦
電腦 即係「電子腦袋」(部嘢本身用電去行,要用人去聯,聯想到同人個腦好似),中國大陸以前叫做 計算機 或者 電算機 (即係「計算嘅機器」),係按照一系列指令(又叫程式)嚟處理數據嘅機器. 電腦用途廣泛.其實電腦係一種可以處理任何資訊嘅機器.根據邱奇-圖 ...
Bug
程式錯誤 (英文: Bug ),又譯 臭蟲 ,係程式設計術語,指軟件或系統運行嗰時因本身出錯而造成異常情況,死機,唔見咗數據,非正常中斷等現象. 喺電腦遊戲入面,假如有隱錯冇令遊戲出現大錯時,經常會意外變成一種「秘技」,稱為Bug.
Chromebook
Chromebook 係行Google嘅Chrome OS系統嘅手提電腦,2011年開始出,廠商包括三星,宏碁,華碩等等.
ENIAC
ENIAC ( Electronic Numerical Integrator And Computer )係世界上第一部通用電腦,1945年由美國陸軍委託嘅賓夕凡尼亞大學發明.
Lag
Lag (英文「延遲」噉解)係網上遊戲用語,指某一個熒幕嘅畫面落後於正常運作嘅熒幕嘅畫面,原因可能出於伺服器嗰邊或者用戶嗰邊,通常會搞到網上遊戲對局無法正常運作;所以網上遊戲嘅編程相當重視思考點樣減少玩家玩嗰陣出現 lag 嘅機會率.
Macintosh 電腦
Macintosh 係一款電腦,由蘋果公司設計同生產.喺1984年1月24號推出連芒嘅Mactintosh 128k.
Messenger Plus! Live
Messenger Plus! Live (簡稱 MsgPlus )係Windows Live Messenger嘅加強插件,喺2006年推出.
Mini PC
Mini PC , 迷你PC 係一種便攜式個人電腦.佢相當於一部迷你主機,衹有必要嘅CPU(基本上係移動平台嘅CPU),內存插銷,硬盤插銷,有時會有獨立顯卡插銷,但冇顯示器,鍵盤之類嘅外設,基本亦唔會帶電源(衹會帶電源適配器),有必要陣時衹會透過USB接口,HDMI接口 ...
Nexus 9
Nexus 9 係一款由Google同HTC一齊做嘅平板電腦,又係Google Nexus系列嘅第4款平板電腦.同之前7英寸/10英寸嘅Nexus 7/Nexus 10唔同嘅係,呢款平板有8.9寸屏幕.呢個產品將會有16GB同32GB兩種儲存大細上市.Nexus 9將同埋Nexus 6一齊搭載Android 5.0 Lollipop操作系統.
T&L
T&L ( Transform & lighting )係坐標轉換和光源.3D 圖形係由複雜嘅坐標轉換同光源運算所組成嘅,喺以前顯示卡重未有T&L 功能嘅時候,坐標處理同光源運行都係由CPU處理嘅,CPU 運算速度越快,遊戲就越流暢. 近呢幾年大部份顯示卡有咗T&L 功能之後,C ...
Unix時間
Unix 時間 係一個俾電腦表達時間,用嚟運算嘅標準.呢個標準將一個時間點描述成1970年1月1號開始嘅秒數,唔計閏秒. Unix 時間假設每一日都係86400秒長,令以日,鐘頭,分鐘為單位嘅運算方便,但係描述唔到閏秒. Unix 時間有呢個名,係因為佢最先用喺 UNIX 作業系統.
USB
USB (英文: Universal Serial Bus )係連接外面設備嘅一個插口,匯流排嘅標準.電腦上成日用,接滑鼠,鍵盤,遊戲桿,掃描器,數位相機,印表機,硬碟,用途多多.最初由英特爾同微軟發起,最大特點係熱插拔(Hot plug),即係唔使閂機可以掹,同埋即插即用(Plug ...
VAIO
VAIO (英文: Video Audio Integrated Operation )係VAIO公司早期嘅消費電子產品品牌,1997年由日本索尼公司成立.到咗2008年開始以 Visual Audio Intelligent Organizer 作稱呼,2014年開始獨立運作,易名VAIO Corporation.
X Window系統
X Window系統 (簡稱為 X11 或 X )係一種用位圖方式顯示嘅軟件視窗系統,最初係1984年麻省理工學院嘅研究,之後變成咗UNIX,類UNIX同埋OpenVMS等等作業系統所一致適用嘅運作協定.
二維電腦圖像
內文:點陣圖 一幅點陣圖(raster image)由若干粒像素(pixel)組成.一部電腦所顯示嘅點陣圖每一幅都係由一大柞像素所組成嘅,每一粒像素都有一個坐標記住佢喺邊個位置,並且有一隻色水,隻色水係由唔同濃度嘅紅,綠,同藍結合形成(例如紅溝藍會出紫),從而一齊 ...
人類介面裝置
人類介面裝置 ( human interface device , HID )係指曉由人類接收輸入,再向人類傳遞輸出嘅電腦裝置.
個人電腦
個人電腦 ,又叫 PC ,係英文 personal computer 簡寫,亦即係個人用嘅較為小型嘅電腦.呢種電腦之所以叫個人電腦,係因為之前嘅電腦都好大部,而且會一班人分嚟用.而個人電腦就實現自己用自己一部機,唔使再同人分嚟用. 1973年法國工程師François Gernelle同埋An ...
克隆帳號
克隆帳號 (粵拼: hak 1 lung 4 zoeng 3 hou 6 )係Windows系統入面,用註冊表將HKEY_LOCAL_MACHINE\SAM\SAM\Domains\Account\Users\入面嘅子鍵嚟搞操作,搞到一個普通嘅用戶都有同管理員一樣有嘅檯面權限噉解.
分析機
分析機 ( Analytical Engine )係由英格蘭數學家巴貝治(Charles Babbage)諗出嚟嘅一部多用途電腦.
勒士啤梨派
勒士啤梨派 (英文: Raspberry Pi ),係一款基於Linux系統嘅,只有一張信用咭大細嘅單板機電腦.佢係由英國嘅 勒士啤梨派基金會 開發,目的係以低價同自由刺激喺學校嘅基本電腦教育. 勒士啤梨派嘅生產係通過有生產許可嘅兩家公司:Element 14/Premier Farnell 同 ...
千年蟲
千年蟲 係指電腦處理唔到2000年後日子嘅問題,因為早期電腦為咗慳記憶體,只係用兩個數字位記年份,譬如1999年係「99」,咁2000年就會變咗做「00」或者「100」,有機會搞錯係1900年或者19100年,分分鐘令到程式行唔到.
可程式化邏輯控制器
可程式化邏輯控制器 ( programmable logic controller )係一種專門用嚟控制機械運作嘅電腦.佢由CPU同埋內存為主,加埋電源模塊,數碼輸入輸出(DI/DO),模擬輸入輸出(AI/AO),直流輸出同埋通信模塊等等構成.
向量圖像
向量圖像 ( vector graphics )係相對於點陣圖嘅一種圖像記憶法.點陣圖嘅做法將一幅電腦圖像以一大柞像素同埋「每粒像素係乜嘢色水」嘅方式嚟代表,並且要部電腦死記住每粒像素嘅色水數值.相比之下,向量圖像用嘅係一種冇噉死記性嘅做法:喺向量圖像當中,部電腦 ...
啟動磁區
啟動磁區 ,又叫 開機磁區 ,係硬碟或者軟碟負責啟動作業系統(開機)電腦程式嘅磁區.若果部電腦無裝作業系統,啟動磁區嘅電腦程式會叫用者插入開機軟碟.
執行期
執行期 ( runtime )係指 CPU 喺度執行段機械碼嗰段時間.
執行檔
執行檔 ( executable file / executable )係指一個會令部電腦根據檔案嘅指令做嘢嘅檔案.


text:
你分清楚戰力同assets先啦
assets係講緊交易入面,會令對方吸引嘅資產
選秀權,年輕戰力(仲行緊新秀約/超值合約),到期約等等都叫做好嘅assets
頂薪長約一黎難match,我唔係話MB廢,但好簡單當依家MB要攞去trade
可能只有同樣係頂薪球星互換,先可以有一個76人嘅接近到嘅報價
所以交易頂薪球星係有難度,難度在於人地都想match到個人工去交易,一般都唔會當佢地係好嘅trade assets
你攞字母同西講
字母點講都係MVP
西係乜
?
你講撚到夾兩年無冠,就一定換到星咁
而上年就有登可換(換登呢種級別嘅星係好難遇到,而你地The Process上年都加速到無乜assets,係時侯要去最後一步,呢個係你地急嘅位)
唔理現實執唔執行到
你地一聽到登 又話佢廢,霸球權,Beal好過佢
咁就真係好撚好笑囉
我係公海post講架,你就話我柒到出公海
當時咪又係幾個76迷屌我
反而你地76迷啲言論就真係柒到出公海啦
例子包括:
「MB同登都要3x% Ball possession,所以佢地唔夾」
「Danny Green + 1st round pick = Beal」
「登仲廢撚過Beal」
呢啲言論全部都被公海嘅人笑鳩
無端端叫人爆閘去你地76區
得罪講句,唔係上面條友post咗76區,我都唔知有76區呢個post


text:
畀中四至六嘅建議 2.0 | 有嘢唔識但冇補習可以點?應唔應該報mock?
好開心大家都覺得上次嘅建議好有用🤩,今次繼續講多啲先~ 上次我叫大家唔使咁急住補習,咁如果做pp嘅時候有嘢唔識可以點?除咗問日校老師,我會建議大家買本Joint-Us Solution.雖然呢本書入面嘅解釋都有少少參差,但如果你唔明點解pp個答案係咁,你至少都可以大概咁知道背後個原因. 唔好過分著緊校內試嘅成績.校內試嘅成績未必可以作準㗎!份卷可以出得比DSE淺或者比DSE深,亦可以完全唔DSE-oriented,所以唔能夠完全反映到你嘅實力.其實校內試最大嘅takeaway係你知道你邊part溫得唔夠好/熟,有咩嘢題型仲未識tackle同埋有咩嘢可以再改善,等你可以更好咁為DSE準備. 帶腦上堂!老師唔係神,佢都有教錯嘢嘅時候.如果你上堂淨係不停咁接收啲知識,又唔消化吓佢地,分分鐘自己學錯嘢都唔知~ 要求證,可以同朋友討論吓先或者請教Google大神. 認清自己適合嘅溫習模式.唔好為咗迎合你身邊嘅朋友而選擇咗一啲唔適合自己嘅溫書方法.有啲人可能覺得同朋友溫書有人監督住自己比較有用,但亦有人會覺得咁樣會令自己分心,最後變成同朋友傾偈~ 另外,唔好為咗打卡就夾硬逼自己花大量時間將啲筆記整得超靚.其實啲筆記都係畀自己睇番,只要方便到自己溫書就ok啦!啲筆記整得靚啲唔代表自己溫得好啲㗎! 唔好亂報mock.先唔好講有啲卷完全出同改得離地,我發覺好多人根本連書都未溫好就去裸考坊間嘅mock,咁樣同浪費時間同金錢冇分別,而出嚟嘅成績變相都失去咗參考意義.如果自己認真諗過,真係覺得自己某科有呢個需要,想搵一個機會實戰,咁先去報一兩個口碑比較好嘅嚟試吓啦! 唔好羨慕人地成績好.你地口中嘅「學霸」可能都喺背後默默付出咗好多先會有咁好嘅成績~ 與其羨慕人地,不如做好自己,set好目標,推動自己更加努力! 唔好得罪老師.無論係SBA定係你嘅predicted grades,都會係你嘅老師幫手評分.雖則話呢啲嘢會公平公正咁進行,但我相信如果你得罪個老師應該或多或少都會反映喺你個分數上面. 總之,凡事留一線,日後好相見啦~ 唔好因為一時意氣用事而同分數作對! 唔好成日捱夜.呢個都同你自己嘅時間分配同自律程度有關~ 捱夜唔單止會令自己免疫力下降,仲會令你第二日上堂嘅時候無法集中,完全係一個惡性循環,長遠嚟講對學習成效冇好處.


text:
久違兩年,Ubisoft終於喺香港時間今(廿九)晚八點開始透過Youtube直播,由澳洲當代電腦藝術家 Bosslogic操刀8個鐘,向大家展示Ubisoft旗下暢銷遊戲《刺客教條(Assasin’s Creed)》系列最新作英靈殿 (Assasin’s Creed : Valhalla)嘅海報,以及歷史背景設定.其實先前一直有消息流傳指今集新作可能係以古代北歐維京文化為背景,最終確定係會喺刺客世界見到維京人呢個戰鬥民族身影.今集由希臘神話守到北歐神話,英靈殿正正係北歐神話當中嘅天堂.佢係由掌管戰爭,藝術,同死者嘅眾神之父奧丁(Odin)會命令女武神將打仗陣亡嘅英勇戰士帶嚟呢度服侍,享受永恆嘅幸福.相信今集又會出現類似前兩集埃及以及希臘咁樣出現當地文明神靈,話唔定可以用到雷神添.以下就等記者同大家介紹下維京文明啦.
維京人係由公元8世紀到11世紀侵擾並殖民歐洲大陸沿海以及不列顛群島嘅探險家,武士,商人以及海盜.佢哋嘅足跡遍從歐洲大陸到北極廣闊疆域,歐洲喺呢一個時期又被稱為「維京時期」.而遊戲海報左邊嘅「維京船」(Viking ships)係維京文化入面最重要嘅組成部分.維京人由於長期東征西討,船可以話係佢哋賴以為生嘅工具.「維京船」製造囓材料主要取自高大筆直嘅橡樹(學名:Quercus robur).
「維京船」分為戰船以及貨船兩種,戰船比較輕,船身極窄,轉身靈活輕便,非常耐強風急浪,打突擊戰經常可以搞掂船重身闊嘅軍艦;而維京貨船嘅船身就截然不同,又高又闊,船體非常重,喺波濤洶湧大海入面運貨航行時可以保持穩定.而兩類船共通點係通常都有彎曲船首,佢係用一整塊完整嘅橡木精雕細刻而成,而船身中間有一支桅杆,並掛有方型嘅風帆,長度為10米至30米,其平均排水量有50噸.
維京人嘅武器主要用劍,斧,以及矛槍為主.其中劍係維京人最為尊崇嘅武器,因為維京人傳統將家族嘅劍代代相傳,覺得咁樣係一件極為光宗耀粗嘅事.如果一把劍曾經被家族中某位偉大戰士或者上流貴族使用過,呢把劍就加具有價值,當時維京人認為呢啲劍係充滿特殊力量,仲會幫把劍起名.由於維京人生產力無歐洲內陸國家高,劍並非維京人嘅主要武器,更多係貴族,領主或旗下某支部隊的呀頭所使用.所以點解會見到海報主角手執斧頭,而唔係劍.另外,由於維京人打鐵能力唔好,如果用劍連續敲擊另一把劍,劍刃會產生較大裂口,最終會破壞劍嘅堅固性同埋有效性.而有啲維京劍會見到有淺槽,但其實際作用唔係電影咁用嚟放血,而係減輕劍嘅重量,去增加用劍者嘅靈活性.總括而言,靈活係維京人係佢哋打游擊同快閃嘅不可或缺優勢.
斧頭係維京人常用武器,海報入面見到男主角拎住嗰把就係斧頭.維京戰斧係由常用嘅伐木斧改良而來,頭部呈新月形,揮舞起來殺傷力極大,更加有破盾效果,而且造價極低.戰斧有分輕重,重戰斧用於大力劈砍,輕嘅短柄斧搭配盾用於近身格鬥,甚至用作飛斧.而喺戰鬥入面,維京人甚至可以用長柄斧頭嚟爬牆.
另外,海報入面可以見到維京盾,呢啲典型圓盾囓尺寸直徑大約係80至90厘米,都有少量直徑達到95厘米,或細到得70厘米.維京盾主要為木質,並以牛皮覆蓋表面,而異盾周圍就以金屬包邊,中心就同樣以金屬覆蓋,用以保護持盾者嘅的手.與羅馬人用開嘅長盾相比,維京盾係呈圓形,因為維京人體型彪炳,作戰方法主要係以單打獨鬥,崇尚個人武力為主,並唔會學身形瘦削嘅羅馬人咁靠團土隊作戰.而且維京盾靈活方便,仲加咗皮帶設計,在行軍打仗時可以將戰盾罷喺身後,到上戰場時先拎上手,保留體力.
維京人入面最為人所知嘅歷史人物係利夫·艾歷臣(古冰島話:Leifr Eiríksson;挪威語:Leiv Eiriksson,生於公元約970年-卒於公元約1020年),佢係比「文藝復興時期」嘅哥倫布(西班牙文:Cristóbal Colón;意大利文:Cristoforo Colombo;1451年-1506年5月20日)早500幾年就登陸美洲大陸.但由於維京人歷史欠缺足夠歷史文獻記載,後人只能單靠少量文字石碑以及考古遺址進行考察,只係知道佢哋係喺到達格陵蘭島之後,再一路向西航行,先到達今日嘅加拿大紐芬蘭及巴芬島.而根據《冰島傳說》記載,佢建立咗諾爾斯人聚落「文蘭」(Vinland),但唔夠十年就離開美洲大陸,有學者指係同原住民有關.記者相信今他一定會出現呢位傳奇人物,而佢嘅逝世亦都係維京時代末落嘅開始.
維京海上霸權喺歐洲開始進入中世紀之後開始衰微.喺11世紀初更加喺一場大戰輸畀東羅馬帝國而遭受毀滅性打擊,西歐諸國因為強化王權將長期藩鎮割據局面打破,開始有能力抵抗維京海盜,令維京人無辦法再靠搶掠大肆擴張,維京人先逐漸退出歷史舞台,成為歷史一部分.
記者作為一個第一集開始玩嘅鐵粉,對呢集自然有所期望,但對比上兩集狂戰土冇晒刺殺感覺,加埋維京人係東征西討,自然會覺得今集分分鐘又係類RPG玩法,而且地圖可能會係咁多集最大嘅一個,事關維京人打遍成個歐洲.所以有玩家戲稱今集會係刺客教條: 黑旗2,只係由加勒比海海盜轉做維京海盜.最後,今集可能會係跨世代遊戲機推出,PS5分分鐘可以做到全個地圖無縫連接.大家就密切期待啦
「維京時期」維京人所到之處遍佈全歐洲.
而全球首條預告片將會喺天日夜晚同大家見面,萬勿錯過!
今次破天荒直播畫7個鐘嘅澳洲數碼藝術家叫做Kode Abdo,又名 Bosslogic,自6歲開始畫家生涯,係近年一位喺社交媒體上嶄露頭角嘅澳洲數碼藝術家.最為人所知嘅為作有同 Marvel合作推出的限量版嘅《復仇者聯盟:終局之戰》海報,以及與 DC Comics 就The Rock主演,即將上映嘅《黑亞當(Black Adam)》電影所進行嘅合作.
🤙 @Bosslogic #MarvelSDCC pic.twitter.com/cBOSH9cZAF
— Marvel Entertainment (@Marvel) July 18, 2019


text:
聽到欣澳呢個地方, 好多人第一樣諗起我諗就只有: 1. 迪士尼線轉車 2. 迪欣湖轉車.其實欣澳站原名陰澳, 係港鐵定名之前, 因為迪士尼公司覺得「陰澳」既「陰」字同迪士尼的歡欣形象唔夾,就要求跟番廣東人將唔吉利既字改作諧音字 -「陰澳」改名為「欣澳」啦.其實「陰澳」既「陰」字來源並非唔吉利, 只係代表一個地方位處於山的北面,水的南面咁解.雖然原名咁陰暗, 但其實呢個海邊地鐵站可以欣賞到美麗既日落, 重可以係石堤邊垂釣同吹海風添~ 今次帶大家行既小路比較私密,最好就同情人黎呢度靜靜咁睇風景啦!
如何前往 (有D難度)
點解話有D難度呢, 係因為呢度唔係成條路都有google map 提示的喔! 大家就要睇住以下既圖片指示啦, 另外要注意既係呢條路都好多地方無街燈, 夜晚黎到既話要格外小心
- 首先依照地圖去到翔東路既呢個點
2. 係呢度轉入去就會見到有一條好陰暗既隧道入口(時光隧道)
穿過隧道; 隧道入面係完全無燈, 要小心駕駛
3. 下行道出黎之後就係咁樣, 而下行道既右邊係大型水管, 繼續上斜
4. 穿過呢條隧道為後就轉右(藍色箭咀方向) 往陰澳, 無耐就會見到一條分叉路(綠色點) ;
分叉路既樣子係咁樣的
紅色箭咀係崛頭路
黎到呢個分叉口, 路既左面就係石堤, 對岸就係屯門
之後繼續向右面( 藍色箭咀) 方向行
行無耐就會見到右手邊係機場快線同東涌既路軌啦!
陰澳灣
經過一排護土牆之後, 我地終於到陰澳灣啦! 陰澳係以前有多間木廠, 皆因陰澳係內灣既關係, 只有北方向海, 令海面相對平靜; 而日照時間亦少,適合儲存原木係內灣之中.去到宜家木廠與原木已不復再, 留低既就只有浮木陣插係內灣上.
呢度一直都係石屎路, 車友們大可放心駕駛; 沿住海邊一直走, 路軌就係右邊, 重可以停低同鐵場快線及東涌線影張相添
欣澳等等等日落
再向前走, 就會見到右手邊係欣澳港鐵站同公共交通交匯處:
要注意既係欣澳公共交通交匯處同呢條路係唔相連既, 普通車必須依照上面既路徑行到呢度.以前去到欣澳迴旋處個陣成日諗呢條路要點行入去, 重以為要SUV 先爬到坡上黎; 原來係兜咁大個圈既lol
呢度既另一邊就係堤邊, D海風吹黎真係好舒服!
重有人特登呢度垂釣
如果有搭車既朋友黎到欣澳釣魚/睇日落的話, 可以係欣澳地鐵站出黎後穿過巴士站黎到堤邊
呢度都係同自己既愛車影相既好地方~ 唔好講笑真係覺得佢型左好多(笑)
沿住海邊再向前行就係地盤入口, 應是盡頭
總結
小編今日就等唔到日落既美景啦, 下次我一定會等到太陽都落山嫁! 不過呢個真係一個揸車先黎到既私密小地方, 最岩就係同自己既情人黎呢度過一個浪漫既下午啦!


text:
《 TENET天能 》唯我獨尊嘅Nolan
無呃你,我Physics 好渣,但係我第一次睇《 TENET天能 》就明咗80%,真㗎,事後睇解說,證實我嘅思考方向正確!我覺得觀眾要緊記,一早講到明《 TENET天能 》唔係單純嘅 time travel,而係 time inversion,總而言之電影裡面嘅角色唔可以由一個地點或者空間突然跳去另一個唔連接嘅地點或者空間(即係唔可以好似《Endgame》咁 bomb 一聲由2023年跳咗去2012年咁樣).唔明淨低嗰20%(而家明晒),係因為成部戲都好急,睇同聽唔切對白,miss 咗唔少 key evidence,《 TENET天能 》確實係一部幾 challenging 嘅電影.
唯我獨尊嘅Nolan
咁啱我睇得明啫,Christopher Nolan 有無搵方法意圖或企圖照顧觀眾嘅觀影體驗都係一個問題.《TENET天能》有 Christopher Nolan 一貫強烈嘅風格,今次講故仔嘅佈局亦有啲似《潛行凶間》.你話《潛行凶間》難唔難明?都難㗎,但係節奏無咁急,資訊又比較完整(起碼個故事一開始就解釋得好清楚,係由一層夢去另一層夢,你最多唔知去到邊一層夢㗎啫).至於《TENET天能》,科學術語好難,透過對白交代嘅資訊又唔多,劇情同劇情之間又有幾個斷點,觀眾或者要去到電影中段先至會 get 到,「哦,原來咁樣就係 time inversion⋯⋯」雖然大部分觀眾都好似預咗要畀《TENET天能》「迷魂」,亦都好似只有 Christopher Nolan 拍呢啲高深莫測嘅 sci-fi 電影觀眾先至會 buy,不過喺 storytelling 呢一個層面之上,假如一部電影演繹得太高深嘅話,對觀影體驗始終會有少少影響(例如因為諗唔明,一直諗,諗極都唔明,然後諗到出咗竅).
SATORAREPOTENETOPERAROTAS
玩咗咁多次時間同空間,都仲畀 Christopher Nolan 諗到有新玩法,而且每一次都有勁多一環扣一環嘅細節,激發觀眾討論,真係甘拜下風.我覺得講未知科技或者超現實理論嘅電影去到結局嘅時候,要用返「科學」去證明劇情係「合理」先至叫做成功,而唔係用「愛」嚟戰勝一切(笑).《TENET天能》合乎我嘅期望,雖然一開始我的確係一頭霧水,但係劇情方向貫徹始終,結局有「砌圖砌好咗」嘅圓滿(如果你到完場都唔知點解角色會反轉再反轉,咁就另作別論⋯⋯).
特效唔使講梗係一流啦
《TENET天能》嘅 time inversion 特效唔係《潛行凶間》嗰一隻魔幻,sci-fi 味道比較重.經常被傳媒報導嘅「炸飛機」其實唔係特別 impressive,反而見到有好多人同時向前或向後嘅畫面,我真心覺得犀利.都見有人話《TENET天能》嘅音效好似大聲咗少少,咦,我以為係 IMAX 個音響特別勁咋.
遲嚟嘅眼淚
係,《TENET天能》有聲畫嘅觀能刺激,不過就少咗一啲情感,大部分角色都係以完成任務為前題,不斷衝衝衝,比較少有情感上嘅交流.其實《TENET天能》係有一個幾令人感動嘅人物關係㗎,不過礙於劇情發展,要去到最後一刻先至被正式揭曉,同時證明 Christopher Nolan 寫呢個故事嘅時候真係癲咗,咁複雜嘅理論都可以畀佢玩得出神入化.
好似係無劇透不過最好睇咗戲之後先睇以下呢一段啦除非你好奇心好大
最後解釋返點解我會睇得明,因為上年研究《Endgame》time travel 嘅時候對「祖父悖論 Grandfather Paradox」已經好熟悉,同埋我一開始就認定《TENET天能》係行緊「linear」嘅敘事手法,無時空交錯,而且,所有事件,「發生咗嘅已經發生咗」,所以電影裡面嘅角色一直都係見證緊或者體驗緊「已經發生咗嘅事」,「祖父悖論」依然只係一個悖論,證實唔到「過去嘅自己」可唔可以阻止「未來嘅自己」改變「未來嘅自己嘅過去」,一切一切都係一個理論上可行但係無辦法被驗證嘅循環.即係好似畫一條唔斷開嘅線,喺某一點 U-turn,喺另一點再 U-turn,如此類推,直至鬆開手嘅最後一刻,所以喺同一個時間點之上有機會出現多過一個或以上嘅自己(最初嘅自己,被逆轉嘅自己,逆轉後再逆轉嘅自己⋯⋯),就係咁,(好似)都唔係好複雜啫?
文:靈光


text:
終於都戰利品篇
今次買得最多既仍然係Mancent同Marcus,係大阪日日都去Big Camera買玩具,
我地今次係大阪係住心齊橋既Cross Hotel,
係酒店大概行4個街口就到Big Camera, 同Big Camera係收9點所以食飽飯都會去行下睇下玩具,其實Big Camera除咗買玩具平,
我見好多人買Thermos同象印壺平香港30%度.
好喇唔講咁多,睇下今次買咗d咩先.
呢d就係Mancent同Marcus既玩具有d係Big Camera, 環球影城,麵包超人館
下面呢d係用咗同著咗會涼浸浸,梗係買返小小啦!
呢到就係我今次買嘅衫,返到黎先發覺好多條子,大家如果去開日本,
記得去Earth music 因為d衫真係平香港好多
呢d係永勝既
下面呢2件tee好抵, Beams半價2000円一件
呢d就係今次買既食物手信,大部分都係綠茶
呢d就係我買既水壺
買咗顏色筆同油顏色既薄
我浄係係薬房買咗好小野,因為Mancent同Marcus既玩具已經大半喼,
都唔敢買太多.
好啦...叫終於寫晒咁多日既日本大阪親子旅遊
之後就要寫日本親子旅遊-東京篇啦~
====旅行仲有呢幾篇blog,總有一D啱大家====
大阪 20 個適合小朋友玩的景點
1. 大阪海遊館 / 天保山摩天輪
2. 大阪環球影城
3. 大阪 Kid-o-Kid
4. 大阪兒童樂園 ( Kids Plaza Osaka )
5. 扇町公園
6. 大阪市立科學館
7. 大丸百貨 Tomica 組合工場
8. 大阪生活今昔館
9. 天王寺動物園
10. 大阪城 / 大阪城公園
11. 大阪歷史博物館
12. 道頓堀廣告牆
13. 本町 阿卡將本舖
14. 阿倍野 Q's Mall 阿卡將本舖
15. 池田日清泡麵發明紀念館
16. Big Bang 大阪府立大型兒童館
17. 甲子園 KidZania 兒童職業體驗樂園
18. 奈良東大寺鑽洞,餵鹿
19. 和歌山電鐵貴志川線
20. 和歌山淡神社
若果想知道我地日本親子之旅仲有咩好玩


text:
就快又 DSE 放榜,點解要向考評局買卷?DSE 買卷嘅 Deadline 係幾時?買咗卷可唔可以 Appeal?相信唔少 DSE考生放榜前就好緊張,放榜後就好迷茫,好多野要煩,今次 AfterSchool 小編就幫大家整理吓 DSE 買卷嘅原因,程序同埋費用,幫助大家決定到底買唔買卷好.
如果想知更多有關放榜前後嘅準備,同應該考慮嘅重點,推介你睇吓《放榜必睇最強攻略
》.
由於 DSE 試卷嘅版權係考評局,買卷其實就係向考評局買返自己份試卷(複本),官方亦稱為「查閱個人資料
」.向考評局買卷除咗可以拎返份卷嘅複本之外,你仲會收到試卷嘅題目,分部同試卷嘅詳細得分
,不過如果想買自己說話卷嘅錄影片段,就要另外再畀錢買.
其實每個人買卷嘅原因都唔同,主要都係以下幾種:
始終對大多數人嚟講,DSE 都係一生人一次嘅事,甚至可以話係人生一個里程碑,所以唔少人都會買卷嚟作為紀念,睇返自己親筆寫嘅答案,始終呢樣野都好反映當時自己嘅諗法同心情,尤其係作文卷同一啲長問題.
除咗睇答案,DSE 買卷最緊要係睇埋分數!
睇吓自己每題題目同埋每份分卷嘅實際分數,可以知道自己到底衰咩.呢個亦都係唔少學校會資助學生買卷嘅原因,藉此比對吓考評局嘅 marking scheme,研究吓點樣喺答題上攞到更多分,只要有夠多嘅數據,亦可以大概推論到唔同試卷唔同Grade嘅Cut Off
.
因為唔少考生會考慮 Retake,買卷嘅好處就係知道自己表現成點,咁就可以知道自己咩類型嘅題目比較弱,同埋邊份分卷會比較容易升 Grade,咁決定重考後,就可以針對呢啲位置嚟溫書,咁就更加事半功倍.
但要留意,買卷同覆核試卷係兩回事
!你買咗份卷唔等於 Appeal!買卷只會收到試卷嘅複本,唔會影響分數;覆核試卷
有分為積分覆核同重閱答卷,最重要係無論邊種,都係會影響分數.不過如果你買完份卷,發現考評局真係改錯咗,你都可以喺拎到試卷嘅複本後十個工作天內向考評局申請上訴覆核
,但你需要準備充足嘅論證,否則考評局未必會接受你嘅上訴覆核申請.
考生想申請 DSE 買卷分別有以下兩個方法:
兩個方法都需要喺表格填寫申請人資料,購買嘅科目同領取方法,同埋提交申請時要繳交所有申請費用,否則會當申請唔完成,詳細繳費方法可以睇文章下面.
填寫完表格,申請人*帶埋申請表,身份證,考生編號嘅證明文件(成績表/準考證)去考評局以下呢個辦事處辦理申請,或郵寄相關申請文件到下面呢個地址:
- 考評局地址
- 學校考試及評核部 - 香港灣仔軒尼詩道一百三十號修頓中心十二樓(灣仔地鐵站 B1 出口,行幾步就到)查詢電話:3628 8860
- 辦公時間
- 星期一至五上午8時30分至下午5時正星期六上午9時至中午12時正星期日及公眾假期休息
*如果授權他人,請準備申請人簽署嘅授權書同身份證副本
一般嚟講係提交申請表 40 日內就會收到電郵通知,可以跟返你填表格時所選取嘅領取方法,索取你所購買嘅 DSE 試卷.索取方法一般有以下三種:
- 選擇親身/授權* 到灣仔修頓中心考評局辦事處領取
- 郵寄掛號到你自己指定地址(掛號郵費可參考下面考評局買卷費用表格)
- 如果揀郵寄到郵政局自取,郵費會到付,按重量畀錢,一般1-2科申請約$5-$11,3科或以上申請就大約$21-$35
*如果授權他人,請準備申請人簽署嘅授權書同身份證副本
參考往年,每年9月上旬考評局就會銷毀所有考生嘅試卷,所以買卷嘅截止日期就會係銷毀日期前一個工作日,係呢個期限後你申請買卷都只會拎到分紙,唔會收到試卷,錄影片段.
如果銷毀試卷後,考試年度11月30日或之前,你買到嘅分紙如上;如果11月30日之後,你只會睇到科目嘅等級,詳情請睇考評局網站
.
無論你係學校考生定係自修生,買卷嘅費用都係一樣:
如果係試卷銷毀前,買一科嘅卷係需要$400,加多一科就只需要$104;如果你想買埋中,英文科說話卷既錄影片段,你就要畀$990.
但要留意,有個別科目嘅卷會包含另類試卷模式,所以除咗一般申請費用外,考評局會按成本需要而徵收附加費.例如視覺藝術科嘅繪畫卷別,申請人需要繳交附加費$150,先可以索取返一份彩色嘅個人資料硬本.
DSE 考生必須申請買卷時就繳交所有申請費用,否則申請會被視為唔完整,考評局就唔會處理買卷申請.
如果申請人係銷毀考卷日期前申請:
如果係銷毀日期後申請,咁就可以用:
- 易辦事(EPS)
- 八達通
- 抬頭人為「香港考試及評核局」嘅劃線支票
記住千祈唔好郵寄現金!
係,如果你買數學就會包埋 Core 同 M1/2,但中國語文科同英國語文科可以考慮買唔買埋說話分卷嘅錄影片段.
無衝突㗎!你可以放榜當日就同時申請買卷同 Appeal,Appeal 結果公佈後嘅40日內你會收到試卷.所以即使你 Appeal 結果前就買咗卷,最終收到嘅試卷都會包埋 Appeal 後嘅分數,唔會造成影響!
好老實講,真係睇你嘅需求.因為如果你無申請 Appeal,買咗卷之後先發現考評局改錯咗,雖然你可以喺收到試卷後十日內申請上訴,但一嚟考評局未必會接受上訴(除非你有充足嘅證明指出改錯咗),二嚟就係即使接受咗你嘅上訴,你嘅成績都趕唔切報今年嘅 JUPAS.所以如果你只係差一,兩分,又唔想等多年,就強烈建議你都係申請埋 Appeal.
唔少學校都會主動買考生嘅試卷作參考用途,學校老師必須先得到你嘅同意,拎到你嘅身份證副本先可以向考評局購買你嘅試卷.你亦可以主動搵科目老師傾吓,睇吓學校會唔會買你份卷,再順手畀返個副本你.
你收到試卷後十日內可以提出上訴覆核申請
,但必須有充份嘅理據,詳情可以睇返考評局網站
.
JUPAS 排完位,唔好掛住去玩,記住要留意電話,隨時會收到 Interview 通知!諗到面試就好緊張好擔心?送你幾個無敵 Interview 心得
,到時面試處變不驚,輕鬆拎 Offer!
*** 以上資料只供參考,一切以考評局
發放之指引為準
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
「你係咁鬧啲港豬無用架,愈鬧佢咪愈走,要好聲好氣勸先得架~」
寫政治文宣或者製圖嘅朋友,應該同我一樣,多少都聽過呢啲說話.有人當係風涼話咁講,亦有人係真心咁覺得.然而不論係邊一種,我都想回一句:
屌!咁叻你去勸囉!
首先,講得出「啲港豬唔鬧得」呢個 point,即係承認咗唔同人都有各自嘅 character 啦.
而咁啱我嘅 character 就係硬淨,嚴厲,串串貢,係負責屌人嘅角色.強迫一個硬橋硬馬嘅人走去出軟功,成件事根本就係資源錯配.情況就如要求所有物流佬禮貌周到,叫廿年唔做 Gym 嘅文員去紮鐵,同叫美斯去打籃球.結果只會兩頭唔到岸,做到嘅成果一定比現階段更少.
領導群眾,向來需要軟硬兼施.我明喎.
重點係軟功須由擅長軟功嘅人去做.一味叫人唔好屌港豬果班,又有無諗過 take up 呢個責任呢?既然睇得出「要好聲好氣勸先有用」,即係代表你比我更明白港豬嘅諗法啦?咁由你負責去安撫,去教育佢地,都好合理丫係咪?
硬嘅,做醜人爆 seed 屌人;軟嘅,力陳利害,動之以情.有懲又有教,咁先至係做野架嘛.
所以,請唔好再話人屌港豬——你屌我淨係識屌,本質上同對我嘅指控無任何分別,「誰都不比誰高尚」架.真係有心想幫忙嘅,就幫手出軟功,軟硬兼施剛柔並重裡應外合,一齊夾鳩班港豬返上正途啦,好唔撚好?


text:
如何善用to-do list?| Notion用法示範 | 教你杜絕你嘅拖延症!
大家成日問我點樣提升工作效率,其實我都冇咩特別方法😂 不過我就真係一直都有寫to-do list,覺得真好有用,令你啲嘢更加organised✨!今次就同大家詳細講吓可以點運用to-do list同埋順便講吓可以點善用Notion. 我通常都會結合手寫嘅to-do list同手機app入面嘅一齊用,我覺得咁樣可以發揮到最大嘅功效,有效咁提升你嘅工作效率. 詳細講吓實際操作係點~ 手寫to-do list通常係一日寫一張,可以喺前一晚開始寫/第二日朝早先寫,寫低嘅tasks都係即日要完成嘅.做完就剔咗佢,嗰吓好爽㗎哈哈~ 記住要放張to-do list喺檯頭嘅當眼位置,時刻提醒自己仲有啲咩需要做! 而手機入面嘅to-do list可以用唔同app去整,追求簡單易用嘅可以揀用Apple內置嘅Notes/Reminders,追求功能多嘅可以揀其他apps,例如係我之前介紹過嘅Taskade,不過我呢排用緊Notion就覺得佢都幾好用,但需要少少時間上手.咁用app嘅主要原因係因為你可以記錄一啲之後先需要完成嘅tasks,而呢啲app嘅有用之處就係可以畀你set每個task嘅所謂deadline,然後叫佢喺特定時間提醒自己要做,唔使擔心自己唔記得⏰ 咁樣亦都可以令你清楚遲啲有啲咩要做,盡早分配好時間,冇藉口再last minute先做嘢!順帶一提,Notion比起Taskade優勝嘅地方係你可以customise/加好多嘢,例如可以加table同calendar,embed一啲檔案等等~ 大家可以發掘吓! 不過講多尾,其實你嘅工作效率好睇你夠唔夠自律!寫to-do lists只係輔助,都要你扚起心肝做先可以確保嗰日啲嘢會做得完~ 如果係喺屋企到做嘢多嘅,就可以製造吓啲儀式感,執好張檯,set好啲嘢,等自己有一個舒服嘅空間去做嘢,同埋唔好喺床到/著住睡衣做嘢啦!


text:
旅行日期: 2016/05/28 00:00
嚇家菜,客家菜?
我地Mega Lads今次行程其中賣點係用客家菜同俄羅斯人baTTle廚藝同分享飲食文化.點解要係客家菜?你可能會答:咪因為隊入面有兩個出身客家世家既隊員囉.雖然小編好想講世事都被你看透了,但其實邊有咁簡單呀!少年你太年輕了.我地身處香港,最接近廣東,當然經常接觸到廣東菜,即係粵菜.所以分享粵菜文化當然係理所當然啦!但係粵菜並唔係咁簡單,佢有三條分系:廣州菜,潮州菜同東江菜.而東江菜亦即係客家菜啦!所以,我地帶過去分享既可以講係我地香港人會常接觸到既廣東菜啦!客家菜大家唔多唔少都會食到或者聽過,釀豆腐,梅菜扣肉,盆菜等菜肴都其實屬於客家菜(小編肚餓,但小編不說).如果大家食過客家菜,都唔難發現客家菜係好咸,味好濃,甚至有少少肥膩.整得咁重口味其實都有段故既(每次殺不死你,殺不死你,也醫好你)相傳客家人係秦朝至宋朝初,千里迢迢咁由中原向南遷移至廣東一帶,然後發展出現有既客家文化.遷移途中攀山涉水,日曬雨淋,為左好好補充體力,當然要煮返味重,鹽份高,脂肪高既食物啦.而為左遷移途中方便攜帶食材,客家人採用鹽腌食物,防止食物腐壞.所以客家特產當中都不乏腌製食物,例如咸酸菜及腌蘿蔔乾等.又有另一種講法話客家人定居之後,以務農為生.每日「鋤禾日當午,汗滴禾下土」,為左補充失去既鹽份同體力,所以好多菜肴都偏咸,好送粗茶淡飯.話說Mega Lads兩位客家隊員都超鐘意鄉下既客家燜鴨.佢地話細細個返到鄉下就會食到喎.而到大時大節,客家燜鴨(或者有時係燜鵝)都係餐桌上既指定菜肴.就好似香港人大時大節都緊要有隻雞咁.我地隊員貓仔既鄉下新年既時候,佢既親戚都非常鐘意自家整客家燜鵝,仲要係新鮮早上自家後園劏完就燜,下晝果餐就食.果種新鮮味道係非筆墨能形容.食剩既就第二朝拎黎煲粥做早餐.如是者,新年返鄉下幾多日,就食足幾多日燜鵝.但係老人家就成日講,鵝肉係熱毒既……而且佢仲非常鐘意食鵝旺(即係鵝紅,亦即係鵝血,基本上成隻鵝咩部位都食得),唔熱毒都幾難,所以新年後成口痱滋就無可避免.而隊員貓仔表示:雖然唔係美女廚房,但都係食左先講:D!有關客家既回憶當然唔少得咸酸菜同腌蘿蔔乾啦.返到鄉下當然唔係食完燜鴨,燜鵝就拍拍「蘿柚」就走人咁簡單啦.向水貨客發明由香港運貨返大陸之前,向香港定居既客家人已經識得運野落香港食啦!燜鴨/鵝當然唔少得啦(究竟有幾鐘意食呀=.=?)!咸酸菜同腌蘿蔔乾通常都走唔甩.呢兩樣野簡直係客家人既精髓:味!道!重!而且係氣味個味!係氣味個味!係氣味個味!很重要所以要講三次.每次返鄉下,一個鐘既車程就一定走唔甩,而向呢一個鐘入面,佢地既氣味就有可能因為包得唔夠密實既關係充斥成架旅遊巴,而且好多時都會漏汁!嗯,屋企人每次後悔,之後每次都會買.就係咁,呢種經驗就成為左兩位隊員兒時既可怕回憶.(其實到依家都會帶)(隊員Sherman表示個喼臭到只可以掉左佢)出發去俄羅斯之前,我地會跟隨隊員Fiona返去佢鄉下體驗一下客家人既熱情同好客,同埋我地會拜師學整客家燜鴨!究竟成果係點?做唔做到張圖咁正,大家就要密切留意啦!
客家燜鴨釀豆腐 梅菜扣肉


text:
好多靚女為咗保持面部肌膚緊緻,都會定期去做Facial或者其他面部療程.美容儀器科技日新月異,由普通嘅人手Facial,慢慢發展到有超聲波機嘅出現,而近期比較流行嘅儀器就有Thermage同Doublo-S HIFU.
我哋就比較下最近流行嘅儀器:Thermage,Doublo-S HIFU同其他HIFU儀器嘅分別啦!
1. 技術
Thermage利用單極高能量射頻(RF)透過表皮將其熱力慢慢滲透致肌膚底層,令肌膚底層產生炎症,由於人體有自我修復功能,透過自身免疫系統吸收受破壞嘅細胞,令膠原蛋白增生,達致提升及減淡皺紋嘅功效.
HIFU係以高能聚焦超聲波技術,無需透過表皮,直接將熱力打入皮膚與肌肉之間嘅SMAS筋膜層,以同樣原理令膠原蛋白增生,達致提升同減淡皺紋嘅功效.
2. 效果
Thermage同HIFU嘅原理同效用都差不多,都係刺激皮膚底層嘅膠原蛋白增生,以達致肌膚緊緻嘅效果.但Doublo-S HIFU嘅拉提效果比較好,而且可以維持嘅效果比較長,可以持續一年至一年半咁長.而其他HIFU只可以維持半年.
3. 副作用
Thermage因其熱力需透過表皮滲透致皮膚深層,所以會產生痛楚.因此,療程須由醫生主理,而且佢哋通常會使用麻醉藥或麻醉膏,以減低痛楚.由於HIFU超聲波科技有「隔山打牛」嘅效果,所以療程後無表面創傷,只會有些微紅腫.
4. 價錢
Thermage療程由於要由醫生主理,所以價錢會比較貴.而HIFU嘅價錢就會比較普及.
HIFU可以由深至淺精確地改善支撐肌膚嘅皮下結構,有助膠原自生.隨著時間,肌膚就會逐漸自然地緊緻及提升,有效緊膚,去皺,減紋,提升輪廓,激活膠原,HIFU屬無創安全療程,不需動刀,而且毋需康復期,療程後可如常活動.相對Thermage,HIFU嘅能量更為深入,面部治療嘅能量可以達至4.5mm深層,所以更能在深層組織發揮膠原自生嘅作用,而且痛楚程度仲大大減少.咁當然要揀Doublo-S HIFU,而唔係揀其他國產HIFU啦!
Doublo-S HIFU緊緻V面療程 新客戶體驗價只需 $980 (原價 $6,800)
可選一個部位:額頭/ 臉頰/ 虎紋/ 腮線分明/ 下巴
再送DNA膠原再生面膜 (價值 $200)


text:
曾智華快樂酒
上期本刊出了曾智華的人訪,好多人有迴響,見佢一輪嘴由張敏儀張文新車淑梅講到去董建華李澤楷陳志雲,個個都評價,好多人睇完都話「嘩,佢寸得起」.
聽訪問佢嘅同事講,曾智華口水多到浸死佢咁滯,前後傾咗三次,次次兩小時,不過佢真係口若懸河,如果有一日唔畀佢講嘢,佢應該會癲.
曾智華話口才嘅嘢係天生的,自細已有表演慾,不過香港教育制度唔適合佢,會考光晒頭,一科C都無,全部DEF,走去讀新法書院,讀完一年考入羅富國師範學院,貪佢校舍靚.面試時考官問佢為何讀教育學院,佢話自己「好鍾意將知識同人分享」,一句就打咗考官,收咗佢.之但係讀完兩年又無出來教書,去咗邊呢?原來佢屋企家境好轉,畀咗一萬蚊佢去美國讀書兼闖蕩.
當時邊有o依家的家長做咁多資料搜集,佢只係見到一間大學叫夏威夷大學,心諗有女郎,有沙灘,好喎,其實諗住去玩,再諗前路.誤打誤撞原來呢間大學有得修讀講嘢,讀一科Speech,縱然英文唔係母語,但佢好有天份吸引同學注意,出去就手舞足蹈講李小龍,結果都次次攞A,佢發覺自己好易捉到人鍾意聽乜嘢,原來齋talking都掂喎,之後再進修Major Speech,內容教埋電台電視製作,不必用筆考試,開正曾智華強項.
跌跌撞撞,直到大學佢至搵到適合自己的路,人生開竅.回港後一直靠把口搵食,一出來做嘢已日做十八個鐘,既喺TVB做助導,放工後就去港台做通宵DJ,鐵人一樣,收入又雙倍,覺得好過癮.
不過,人不是機器,長年高壓下總有斷電時,佢從不介意講自己患驚恐症,好番之後經常講患病經歷.佢話兩個月前房署一個月內有三個職員跳樓輕生,懷疑係抑鬱症,佢哋即刻諗起有相關經驗嘅佢去講嘢;之前佢幫過多人,例如林建明,不過有的太遲搵佢,有個好出名嘅電視製作經理,同佢傾咗一個星期,就喺屋企吊頸死了.所以佢話,上天令一個咁鍾意講嘢嘅人得呢個病,好似係一個使命要佢幫人,所以佢講得就講,從不吝嗇.
佢接觸嘅圈子,不論藝人,明星,司儀,全部都係高壓種類事業,一進入狀態就腎上腺素上升,將自己push到盡,落台就謝晒皮,所以頂唔住崩潰的人好多.以前唔識咩叫情緒病就藥石亂投,o依家知道有得醫,就不用太困擾.
佢仲有個小習慣,就係中三開始好杯中物,曾經日飲一支紅酒,後來食藥停飲一段時間,o依家淺嘗就夠,佢呷住杯啤酒做訪問,話飲少少令佢快樂,可以放鬆心情傾偈;人生去到呢個境界,飲杯小酒快樂一下,何妨?


text:
注:本链接是单独布套哦,不包含灸盒.
批发定制艾灸滤烟包,OEM订做,量大从优!
南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳


text:
毛記電視今晚將會在會展舉辦台慶騷《萬千呃Like賀台慶》,免費電視Viu TV將會獨家直播,意味在網上風行的毛記電視正式走入免費電視,透過大氣電波接觸市民.創辦人林日曦今日凌晨在facebook發文,「有時要跳返出嚟先覺得夢幻:毛記台慶,將會真係喺個電視機播出嚟,播嗰個仲要係免﹣費﹣電﹣視﹣台.」
林日曦指出,今晚毛記台慶會在免費電視直播,「收視相信都係得嗰三幾點」,「但呢三幾點,加上用app用網睇嘅觀眾,其實係代表緊一群麻煩嘅小眾,想話同人多勢眾嘅大眾講:其實我哋好簡單,一直以嚟,只係想呢個世界多啲選擇,等每個人都睇到啲自己鍾意睇嘅電視節目.」
他又提到,假如成家人都鍾意睇同一個節目,可以重拾往時一家人或者成班朋友一齊睇電視嘅樂趣,「希望今晚就係一個咁嘅節目,無需討好所有人,但總有一兩個家庭,三數班Friend,會因此而再次一齊聚集喺客廳,扭開部電視,一齊笑,一齊標眼屎.有咁樣樣嘅情況發生嘅話,我仲有我嗰班辛苦過我嘅同事,應該就會覺得瞓少咗呢幾個月,係值得嘅.」
現在是凌晨4點, 啱啱返到屋企. 仲有唔夠16個鐘,就係毛記電視一歲大壽台慶嘅大日子. 頭先有位朋友喺會展現場同我講,話見到個舞台,再諗返起5年前我哋搬入富德樓時嘅畫面,就替我哋揀動.佢唔講我唔覺,一講我先醒起,係,又5年.如果由黑紙開始...Posted by 林日曦 on Tuesday, May 10, 2016


text:
呢排,《包青天再起風云》正在熱播中,有份出演嘅「TVB小花」龔嘉欣(Katy)喺戲中飾演嘅係畀陳世美(黃子恒)狠心拋棄嘅秦香蓮,喺劇中佢將秦香蓮嘅形象飾演得惟妙惟肖,令到觀眾們留低咗深刻嘅印象.
其實呢幾年龔嘉欣嘅演技開始慢慢噉讓觀眾們認可,佢都喺唔少劇集中有精彩嘅表現,但人紅是非多,喺龔嘉欣人氣急升嘅同時,各種緋聞隨之而來.
喺前段時間龔嘉欣就畀曝出與好姊妹姚子羚閨蜜反目,冇咗來往.
跟住龔嘉欣就畀曝喺拍攝《大醬園》嘅時候,與劇中女主角朱晨麗不和,當時龔嘉欣仲喺社交平臺上發長暗指朱晨麗怕辛苦就唔好做演員,而且連殺青宴都冇出席.
而除咗畀曝與朱晨麗不和之外,龔嘉欣仲畀指喺拍攝《大醬園》嗰陣成日玩大牌,要劇組迎合佢時間等等傳聞,可以講係一波未平一波又起!
其實龔嘉欣喺拍攝《大醬園》嘅時候,就因為勞累過度而兩次入醫院,當時有指係因為同劇組演員經常請假影響咗拍攝嘅進度,所以為咗要趕上進度,龔嘉欣不得不連續開工,連休息時間都冇,最後就因為體力不支而入咗醫院.
傳聞隨著時間嘅流逝慢慢噉畀大家淡忘,最近有傳龔嘉欣其實深得高層嘅歡心,而且背後仲有一個富貴男友撐腰,唔單止出入開名貴跑車,開工時仲有助手服侍.
喺今年嘅情人節龔嘉欣,喺社交平臺曬一張手捧兩大扎玫瑰花嘅相,相中見佢笑得好開心好幸福,唔知係咪呢位富貴男友送嘅花呢?
據悉,龔嘉欣與富貴男友拍拖之後,就表示拍攝完劇集要休息一段時間調理身體,兼夾冇心機爭做一姐,佢反而希望可以組建一個幸福嘅家庭,祝福龔嘉欣能夠心想事成啦!
Like MisshkNews Facebook!不出门也能知天下事~


text:
上一代香港劍神 - 張偉良
少年劍神張家朗勇奪奧運金牌,全城忽然對劍擊運動高度關注.其實香港劍擊選手响國際賽上取得佳績唔係乜嘢新鮮事,以往就有港隊代表贏過金牌. 阿史講緊嘅就係輪椅劍擊運動金牌得主張偉良.張偉良响1982年加入香港消...
中外傳奇 2月前
欄王劉翔:「亞洲有我!中國有我!」
「誰說黃種人不可以拿到奧運會前八名,我今天一定要證明給大家看,我是奧運會冠軍!」阿史記得當時响電視聽到呢句話,覺得霸氣得嚟又好令中國人驕傲,而講呢句話嘅人,就係2004年雅典奧運金牌得主劉翔. 响2004年雅...
中外傳奇 2月前
中國男子短跑運動員 亞洲飛人蘇炳添
提起中國奧運代表隊歷年嘅強項,相信史友們都知道會係跳水,乒乓,排球等等,而田徑一向都係中國代表隊嘅弱項,但其實我國嘅奧運代表隊都出過唔少飛人架,其中一位就係亞洲飛人蘇炳添! 蘇炳添出生喺廣東中山,喺200...
中外傳奇 2月前
「千金」原本係指男子?
喺唔少古裝劇集入面,提起大戶人家嘅女子通常都會稱之為「千金」,但唔講真係唔知,呢個詞原本其實係指男子架! 「千金」呢個詞最早就係出現於《南史》記載,當時著名文學家謝莊個仔謝朏自幼就好聰明,十歲左右就已...
中外傳奇 3月前
梵高罕見早期作品 竟然係鉛筆素描書籤嚟?
提起梵高嘅作品,相信唔少史友都會即時諗到《星夜》,《向日葵》,《有烏鴉的麥田》等油畫,但近排荷蘭梵高博物館(Van Gogh Museum)推出咗一個新展覽,當中展出咗一個作品竟然唔係油畫嚟架! 呢個新展覽名為「Here...
中外傳奇 3月前
屢次揚威國際田徑場 婆婆飛人張雪玲逝世
提起香港近年嚟嘅田徑「猛將」,相信唔少史友們應該都會聽過有一位號稱「婆婆飛人」嘅人物,佢嘅名叫做張雪玲.而不幸地,佢喺日前嘅凌晨因病逝世. 張雪玲婆婆並唔係冇啦啦開始跑步,而係喺佢個退役田徑運動員女兒...
中外傳奇 3月前
帶領中國女排首次獲得世界冠軍 「鐵榔頭」郎平
相信尋晚唔少史友都有睇到世界女排聯賽,呢場比賽中國隊以3比0擊敗美國,令到原本全勝嘅美國隊迎來首次失利.中國女排喺近年嚟得到相當好嘅發展,但其實喺上世紀都面對住唔少艱難嘅時候,阿史就諗起一個人物可以同大...
中外傳奇 3月前
中國首位進入太空嘅太空人 楊利偉
今朝早就同史友們介紹咗我國57歲太空人,第三次出征太空嘅聶海勝,呢位「英雄航天員」最早參加嘅飛行任務其實就係2005年嘅神舟六號,之但係我國第一次載人嘅飛行任務其實就係2003年嘅神舟五號. 神舟五號係我國第一...
中外傳奇 4月前
羽毛球運動歷史首位全滿貫球員——林丹
近排都同史友們介紹咗唔少我國嘅傳奇運動員,除咗郭晶晶,伏明霞呢啲熟悉嘅名之外,以下阿史要介紹嘅呢一位人物相信唔少史友都一定聽過,甚至仲專程入場睇過佢比賽,佢就超級丹林丹喇! 出生喺福建省嘅林丹據講就喺5...
中外傳奇 4月前


text:
牙痛嘅原因有邊d?你有冇喺飲赤嘢嗰陣牙齒會有好似心被針刺嘅感覺,或者有時候牙齦腫痛,或者一咬嘢就痛,有時候連張開口都覺得痛,甚至有時半邊面都痛.呢d都係牙痛嘅表現,每種痛感所發生嘅原因都唔一樣,如果一旦出現牙痛問題,需要及時就醫.如果唔理佢,後悔嘅係你自己.
牙痛原因
大多數牙痛係由牙齦炎,牙周炎,齲齒或者係折裂牙導致牙髓感染所引起噶.當我哋唔注重口腔衛生嘅時候,食物殘渣,細菌等長期堆積,就會形成牙結石.喺牙結石嘅刺激下我哋嘅牙齒健康就會受到威脅.唔正確嘅刷牙習慣,維生素缺乏都會引起牙痛.
1.牙體過敏,食冷,熱,甜,酸嘅嘢都會覺得牙齒酸痛,一般呢d刺激停止後酸痛感就會消失,依家好多成年人都係因為呢個原因牙痛.
2.齲齒,牙齒齲壞刺激牙齦,牙神經導致牙痛,呢個都係比較常見噶原因.
3.急性牙髓炎引起牙神經痛,一開始如果有蛀牙但冇理,咁蛀牙就會越嚟越嚴重,然後就會引起牙髓炎.痛感往往比較劇烈,而且喺夜晚特別痛,溫度刺激下會加劇疼痛.可通過杜牙根治療.
4.急性根尖周炎,患牙係持續性疼痛噶,痛到唔敢食嘢,我哋自己係可以明確知道患牙係邊隻,當我哋輕輕敲擊患牙會感覺到痛,呢個時候患牙嘅牙神經已經壞死.
5.急性牙周炎,患牙出現牙齦萎縮,鬆動同埋出現牙周袋,牙齦經常流血同埋腫痛.
6.牙周膿腫,膿腫岩開始形成嘅時候痛感劇烈,但係當膿腫形成後,痛感會減小.
7.幹槽症,一般係掹牙後2~4日出現噶,痛嘅時間比較長,而且比較劇烈,會覺得有一種腐爛嘅味道.
以上就係「牙痛嘅原因有邊d?」嘅簡單分享~~如果發現自己出現牙痛問題,需要及時治療,唔好一拖再拖.通過WeChat&WhatsApp+85362169054進行一對一咨詢,提前預約享受更多優惠.


text:
日本雖然經濟衰到貼地,但係佢D次文化仍然強到傻.最近據講又有一噱頭,要整個動漫88個朝聖景點,以提振當地旅遊業.
我覺得全世界能夠搞得出咁既野既,真係得日本一個國家有咁樣既能耐.因為佢地本身個動漫業界人士玩多咁多年已經愈玩愈癲,玩到無野好玩,背景全實景成日都係家常便飯,我都已經好耐無跟到新番(甚至係幾年前既舊番),但係講番仲有追果陣幾套京阿尼既出名系列,地點選材都係像真度百份之一百.好多人追完番之後,已經急不及待要搵番個地方出黎去朝聖.
即係,呢D唔係咩新鮮事,係日本當局知道有得玩,先發大黎俾大家玩(此為之所謂既公共性?).之後大家又可以係2ch 到死拗爛拗邊D有包,邊D無包,就係呢D Noice都有排玩.
有時我自己都解釋唔到點解日本整既動漫可以咁好睇.十年開始興起埋輕小說呢家野,輕小說一爆紅就自然有人幫你搞動畫漫畫舞台劇音樂劇甚至真人化然後模型Figure 全部一站式服務.睇過幾本,又真係有橋既人地,當消閒娛樂唔係咩文學巨著,D野絕對係對版,起碼一定唔會係一拎上手就知係垃圾(或者三四本之後先開始爛,都叫美好過).有時都會問:點解香港無人寫到比較出色既輕小說,風行全港以至到成個亞洲?
我成日都唔知點樣可以答呢個問題.因為香港無人無錢無政府支持掛.尤其是依家日本果邊都成日話ACG界都開始撈唔掂,又話十年來可能成個業界都滅亡等等,令我對成個情況都係一大堆問號.不過樂觀D睇,或者香港有後勁呢,可以急起直追呢.趁仲剩番少少既出版自由之前,或者. :o)


text:
Wikipedia:收錄指引
喺維基百科,決定一個話題值唔值得獨立成文嘅原則叫做notability(英文)或者關注度(中文).呢個原則係咁寫嘅:
亦即係話,如果一個話題符合以下兩個原則:
- 有可靠,獨立,足夠嘅資訊來源;同埋
- 《唔啱維基百科嘅嘢》政策冇將佢排除在外;
噉一個話題就可以獨立成篇.
實際執行方面,考慮到粵文維基百科喺咁多唔同語文嘅維基百科版本之間唔算大,所以執行收錄指引大致睇以下幾點:
- 篇文有引用獨立,可靠嘅來源,就可以收錄.
- 篇文有連去其他維基百科語言版本上面,講相同話題嘅文,而呢個話題喺嗰個版本已經過咗 notability 測試,尤其係英文或者中文版,亦可以收錄.
- 同粵語,粵地文化(兩廣,港澳,南洋粵人,海外粵人)關係特別密切嘅話題,有時會酌情從寛處理.
- 如果題材係事件或者人,篇文引用嘅來源唔一定要跨越好長時間;夠可靠支持文章內容就得.呢方面粵文維基百科喺執行細節上同英文版唔同.
- 至於其他細節,如果粵文維基百科無本地共識,一般參考英文或者中文維基百科.
要留意嘅係,notability並唔係名氣,重要性,或者廣泛性,雖則出名,重要嘅話題好大機會過到 notability.Notability 講嘅係維基百科嘅資料一定要查證得到;如果無可靠嘅獨立來源,就唔應該畀佢獨立成文.維基百科對notability嘅概念,就係利用呢一個基本水平,去避免乜都收一餐嘅情況.文章或者一覽表一定要係 notable,或者係「值得留意」.
呢啲指引只係畫出一個話題獨立成篇嘅恰當性,但並唔局限文章或者一覽表入面嘅內容.要知維基百科有關內容嘅政策,睇中立觀點,查證得到,歸屬,維基百科唔係,同埋生人傳記.而即使一個話題夠 notable,編輯者亦可以自己決定將相關嘅話題合成一篇文.


text:
8 NOVEMBER 2013(FRI)
作為一個小小嘅迪士尼FANS,可以得到迪士尼公司嘅邀請參加出席活動,嗰一種興奮嘅心情真係難以形容.
今日係應電影部嘅邀請,參與迪士尼粉絲體驗,可以預先睇到聖誕上演嘅《魔雪奇緣》嘅片段及了解嚟緊幾年迪士尼電影介紹,同時亦可以參與嘗試為電影進行配音嘅工作,所以今日真係覺得好好玩呀~
今日我地去嗰一間錄音室都係負責進行迪士尼電影嘅配音工作,所以周圍都放左好多迪士尼電影嘅海報呀~
今次活動邀請左迪士尼電影製片廠(香港) 總經理徐隆立先生(著西裝那位)為我地先介紹嚟緊上映嘅電影《魔雪奇緣》嘅簡單介紹,之後就同我地介紹嚟迪士尼電影嘅未來發展同埋將會上映嘅電影簡單資料~
其實迪士尼電影係我心目中印象就係大多數都係動畫(因為我最鐘意睇迪士尼動畫,基本上都有睇晒,所以就最留意),又或者係一啲男性英雄片,不過原來我真係井底之蛙,因為原來迪士尼電話都真係好多元化,有唔同品牌製作唔同種類嘅片種.雖然有啲電影我都係有睇,不過都冇留意到係迪士尼出品或者發行,所以聽完徐先生講解,我都真係大開眼界呀!
其實徐先生席間都介紹左好多套嚟緊會推出嘅電影,睇左好幾套嘅片段,都真係好吸引,實在太豐富,所以留待我下一個POST再同大家續套介紹啦~
介紹完未來嘅電影後,我就就轉戰錄音室啦!
資深配音員MISS PAT,同我地介紹錄音控制室嘅運作~
之後就到入錄音室開始錄音啦~
MISS PAT好細心咁教我地一啲配音嘅初步技巧,我都好留心睇呀~
當然我地所配嘅都係一啲對白不長嘅路人甲乙,原來都要好有技巧,要有感情之餘亦都要睇住個時間嚟夾咀形,所以都好緊張,不過又真係幾好玩呀!
經過今次試配合,我真係發覺原來一個配音員嘅功力真係一啲都唔嘢少,有時候為一套動畫,都需要因應唔同嘅角色,以不同聲音及感情嚟配音,所以真係要俾大量支持各位配音員呀!
MISS PAT其實就係美女與野獸入面嘅BELLE,同埋迪士尼卡通嘅DAISY嚟呀~
今日真係對迪士尼電影及配音員嘅工作加深左好多認識,再一次多謝迪士尼公關嘅邀請,仲送左啲好靚嘅《魔雪奇緣》嘅精品俾我,真係好開心嘅一晚活動呀~
各位同我一樣都係迪士尼FANS嘅朋友,記得留意我下一個POST嘅分享,到時同大家介紹嚟緊幾年迪士尼電影,我自己都好期待,所以大家要留意啦!


text:
劉思希(Lisa)唔經唔覺已經入行10年,有份參演嘅無綫劇集《我家無難事》正在熱播中,再次做醜女嘅佢喺劇中飾演有錢女田羽冰,暗戀馮耀山(黃嘉樂飾),Sneakerheads2020佢嘅打扮相當出位,喜歡鮮艷打扮,兼戴上一副厚厚的近視眼鏡.日前劇情就講到佢被男網友欺騙,身陷險境,衣衫不整逃亡,好彩最後關頭獲耀山英雄救美,之後佢哋返婚紗店休息,期間冰冰主動出擊,成功色誘耀山上床.
唔少網民對於呢場床戲都非常關注,除咗大讚黃家樂嘅fit爆身形之外,仲紛紛留言評論劉思希嘅外貌,仲話覺得呢一幕床上戲係劉思希賺咗,例如「第一次覺得係個女演員賺咗」,「明明係彿地魔黎,呃我唔到既」,「本身都…個鼻哥窿好奇怪,每次見到都諗點了鼻屎.何來話不介意演」及「我只係覺得佢個鼻整得好唔自然」等等.
現年36歲嘅劉思希(Lisa)喺11年參選港姐,落選後隨即加入無綫,入行初期曾經擔任無綫娛樂台主播,之後開始參與劇集拍攝工作,例如《忠奸人》嘅Gillian,《迷》嘅爆牙醜女肖小红,《丫鬟大聯盟》霍燕貞及《愛‧回家之開心速遞》嘅洋洋等等.另外,Dr Marten Boots好學嘅劉思希仲係一名高材生,入行前佢畢業於美國林肯大學行政管理碩士,而入行後佢一邊拍劇,一邊喺科大修讀EMBA課程,呢個課程係全球EMBA課程連續三年排首位,學費索價137萬港幣,前年佢以8A成績畢業.


text:
「問題」
剛剛去完台灣交流完,可以感受到大家嘅問題其實差唔多,大家都係搵緊出路.傳統媒體面對新媒體嘅問題,創業嘅公司大部份都欠缺營銷同推廣能力,而數據好似仲未係好普遍.其實我覺得各有各嘅優勢,各有各嘅問題,真係你睇我好我睇你好.但係其實大家係可以互補不足,加強交流同合作,或者可以擦出唔同嘅火花同機會.希望經過今次台灣之旅可以有一啲新嘅方向.
「創業」
今次係台灣認識到一班創業人士,而大家都有討論香港同台灣嘅問題.而其中一個共同點係視野嘅問題,因為好多人淨係睇本地市場.最深刻嘅一句就係「Either Go Global or Die Local」,因為好多香港人都係淨係睇香港嘅市場同中國嘅市場而忘記咗亞洲市場,甚至乎國際市場.香港係一個國際大都會,其實應該利用嚟個優勢,而唔係淨係靠中國市場!
「知識」
我諗係香港好少機會有傳媒嘅朋友會出嚟講佢哋點樣運作,點樣先會報導,點樣先吸引佢哋.我其實一路都有嚟個謎,因為香港除咗你識得佢哋之外,真係要靠公關公司嘅朋友先知道佢哋點運作.至於網上媒體,同香港有少少唔同,大家嘅定位唔係太一樣,不過都係依靠社交媒體做推廣.至於公關層面我真係最唔在行,雖然大約知道佢哋嘅運作但係今次真係深入了解更多嘅學問.真係機會難得!
Also published on Medium.


text:
「量度」
嚟個世界好多嘢都有一把尺,而嚟把尺係去量度同區分我哋每一個人.只不過嚟把尺係邊個做出嚟嘅呢?當然係讀書嘅時候,每個學生都係用佢哋讀書嘅成績去衡量佢哋叻定唔叻.唔通個個考第一嘅出嚟做嘢都會係一帆風順?一定有一個好心同美滿嘅人生?讀書係為咗增長知識而唔係為咗考試,只不過因為大家為咗分辨每一個人嘅能力而去製造一個量度嘅標準,但係嚟個標準係唔係公平同太過簡單呢?
「第一」
你仲記唔記得以前返學嘅時候總有幾個同學年年考第一?通常嗰啲同學老師都會對佢哋好好,而同學之間都會幫佢哋起個花名.你曾經有無排斥嚟啲同學?有無曾經羨慕過佢哋?當然我唔係一個讀書叻嘅人,所以無諗過會考第一,只係祈求唔好唔合格就得.不過咁唔代表我對自己無要求,只係讀書方面自己知自己事,相反地係工作方面就好有要求,希望做到最好!
「讀書」
讀書為咗啲乜嘢?當然而家個個都係大學生,甚至有幾個學位,但係究竟點樣先至可以係讀書成績之外去衡量每一個人嘅能力?其實好多時考第一未必好,因為通常都會俾人標籤,而嚟啲標籤係有可能影響佢哋嘅成長!現今嘅社會,除非係一啲好傳統同好專業嘅工作之外,大部份都係睇嗰個人嘅性格同經驗.當然讀書係為咗知識,而知識係希望幫到佢哋嘅工作,但係現實好多時都只係會用把尺去量度!
Also published on Medium.


text:
可愛到爆燈的 Baptiste Brichon Pâtisserie 聖誕節甜品
近排少爺揾到間賣法式甜品嘅店舖,名為 Baptiste Brichon Pâtisserie. 甜品賣相滿分,甜品樣靚可愛不在話下,味道亦十分唔錯,尤其是企鵝. 當然,一分錢一分貨,價錢亦相對比較高,每款甜品都是賣 45 澳門幣. Baptiste Brichon 係老闆嘅姓名.老闆係法國人,不過望落有D似意大利人. 雖然老闆望落比較Cool,其實都好 nice 嘅. 因為12月最大嘅節日係聖誕節關係,所以推出咗一系列同聖誕節有關嘅法式甜品. 先上全家幅,不過當日無買到聖誕樹.後尾先知原來要買一整套先至會包埋聖誕樹. 唉,有些失落. 首先介紹可愛甜品之一嘅雪人.Snowman 係由海綿蛋糕,日本富士蘋果果肉,白桃果凍,茉莉花茶慕絲,玉米片和薄脆餅乾整成.最好味係條頸巾,有種棉花糖嘅口感,不過其實應該係日本富士蘋果果肉.可愛程度只係僅僅比鹿低DD(可能輸係個鼻唔夠大 XD同埋又係得個頭). 其次,亦都係可愛甜品之二嘅聖誕老人.Santa Claus 嘅組成部分有紅絨毛海綿蛋糕, 紅莓果醬,脆米片和黑朱古力忌廉. 第三款要介紹嘅係鹿.Deer 係由朱古力曲奇海綿蛋糕,軟心朱古力再加薄片朱古力薄荷慕絲所整成.薄荷味十分濃郁.鹿嘅紅鼻子係馬卡龍黎嘅,可愛程度只僅次於企鵝(因為又畀甜品大廚斬首). 第四款係人人都想收到嘅禮物.少爺係個孝順仔,所以讓咗爸爸同媽媽試.Gift 裹面有柚子千層班㦸蛋糕,牛奶朱古力脆脆同埋伯爵紅茶慕絲.媽媽試完後讚不絕口,爸爸則一副無咩特別嘅樣子. 第五款係一款頗為特別嘅甜品.將聖誕老人斬首已經夠晒慘慘豬,仲要賣埋頸以下嘅身軀. 這款名為倒轉聖誕老人 Santa Claus Up Side Down 係用車厘子果肉海綿蛋糕,車厘子果凍,再加上香草煉奶慕絲和朱古力曲奇.係一個咁開心嘅聖誕節,居然要食聖誕老人落肚. 腳同皮帶都係由朱古力所組成.可愛程度我簡直係無言,相反,恐佈程度真係好高. 好!來到最後壓軸登場嘅呢款甜品係少爺心目中,無論賣相同味道都係遠遠超過 45 蚊嘅價值.假如你身上只有 45 蚊,又唔知買邊款甜品先至好,咁少爺一定推薦你買呢款甜品.包你賺超過45蚊.佢就係六款甜品之中最可愛,亦都係味道最無得彈嘅企鵝. Penguin 係由黑朱古力海綿蛋糕,白朱古力慕絲及牛奶朱古力奶油夾心所組成.因為少爺係朱味力控,所以偏心就必然的.真係想食多次(可能係唯一一款甜品無畀廚師斬首XD). 因為依家已經過了聖誕節,所以聖誕系列法式甜品可能已經無再出,不過不妨碰下運氣.就算買唔到聖誕甜品,都可以見一見呢位靚仔嘅法國廚師啦! 甜品材料資料來源: Baptiste Brichon Pâtisserie Facebook 專頁 坐標:22.199267, 113.540903 地點:Baptiste Brichon Pâtisserie 地址:澳門連勝街4號益利大廈地下B座 巴士路線:M201 白鴿巢前地﹣8A,18,18A,19,26 M124 白鴿巢總站﹣17 營業時間:12 p.m.至 8 p.m. 圖片來源:Google Map 延伸閱讀: 既騎呢,又創新的一口「鹹蛋麥芽餅」 口痕痕想食特式小食?試試美丹印尼小食店啦! 食黎食去都係豬扒包同葡撻,不如試間新野﹣﹣青洲灶記咖啡


text:
我地成日都話收入差距好嚴重,又堅尼系數又盛,但其實都係講唔出個圖像究竟有幾真實.個差距大到一個咩所以然.係香港,唔好話全港九咁數,單係中西區呢個豆膶咁細既地方,個收入差距都已可以闊個維多利亞港,尤其是做金融呢行,只要你識既人夠多,就咁係某一個SPECTRUM到睇,你已經會睇到好多野.
金融呢樣野就係可以係虛無飄渺既野上面生金蛋,突然產生好多好多錢出黎,但其實大部份既錢都係落左最上面果幾個袋,其他下面最辛苦去揼石仔既,反而係得個零頭.舉例,就譬如最新岩岩推出既BIG4SECRET,披露番入面依家一入去捱騾仔既後生仔女,頂佢個肺咁多年黎都係加得果一二千蚊,得果皮幾野,心諗有無拎搞錯?唔係講CAREER PROSPECT(又係講X年升M,Y年升SM果D相信依家仲講緊,你俾人SM就有份)真係仲衰過去自己搵份私人補習.加上咁變態既工作環境,入面真係有幾絕望得幾絕望.
我曾經有個係D字頭做既師妹,真係有一個夜晚係海富既麥記對住我喊晒(終於到最後係QUIT左),話真係好難頂,牌又未有,書又無時間讀,完全睇唔到將來,但自己既黑眼圈已經開始用咩護膚品都遮唔到,更加唔好話可以儲到D咩錢去下旅行甚至首期?「幫自己訂副紙皮盒就得.」果陣真係見佢咁既樣真係驚佢會自殺.但另一邊廂呢?另一邊廂又點,又有另一個FRD子,係對面PP租左個甲級寫字樓辦公室自己出黎幫大陸公司專搞法律事務,全海景,勁多生意,發到豬頭丙,一單刁已經係岩岩講師妹仔既N個月人工,日日都香格理拉食TEA,自由返放工,仲有時間去美銀果邊做個GYM先,問你點頂?
所以,你唔好以為香港D豪宅,真係全部靠晒大陸人去托住.真相並唔係咁.一樣有香港人靠北水致富.例如點解有咁多人仆出黎做地產仲要打晒交??一間獨立屋隨時一兩億,只要抽5%佣一單TRANSACTION已經係五百萬.香港有一堆人努力想驅蝗,之但係其實有另一班人不知幾鍾意佢地,你估只係得零售業係咁?你睇下如果無左上面落黎水(你話污糟又好乾淨又好),會有幾多基金公司證券公司各種各樣融資其他公司全部執笠?
貧富差距,有時唔駛話同深水步比所以.好多人都好仰慕去中環一帶返工.但置地廣場行黎行去,咁多人,亦一早有晒階級地位身份俾人自動標籤晒,呃唔到人的.有人早放去陸羽食到三點先施施然,有人就仆到去大快活排隊.世道如此.問點解個制度去到依家都仲會SUSTAIN到?都係果句,答你唔到.香港同強國,早成共業,亦非一朝一夕.


text:
網絡
網絡 或者 網路 可以係: 電腦網絡 互聯網絡 流動網絡 社交網絡
網絡社交
網絡社交 即係透過互聯網做嘅社交行為,通常由一班志同道合嘅人通過互聯網(好似電子郵件,即時訊息,討論區咁)互相交流.而專門為網絡社交而起嘅網站就叫做 社交網站 ,例子有Facebook,Google+同Myspace. 而家亦流行手機網絡,喺手機上進行社交例子有WeChat,Whatsapp,SKOUT,PlanDo.
人工神經網絡
人工神經網絡 (粵拼: jan 4 gung 1 san 4 ging 1 mong 5 lok 6 ;英文: artificial neural network ,簡稱「 ANN 」)係指一啲模仿生物神經網絡(即係動物嘅中樞神經系統,尤其係個腦)嘅結構同功能嘅數學模型:一隻(例如)靈長目動物嘅腦閒閒地有斷百億計嘅神經細胞(neuron),一粒神經細胞喺俾電同化學物訊號刺激到嗰陣,會跟住以電或者化學物嚟傳新訊號,所以當一粒神經細胞射訊號嗰陣可以引起連鎖反應,將資訊(information)喺成個神經網絡度傳開去;而人工神經網絡主要以電腦程式模擬呢個過程,令電腦程式能夠出現類似動物神經系統噉嘅行為-對人工智能同機械人學等嘅領域嚟講好有用. 一個人工神經網絡由大量嘅人工神經細胞(art ...
社會網絡
一個 社會網絡 ( social network )係指由一班社會物體(人或者組織)以及物體之間嘅連繫組成嘅社會結構.抽象啲噉講,一個社會網絡可以想像成若干個 節點 (node),每個節點代表咗一個個體,是但搵兩個個體嚟睇,佢哋之間可以係「冇連繫」或者「有連繫」,而唔同嘅連繫喺特性上可以唔同,例如「兄弟」同「朋友」係唔同類型嘅連繫.例如以下呢個簡化嘅網絡當中嘅每一個波波都係一個節點,代表一個人,個波波入面嘅冧把表示嗰個人係「第幾號」,而如果兩個波波之間有條線,就表示條線連住嗰兩個人識得對方: 社會網絡理論(social network theory)仲會按各種嘅準則將社會網絡分類,例如係按個網絡嘅用途分做 功用網絡 (instrumental netwo ...
霍菲特網絡
霍菲特網絡 ( Hopfield network )係一種有高度內部連繫嘅遞迴神經網絡:喺一個霍菲特網絡入面,每粒細胞都同全體細胞之間有連繫(不過一粒細胞唔會影響自己啟動程度).如果個網絡有 K {\displaystyle K} 咁多粒細胞,成個網絡裏面就會有 K {\displaystyle K} 條連繫.即係話: w i = 0, ∀ i {\displaystyle w_{ii}=0,\forall i} (冇任何細胞能夠影響自己嘅啟動程度) w i j = w j i, ∀ i, j {\displaystyle w_{ij}=w_{ji},\forall i,j} (所有細胞間嘅連繫都係對稱嘅) 喺一個霍菲特網絡當中,細胞會係噉互傳訊號,最後會去到一個穩定狀態.


text:
今個牛年,我地搵到抗疫大師aka玄學大師李居明師傅,教大家點樣用雙手結出一把鬼滅之刃嘅劍印出嚟嚇走牛鬼蛇神!
#天天開運王 #李居明 #seeseetvb
第一招
第一樣嘢就係大家最近都喺度睇緊
嗰套叫《鬼滅の刃》
戲裡面有個降魔伏妖嘅一把劍
嗰把大日劍呀!
其實喺物法裡面, 亦即係玄學裡面
原來每個人手裡面都有呢把大日劍!
咁呢把大日劍, 今日我就教大家
點樣可以用呢把大日劍去降魔伏妖
增加下自己嘅運程喇喎!
好喇!大家跟我做喇!
做法: 先做一個叫做外綁嘅手印
外綁即係將啲手指全部緊握
咁呢個就個個都識架喇!係咪呀?
呢個手印好易啦!
好喇 跟住將個中指伸咗出嚟俾啲力佢
跟住你手上嘅大日劍印
就馬上出現架喇!
大家睇喇喎!
變!
呢個係咪似把劍呢?
呢個就叫做大日劍印
係密宗裡面嘅大手印, 係代表你係擁有一把劍, 可以保護自己
第二招
好喇!平時大家都識結呢個劍印
大家將呢個手板打開
然後喺上面寫一個勝利嘅勝字
繁筆喎!唔係簡筆!
當我寫到個力字嘅時間呢
個力字然後兜三個圈
1,2,3…然後一撇過嚟!
呢一撇就代表將嗰啲衰嘢辟除晒
然後將呢個勝字收埋喺自己手嗰度, 唔好攞出嚟
如果你見工嘅時候去到, 行入去嗰個老細個房先放出個勝字出嚟
或者你去演講/ 或者你去對一啲投資/ 或者你去面對一啲困難嘅時間
你去到現場先放個勝字出嚟
當然如果你馬上要解決個問題
你寫完個勝字之後, 跟住將呢個勝字一托出去, 咁你就可得到呢個勝利喇!
呢個係密宗裡面嘅…摩利支天勝字法, 係我哋中國嘅唐密, 一個好珍貴嘅一個絕存嘅方法
咁我喺呢度教咗大家寫個勝字
第三招
好多人行山嘅時間, 原來係要寫一個字, 就係老虎個虎字
喺個手板上面寫老虎個虎字, 然後揸個拳頭
然後你去行山, 你就與虎同行
嘩!帶住個老虎上山
乜嘢蛇呀,乜嘢蟻呀, 乜嘢古靈精怪嘅壞人
全部都避開晒你架喇!
呢三招好好運用喇喎!
喺2021年喺呢度祝大家行返個好運!


text:
18 AUGUST 2015(TUE)今日我地相約魚子醬及Little K一齊係一個勁舒服又乾淨嘅石灘玩水,三位小朋友仲近距離接觸海星,上左一堂好好嘅大自然課呀~
其實自上年我睇到魚子醬媽一篇有關海星文章之後,我都真係超級好想去依個地方,目的當然唔係俾佢「玩海星」,只係想帶小小豬親身去睇下啲海星,等佢可以摸下海星嘅身體,依種大自然體驗總比書本上來的更加實在同入腦嘛!
不過,原來唔係話睇就睇,因為都有特定月份同日子,見到海星嘅機會先會更大.好在魚子醬媽經驗豐富,所以揀好日子之後就約我地一齊去上大自然堂.
老實講,依個地方都唔算近,所以我地都要搭差唔多一個半鐘車程先去到目的地.不過小朋友們搭咁耐車一啲都唔覺攰,因為佢地好期待可以親親海星朋友嘛!
終於嚟到我地嘅目的地,雖然整個石灘冇任何設施,不過環境真係好正,既乾淨又舒服,真係比外面有救生員嘅沙灘好好多呀~
小朋友們好努力咁找尋海星呀~
搵到啦...睇下小小豬幾興奮~
小小豬都算幾溫柔,每次都係好輕輕手咁摸下啲海星,仲依照我地指示,數十秒之後就要輕輕將海星放回水中啦~
由於三位小朋友中小小豬係最大個,佢又有機會扮大哥哥,佢將兩粒海星放入佢個小水桶內,然後扮老師咁叫魚子醬及Little K聽佢介紹,真係俾佢笑C呀~
觀察左海星一段時間之後,三位小朋友變左玩水時間啦,其實當時水位都係去到小朋友膝頭位置左右,所以俾佢地半游半爬咁玩水都係好安全嘅.
可能有其他小朋友一齊玩,所以小小豬玩得出奇地興奮,比平日我地帶佢去玩沙灘玩時,笑得更加燦爛~
小朋友世界就係如此簡單,兩個小桶倒下水又倒下啲沙,就夠佢地開心大玩特玩啦~
唔覺唔覺我地都玩左差唔多一個半鐘,太陽開始下山了,所以我地都準備要回程啦~
今次依個海星之旅都真係好滿足,小朋友玩得開心之餘,又學識點樣對待海星.回程時小小豬仲不停同我講:海星..海星..個形狀係點.....一定要輕輕力....仲要只可以睇十秒....一定要溫柔放返落水...如果唔係佢地就會死呀!
聽到小小豬咁多道理,雖然係有啲啲長氣(基本上回程時佢係不停講),不過亦都證明佢對今次睇海星都吸收不少知識,所以我都值得開心嘅.
期待明年我地再齊齊去上大自然課,再同海星嚟個親密接觸啦!
在此就同大家說聲抱歉,因為地方係由朋友帶路,加上為左保育啲小海星,所以在此不說明地點了.不過我相信如果大家係想與小朋友到戶外上自然教育課的話,你自然就會找到依個上課地點.


text:
今日朝早 Mandy 就打電話黎,話唔知點算,想同我傾下,結果我就同佢傾左成個鐘,我就仲同佢講要飛 Turkey 喇.
原本就好好地嘅,話佢鐘意嘅係 Thomas,唔係鐘意 Turkey,依家 Thomas 同佢就係時間嘅問題,因為唔係相識好耐.好驚好似佢同 Turkey 咁樣.
咁我同佢講,唔駛咁擔心,有啲野一定係要拍拖耐左相識耐左先會知.另外佢亦都應承我聽日會睇魔戒 3.
Thomas 原本知道我今日會同 Mandy 一齊嘅,佢又話跟埋黎,咁 ok la,點知去到果下先知道原本 Turkey 都跟埋佢嘅.
咁最後原本約 7:00,佢地 8:30 先上黎荃灣金星搵我地.Mandy 行埋去同佢講左聲「算喇」,Thomas 啊左一聲之後,Mandy 就咁行開左喇.
之後同 Thomas 去哈迪斯食野.不過可能呢啲野真係「天意」喇<–(跟風學佢地講野).
雖然我相信 Thomas 同 Mandy 之間未完嘅,不過都估唔到咁快.係呢個時候,Turkey 嘅阿媽病左,Turkey 即時返屋企睇佢阿媽,但係佢話驚自己嘅老豆心情唔好而鬧 Mandy,所以叫 Mandy 唔好跟住去,而 Mandy 亦都有野要買,所以就留係荃灣.
之後 Mandy 就搵我.原本 Mandy 都唔係好想入黎哈迪斯嘅,不過最後我都係叫佢入喇,無事嘅(結果當然係無事喇).但係 Thomas 就對 Mandy 幾差下喇(不過呢樣係佢專登嘅,實質係好關心 Mandy 嘅,係 Mandy 揀禮物果下仲同我講過,就算有錢都俾 Mandy 先喇.「之於之前講開啲咩所以咁講就唔係好記得喇」)
之後就送 Mandy 返屋企,係葵芳度,原本 Thomas 就想同 Mandy 傾下,不過見 Mandy 頭也不回咁想返屋企,佢話算喇.不過當然喇,我就唔會算嘅,我出聲問 Mandy 得唔得閒傾幾句.Mandy 望望個鐘話可以傾 10min 左右.<–喇,可能呢啲又係「天意」喇,唔係我出聲,跟住落黎嘅事就唔會出現.
係度傾傾下, Mandy 媽打電話黎擔心個女,咁佢問駛唔駛落黎接佢,Thomas 就話叫埋佢阿媽落黎喇.
結果 Mandy 媽真係落左黎,仲係幾兇神惡殺果隻.Mandy 媽原本就認定左 Thomas 係纏住 Mandy 嘅人,所以落黎好明顯唔係咁客氣嘅.
不過 Thomas 就醒目喇,事先表明今次講嘅野嘅目的係想伯母了解 Turkey 呢個人,講哂所有利益關係.之後再將佢知 Turkey 嘅野講俾伯母知(Mandy 一直都無講俾伯母知 Turkey 係一個點嘅人).
最後雖然唔知伯母點睇法,不過好明顯有個一機會從新評估 Thomas 呢個人喇.
而最好最好嘅,係解開左 Mandy 心中一直係度嘅一個結.
題外話:Mandy 其實係呢個時間先真真正正咁應承我聽日睇戲.
傾完之後其實 Thomas 都好緊張家,因為佢唔知 Mandy 會點揀(唔通真係兩個都唔揀?),一路搭車一路睇住個電話,係咁係度等,不過隨住時間嘅過去,佢嘅心就越黎越沉重,仲開始打定輸數添.
當然喇,佢收到個Message 理論上原本就好開心嘅,不過就繼續表現個灰樣俾我睇,交個電話俾我…..等我以為…唔係呀…..我睇完之後知係好消息,媽叉佢整個咁嘅樣俾我睇嘅時候,佢先係度笑.
之後我就搭車返屋企,係我臨上車之前就收到 Mandy 電話,佢地講咩我就唔知羅…..


text:
(財演算法)VIX可以點炒4(蔡嘉民)
上期提過用VIX ETP去炒VIX雖然有各種好處,例如唔會輸多過本金,唔洗轉倉等等,不過都會有唔同嘅損耗出現,令到長揸優勢大大降低.上次提到嘅第一種損耗叫做Contango loss,係關乎Rollyield,即係長揸近端期貨係無好處的.
第二種啲損耗叫做Rollover cost,因為ETP管理公司會幫你去模擬VIX指數嘅走勢,而VIX係追蹤緊30日後嘅IV,所以佢要同時揸住即月同下月期貨.而當時間一日一日咁過,佢就要賣出即月期貨,買入下月期貨,去盡力跟貼VIX指數嘅變化.例如成個倉一開波揸緊30張即月期貨,而如果即月期貨啱啱好仲有30日到期,就唔需要揸下月期貨去模擬VIX指數走勢.但一日之後,佢就有需要賣1張即月VIX期貨,而去買入1張下月VIX期貨.如此類推,每日都要做呢一個轉倉嘅動作.而轉倉涉及佣金,買賣差價同埋滑價,所以會有成本牽涉,而當中嘅成本就會轉嫁於股價之上,長遠形成損耗.而呢隻損耗就係俗稱嘅Rollover cost.
第三種損耗來自Rebalancing ,即係重新組合或者重新平衡,特別喺槓桿ETP身上會留意倒.例如一隻3倍嘅VIX ETP,佢要買n份嘅期貨去複製3倍回報,一旦第二日VIX升左10%,因為ETP嘅價格會30%咁累積上去,但VIX期貨嘅貨值只係升左10%,所以ETP管理公司係要買入多少少嘅VIX期貨去令到隻ETP keep住有3倍嘅回報.如果第二日VIX大跌20%,VIX ETP縮細左,但期貨又縮得無ETP多,咁管理公司又要調返轉賣返啲期貨出去.如此類推,佢地會不斷咁高買低賣,因此,呢隻重新組合嘅動作會令槓桿ETP出現損耗.
下回續.


text:
(考考你)香港有幾多間保險公司?邊間公司強制唔准接新生意?
考考大家,知唔知香港一共有幾多間保險公司呢?平日大家聽過嗰啲保險公司名,最多咪廿零間左右,但原來香港一共係有成165間獲授權保險公司(截至2021年3月31日),其中92間經營一般業務,53間經營長期業務,其餘20間就經營綜合業務.香港嘅保險公司數目用人口比例計,唔單止比中國內地高,更相信係全世界比例最高之一.
既然有咁多保險公司,有良莠不齊嘅情況自然都好平常.其實有啲小型保險公司結業一啲都唔出奇,只不過呢啲公司規模好細,通常唔會點報道,加上近年有唔少網上保險公司面世,所以保險公司總數近年大約都維持喺160間左右.
唔知有無行家有留意,有一間都少有名氣嘅保險公司,今年2月就傳因賣盤觸礁又未搵到新潛在買家,被保監局下令要停接新生意.最初係由2月8日起停接新保單3個月,期滿後又延長到7月31日,到咗8月間公司又再宣布延長至少2個月,睇嚟同呢個新買家可能仲有排傾.
有保險大隊長就認為,從呢件事可以睇到保監局好注重保險公司嘅償債比率(Solvency Ratio).保監局一直密切監察所有獲授權保險公司嘅償付準備金水平,以保障投保人的利益,底線大約係150%左右,如果有保險公司低過呢條線,就有可能被禁止接新單.
又好似早一兩年,有一種俗稱2Pay5嘅短期儲蓄保險突然間好賣得,喺街站成日都會見到相關宣傳,有啲甚至保證息率開到3.5厘.其實保監局都好關注,因為賣得太多呢類產品,對間公司相當不利,因為有一啲中小型公司為咗拉高派息吸引客戶,可能會投資BBB以下級別嘅企業債券,無錯係高息,但違約風險都高啲,如果間公司真係違約,對保險公司營運就會有好大問題,特別係賣好多高保證回報產品嘅公司.
對所有監管機構嚟講,預防永遠勝於治療.停接新保單,係畀時間你傾新買家,叫停2Pay5,亦係呼籲業界睇實風險.保監咁做唔會過份監管,但又不會太鬆引致風險,所以香港保險業先可以健康發展.
保寶達人 – 為您八盡保險天下事
更多保寶達人手記Click Here


text:
每年日本AV界都有唔少號稱神乳嘅女優出道,而講到新登場,同時個樣又夠索嘅,就非夕美紫苑莫屬喇!呢位被視為新一代神乳嘅女優,究竟有幾咁吸引呢?依家即刻同大家分析一下.
稱得上神乳女優,單靠胸圍數字係唔夠嘅,仲要睇埋罩杯Cup數,先至係名副其實嘅神乳.出道短短半年嘅夕美紫苑,絕對稱得上係新一代神乳女優,佢擁有39I激凸巨乳,男士們即使未親眼見識過,相信都已經幻想到呢對咪咪有幾咁偉大.而喺佢嘅處女作《新人No.1 Style》中,可以見到波形渾圓,而且彈力十足,喺男優嘅搓弄下,充滿彈彈波嘅質感,真係睇到人流晒口水!
不過如果大家只係將焦點放喺阿妹嘅心口度,咁就睇少好多好嘢喇!事關佢個躉亦肉感十足,尤其係玩騎乘時,帶嚟嘅震動感同啪啪響嘅邪惡碰撞聲,絕對係官能上最佳嘅享受.睇番資料,原來佢嘅坐圍有37吋之巨,配合埋25吋腰及小柄身形,魔鬼身材指數爆晒燈,難怪備受重視.
夕美紫苑初頭幾套作品都係以晒波為主,之後拍咗唔少癡漢題材嘅AV,按照佢依家嘅發展嚟睇,相信會長拍長有,大家仲有大把日子可以欣賞阿妹嘅演出.不過講到紫苑最難面對的問題,絕對係佢嘅喜好有關,皆因佢勁鍾意食甜嘢,大家都知道食得甜嘢多會好易肥,而對甜食好愛者嚟講,呢點真係極大嘅障礙.雖然佢閒時都會做運動Keep Fit,但係以佢嘅食法想唔肥都幾難!
亦因為咁嘅緣故,紫苑做咗一個決定,就係將食甜嘅衝動,轉變成做甜品嘅動力.原來早喺佢投身AV界之前,已經學習製作糕點,日式和菓子更係佢嘅專長.以前抱住玩玩吓心態去學嘅佢,最近就變得非常認真,不時將製成品放喺網上同大家分享.話時話,唔知佢有冇興趣演出一套同製作甜品有關嘅AV呢?
碟名:《新人No.1 Style》
簡介:雖然話呢部係夕美紫苑嘅處女作,但其實只係喺上年10月推出.喺片中佢展現火辣嘅身材之餘,配合純情嘅氣質,令啪啪啪場面予人心動嘅純愛感覺.
出生日期:1999年4月30日
身 高:149cm
三 圍:39I-25-37
撰文:魂


text:
炎炎夏日來臨,咁代表鳳凰花開嘅時候到,又到咗傷感嘅畢業季,無論係送精挑細選嘅訂製禮物又或者係言語上面嘅畢業祝福,都係替呢次嘅離別畫下完美嘅句號,今日就要嚟同大家介紹下畢業季常見嘅禮物推薦,令你送禮貼心開心.
用禮物代表真誠嘅紀念回憶
對於好多社會人士嚟說,校園生活一直都係最難忘嘅珍貴回憶,就算已經結束要踏上另一段人生旅途,仍然希望呢段生活可以以用實物形式嚟永久保存,所以送大家一份禮物除咗可以象徵友誼長存,亦都係令呢份珍貴嘅緣分留低紀念.
-
花束
最常見嘅禮物莫過於花束,每一朵花代表嘅花語唔同,送花除咗可以用唔同方式代表祝福之外,亦都可以令畢業生喺鏡頭入面睇落更顯眼.好似象徵積極前途無量嘅向日葵,真心誠摯嘅桔梗花,祝福擁有光明未來嘅蝴蝶蘭,仲有堅忍不拔嘅多肉植物都係好受歡迎嘅花種.另外除咗鮮花之外,乾燥花亦都係近排大家嘅新歡,畢竟邊個會唔鍾意靚嘢呢?
-
訂製收納袋
訂製收納袋包括方便收納嘅束口袋或者質地厚身嘅帆布袋等等,都係校方經常揀嚟送畀畢業生嘅禮物,由於可以印上文字,無論係畢業祝詞定有代表性嘅學校班級名都可以出現喺袋上面,雖然屬於數量比較多嘅禮物,但依然係受到大家鍾意嘅禮物之一.
-
造型行動電源
送禮最驚唔等使,無論學生定打工仔,都離唔開3c產品,行動電源係個好好嘅選擇,除咗常見嘅金屬製之外,而家好多訂製禮物公司會根據唔同對象製作出造型行動電源,好似係畢業生,畢業卷軸等等嘅外形,令收到嘅同學仔喺用嘅同時亦都可以諗起喺學校嘅種種美好回憶.
-
鋼筆
隨身帶支筆係出社會之後常見嘅行為,鋼筆象徵獨當一面嘅成熟,每次簽名都代表住自己所承擔嘅責任同風險,每支筆下面嘅痕跡都喺提醒自己要對自己嘅行為負責,成長之後要面對嘅壓力隨住每次簽名而慢慢累積經驗.
-
精品USB手指
提到畢業季禮物,USB手指又點少得呢?用精緻嘅禮物盒包裝,雖然細細一份但兼固質感,另外USB手指亦都係出社會嘅必需品,唔單止可以save低重要資料,亦都可以將相save喺USB手指入面,將回憶永久保存.
面對畢業季,唔洗擔心要送啲咩禮物好,畢竟最重要嘅係要令對方感受到你最真摯嘅畢業祝福.


text:
鄭經翰千依百順
今年七十二歲嘅電台名嘴鄭經翰(鄭大班),月前宣布封咪,由佢一手創辦嘅網台D100,交晒畀拍檔李慧玲等人接手,佢曾經解釋佢呢個決定,係因為自己年事已高,老土啲講想「老來從子」,好可能會返加拿大同家人團聚!
早前,東姑就喺ifc巧遇鄭大班,封咪接近退休嘅佢,真係樂得清閒,同埋老婆勞錦嫦仲有幾個親朋戚友,一齊喺戲院睇完戲散場出嚟.唔好睇鄭大班平時主持節目,一味聲大大,東姑見佢企喺老婆身邊,好千依百順,圍埋商場中間傾偈,一味太太講,自己就聲都唔聲一吓,默默企喺側邊挽住老婆手,難得老夫老妻仲咁sweet!
之後,夫妻就跟隨兩個廿歲出頭嘅男仔,搭(車立)落停車場攞車,睇佢哋四個人一路行一路有講有笑,似十足一家人咁,相信兩個男仔應該係鄭大班嘅兩位公子,難怪大班話老來從子.兩個乖仔孝順陪父母睇戲,兼一表人才,鄭大班大可安安樂樂退休享晚年喇!漫無目的咁兜來兜去,兜咗大半個鐘,然後過埋海去到柴灣,心情似乎仲未恢復.東姑隔住塊車頭擋風玻璃,都見佢一臉愁容,仲不斷同身邊嘅周志康喺度訴苦水.而睇落愈講愈心噏嘅佢,後來仲攞咗支電子煙出嚟,喺車廂入面吞雲吐霧,相信佢係心煩意亂,借扯煙解愁,安靜一吓自己嘅情緒喇!唔知佢煩緊「前前度」苟芸慧結婚,新郎不是我,抑或同「前度」湯洛雯「翻撻」無望,搞到個人都頹爆落晒形呢?
喺鄭太勞錦嫦身邊,鄭大班成個人溫馴晒,全程畀老婆講晒,佢一粒聲都唔出.
兩公婆恩愛蹺住手,跟住兩個年輕男仔行去搭
呢個男仔相信係鄭大班嘅囝囝,一表人才,同嗲哋,媽咪仲好好感情,一直好好傾.


text:
Portal:香港鐵路運輸
香港鐵路運輸概覽
香港嘅城市軌道交通系統總長度超過200公里,由香港鐵路有限公司(港鐵公司)營運,經營範圍包括觀塘綫,荃灣綫,港島綫,將軍澳綫,東涌綫,迪士尼綫,東鐵綫,西鐵綫,馬鞍山綫,機場快綫同南港島綫.另外,港鐵公司亦營運香港唯一嘅輕鐵系統.另一方面,香港電車同山頂纜車呢兩個香港嘅電車系統,都係香港鐵路網絡嘅一部分.
港鐵(指市區綫同機場快綫)喺2007年12月2號由1910年啟用嘅九廣鐵路網絡同埋1979年啟用香港地鐵網絡合併而成.源自九鐵嘅路軌使用標準1435毫米標準軌,源自地鐵嘅就用1432毫米軌距.佢起緊或者規劃緊嘅路線有北環綫,屯門南延綫,北港島綫,南港島綫(西段)同沙田至中環綫,以前就有沙頭角支線同和合石支線.
而家香港唯一嘅輕鐵系統由九廣鐵路公司擁有,就租畀港鐵公司營運為期50年.
香港而家有1個纜索鐵路系統,喺香港島行駛,係香港最早嘅鐵路系統.
九廣鐵路喺1911年10月15號至1949年10月14號提供連接九龍同廣州嘅鐵路服務,之後因政治原因停駛,到1979年4月4號先恢復.而家港鐵城際客運服務已經連接中國幾個城市,有京九直通車連接北京,滬九直通車連接上海等.呢啲服務都係靠中國鐵路網絡,包括京廣鐵路同廣深鐵路.另外,2018起完嘅廣深港高速鐵路,就快速連接廣州,深圳同香港西九龍.
精選文
機場站(粵拼:gei1 coeng4 naam4;英文:Airport Station)係港鐵機場快綫嘅一個車站,喺香港赤鱲角嘅香港國際機場嘅地面運輸中心入面,亦係機場主要嘅聯外車站.
由於機場站採用側式月台設計,因此車站大堂嘅主要設施位於月台旁邊.港鐵公司為咗方便旅客,機場站係機場快綫中唯一一個冇閘機嘅車站,乘客可以直接將機場入面嘅行李手推車推入車站月台.亦因為咁,乘客可能會由機場站搭車遊覽一轉後喺機場站落車,從而搭「霸王車」,因此港鐵職員會隨機喺列車到機場站之前喺車廂查票,或喺博覽館站及香港站強制乘客落車畀車費.
由本站搭機場快綫嘅乘客,需要喺其他車站出閘時畀車費;而由市區或者博覽館站前往該站嘅乘客,可以將用咗嘅機場快綫車票棄置喺車站內嘅車票收集箱,亦可以拎返張車票留念.除咗機場快綫車站嘅售票機外,其他所有港鐵售票機都買唔倒機場快綫車票.
機場站設有3個側式月台,1號同2號月台都位於一號客運大樓旁邊地面運輸中心,而3號月台則位於二號客運大樓(翔天廊)旁邊地面運輸中心;而1號同3號月台都係去博覽館站方向列車專用嘅月台,並共用同一條路軌,當列車進入機場站後,兩邊車門都會打開,並會提醒乘客用左邊車門落車去一號客運大樓,用右邊車門落車去二號客運大樓同翔天廊.翔天廊目前運作階段只向離境乘客開放,所有前往市區嘅乘客都只可以用往香港方向嘅2號月台(位於一號客運大樓),但亦都有預留有關結構作日後月台擴建之用.
精選圖
迪士尼站喺香港荃灣區大嶼山東北部嘅竹篙灣,係港鐵迪士尼綫嘅總站,喺2005年8月1號配合地鐵迪士尼綫通車而啟用,車站只有1個月台,並裝設月台閘門.車站用咗維多利亞時代風格,同埋係一個開放式車站,設備同裝飾亦模仿19世紀嘅格局,去配合香港迪士尼樂園度假區設計.
你知唔知?
香港鐵路最新動態
- 2021年6月27號:屯馬綫全綫通車,乘客可以由屯門站直坐到烏溪沙站.
- 2021年2月6號:東鐵綫新訊號系統啟用,港鐵東鐵綫現代列車(R-Train)正式投入營運,同日開始所有港鐵近畿川崎列車(千九)正式停用,等緊調離東鐵綫.
- 2021年1月31號:紅磡站屯馬綫新起嘅月台完工並交畀車務部,去到而家所有工程搞掂,進入全面試營運階段.
- 2020年11月12號:沙中綫最後一個動工嘅車站——會展站做咗平頂儀式.
(更多新聞...)
參與編輯
歡迎你編寫香港鐵路運輸嘅文,為香港鐵路運輸相關嘅文做貢獻.
類
其他維基主題
- 亞洲
- 東亞文化圈(中國 - 日本 - 琉球 - 朝鮮 - 臺灣 - 越南 )
- 東南亞
- 美洲
- 大洋洲


text:
香港開電視娛樂新聞主播王凌燕(Vanessa)氣質出眾,笑起上嚟仲有少少怕醜,對腰果眼出晒嚟,見到都覺得冧呀!精通日語文令她有不少機會訪問多位紅星,包括酒井法子,戶田惠梨香及搖滾天團LUNA SEA等,內外兼備!
Vanessa畢業於香港大學日本研究學系,副修傳理,曾遠赴日本留學,熱愛新聞工作的她,於2016年加入有線電視,兩年後轉投ViuTV,直至2021年再度重返娘家.Vanessa接受本網專訪說:「其實我由十幾歲開始,已經有追開有線娛樂新聞,嗰陣時係全盛時期,好多個主播我都好鍾意,例如黃翠如同陳貝兒.加上我自己本身好鍾意電影,所以當時已經諗住畢業後投身主播行業,因為覺得呢份工應該幾開心,同好似幾好玩咁樣!」
Vanessa因精通日文經常被公司委派去採訪日本明星.
難忘酒井法子的體貼.
同《愛的迫降》男神玄彬合照.
點少得採訪香港電影界年度盛事金像獎呢?
問到最難忘的採訪經驗?Vanessa笑言必定是與酒井法子近距離接觸:「我記得同酒井法子做專訪嗰陣時,你知佢哋排場好勁㗎嘛,有晒化妝師同髮型師喺側邊stand by,但我就自己一個,頭髮亂咗都唔知,冇人理會,我嗰時啲頭髮有啲亂,法子小姐就叫佢個髮型師幫我整吓頭,佢真係好nice!雖然拍嘅時候我哋要用廣東話去問問題,但係識日文嘅好處就係佢有時講笑,我可以即時可以畀到個反應,同埋有時續問,都可以繼續用日文去追問落去.(有冇辛酸史?)其實一定有辛苦嘅時候,譬如我可能一日要跑三個訪問,每個訪問至少要做一個鐘,但節目出街可能剪到得十五分鐘.好多時採訪到最後一單訪問時,精神狀態已經穩持唔到,但係一對住鏡頭,就要好似要撳咗個掣,要將自己個energy推到最高,呢一啲都係觀眾睇唔到嘅.」
Vanessa是港大畢業的高材生.
熱愛日本文化她曾到日本創價大學交換留學,更參加了校內舞蹈學會.
考獲日本語能力測試N1資格.
TVB前新聞主播黃紫盈是她的日本留學同學.
除了報道娛樂新聞外,Vanessa亦希望未來有機會拍劇,主持節目及司儀工作.她一直積極裝備自己:「其實所有關於演戲嘅工作我都好想做,好似以前我哋公司嘅主播嚴崇天,佢之後都有屬於自己嘅節目,自己都想有機會主持到一啲同日本文化有關嘅節目,希望未來公司會畀機會我,當然我都要再努力啲,等公司覺得我係值得擁有呢個機會喇!另外我讀書嘅時候係做舞台劇嘅,差不多14歲就開始接觸呢個範疇,參加中學嘅戲劇節時攞過演員獎,之後一路去到大學喺港大劇社都有演出,聯校又有校內又有.」
Vanessa出生中產家庭,父母經商,不過自小的家庭教育令她十分慳家.
問及感情生活,她怕羞稱現正單身,比較喜歡運動型男生.
Vanessa性格動靜皆宜,社交平台有好多畫畫,行山,做運動的照片,形象健康,唔會刻意Sell性感!
泳衣照索到爆!
一雙長腿非常吸睛!
Vanessa慶幸工作上一直遇到貴人,不論台前幕後都相處愉快,特別感激歐錦棠帶挈她拍攝ViuTV劇集《打天下》.她說:「我中學嗰時有同過歐錦棠一齊做過舞台劇,因為我哋學校請咗佢嚟做導師,同埋我哋一齊演出一套劇,喺佢身上學到好多嘢,係好難得嘅經驗.我大個之後,我做娛樂主播有機會訪問佢,都有同返佢講,問佢記唔記做過呢套舞台劇,佢話記得仲有keep以前啲相,當時佢喺隔離台都有開一套劇,佢都好好搵我客串,所以好多謝佢,好難得好開心! 」
而且Vanessa還是愛狗之人,對愛犬Makun視如己出,錫到燶.
Vanessa前年獲歐錦棠邀請參演ViuTV劇集《打天下》,亦是她首部處女作.
劇中她飾演厭世少女,更要吊威吔坐在十幾層高的天橋邊,認真博命!


text:
唐吉訶德
《唐吉訶德》,或者譯成《吉訶德大人》(Don Quijote de la Mancha,原標題嘅原意係《從曼查來嘅騎士吉訶德大人》),係西班牙作家塞萬提斯向1605年同1615年分成兩部分出版嘅反騎士小說.故事背景係一個早就無騎士嘅年代,主角唐吉訶德幻想自己係個騎士,因而做出種種匪夷所思嘅行徑,卒之從夢幻入邊醒返.
文學評論家好多都話《唐吉訶德》係西方文學史上第一部現代小說,亦都係世界文學嘅瑰寶之一.呢部書原來係念著對嗰時好興嘅騎士文學進行反諷.然而弔詭嘅係,由於後來騎士小說逐漸銷聲匿跡,從文壇入邊消失,於是乎當初塞萬提斯諷刺騎士小說嘅呢個初衷,逐漸被後世讀者所淡忘;反而係後來由於美國嘅百老匯用《唐吉訶德》做藍本所改編嘅歌舞劇《夢幻騎士》(Man of La Mancha),重新塑造唐吉訶德「追夢者」呢個新形象,深入描寫佢對自己夢想不顧一切嘅勇往直前;同埋加入咗因為唐吉軻德嘅慇勤讚美,結果陰錯陽差意外改變咗女主角達辛妮亞(Dulcinea)嘅自信,卒之等佢跳脫一介村姑嘅命運,成為一個真正高貴淑女嘅橋段.於是乎,原來「唐吉訶德」由諷刺沈迷騎士小說,嘲諷嗰啲不自量力,脫離現實,自以為係一代大俠嘅呢類阿Q型人物,其象徵符號意義不知不覺逐漸轉化,而今經已多被用來指嗰啲勇敢堅持自己理想,敢於挑戰社會不合理現象,不顧眾人嘲笑仍然堅持一己信念嘅人物.
呢本書留低咗一句好有名嘅開場白:
創作背景[編輯]
《唐吉訶德》嘅產生係一個時代嘅產物.西班牙經過光復戰爭,顛覆同驅逐咗阿拉伯人嘅統治,完成咗國家嘅統一,同時又依靠其龐大嘅騎士隊伍,雄霸歐洲,遠征美洲,造就咗西班牙嘅「黃金世紀」.呢個時期,西班牙嘅文學亦都繁榮發展起身,田園小說,流浪漢小說,騎士文學同戲劇等各大流派爭奇鬥豔.騎士文學喺西班牙曾經風靡一時,各種作品層出不窮.別林科夫話「騎士小說表現出對個人人格嘅愛護同尊重,為壓迫者同被壓迫者犧牲全部力量甚至自己生命嘅勇敢精神,將女子作為愛同美向塵世嘅代表.」騎士文學對於衝破中世紀神學禁欲主義嘅束縛,對人性嘅解放具有極大嘅進步意義.之不過隨著後來封建經濟嘅解體同火槍火炮向軍事上邊嘅使用,騎士文化變得越來越不合時宜,十五世紀開始出現一批打家劫舍,殺人越貨嘅強盜騎士,騎士文學開始變得愈發庸俗化.塞萬提斯生活嗰時,西班牙重流行五六十部粗製濫造,荒謬愚昧嘅騎士小說,為咗呢件事,塞萬提斯決定創作《唐吉訶德》,「將騎士文學嘅地盤冚唪唥摧毀晒」,佢沿用騎士作為主角嘅寫作形式,講騎士制度,騎士精神漫畫化,其小說出版之後,西班牙嘅騎士小說亦都隨之崩潰.
主題[編輯]
《唐吉訶德》嘅作者喺序言入邊寫明「呢本書不過係對騎士文學嘅一種諷刺」,目的係為咗「將騎士文學嘅埞冚唪唥摧毀晒佢」.書入邊描繪咗西班牙向16世紀同埋17世紀嘅成個社會,公爵,公爵夫人,封建地主,和尚,牧師,士兵,手工藝人,牧羊人,農民,唔同社會階層嘅男人,女人各種各樣嘅人一共700幾個,尖銳無情噉批評咗嗰時西班牙嘅政治,法律,道德,宗教,文學,藝術同埋私有財產制度,小說亦都被譽為「行將滅亡嘅騎士階級嘅史詩,一本偉大嘅現實主義文學名著」.
內容情節[編輯]
成本書一共有兩部分,講咗唐吉訶德三次冒險.
第一次冒險[編輯]
第一部前半段嘅劇情.唐吉訶德一個人,無出過其家鄉拉·曼恰(la Mancha)地區,唔好彩整親,返咗屋企.屋企人將成屋騎士小說冚唪唥燒晒.
第二次冒險[編輯]
第一部後半段嘅劇情.佢搵到隔離嘅桑丘·潘沙做其侍從,重應承畀佢做總督.主僕兩個人偷偷出門,一路上做咗好多荒唐可笑嘅傻事,將風車當成巨人,將旅店睇成城堡,又將羊群當成敵人,重打倒差佬,放咗一班好惡嘅監犯,反而被監犯搶嘢,爭啲無命,被人用籠,牛車帶返屋企.
第三次冒險[編輯]
第二部嘅劇情.兩人經過薩拉戈薩(Zaragoza),重參加咗幾場當地辦嘅比武,被公爵夫婦請到城堡,桑丘正式做總督治理海島,實際上係公爵夫婦專登整蠱佢哋兩個.其隔離加拉斯果(Sansón Carrasco)先後扮成鏡子騎士,白月騎士,念著用騎士道嘅決鬥打敗唐吉訶德,打醒佢.唐吉訶德卒之被打敗,好抑鬱噉返到屋企,病咗,就快死嗰時卒之醒返,鬧騎士小說,話畀姪女知,想要繼承遺產就咪嫁畀騎士,甚至鍾意讀騎士小說嘅人.


text:
印刷
印刷 係指將圖像或文字原稿迅速大量複製嘅一種技術.通常係用印刷機將油墨印響紙張上,佢係出版嘅基本組成部分.印刷機係能夠響承印物上印刷嘅機械.喺中國,印刷術被稱為中國古代四大發明之一,佢嘅出現對文化知識嘅傳播起咗重要作用. 今日嘅書通常採用膠印嘅技術來印刷,有時亦採用凸版印刷(主要用嚟印報紙或目錄冊,但比較少有).
雕版印刷
雕版印刷 ( woodblock printing )係古代一種印刷技術,喺唐朝嗰陣經已盛行.做法係雕好一塊塊有文字喺上面嘅木板,工作人員跟住就可以喺塊板嘅刻痕加墨水,再一嘢用塊版將啲字印上去一個表面嗰度.
出血 (印刷)
出血 (粵拼: ceot 1 hyut 3 )係印刷業嘅專用名詞,亦係印刷前嘅排版行業之一.佢嘅原理係保證冇邊距設計,喺裁切嘅誤差情況下,冇白邊出嘅印刷.
柯式印刷
柯式印刷 ( Offset Printing )係種印刷技術,先將油墨印上橡皮,再將橡皮印上印刷品度.呢種印法會印得比較清楚,亦可印落紙之外嘅其他印刷材料.
理想印刷
理想印刷 (Risograph,簡稱Riso)係一種孔版印刷工藝.呢個技術係由日本公司Riso開發嘅,日文係「理想」嘅意思,理想印刷個名即由此而來. 1986年,日本RISO Kagaku Corporation公司將第一部理想印刷機推出市場.嗰陣時,理想印刷主要喺學校同政府部門用,滿足到佢哋廉價快速複制嘅需求.慢慢噉,喺專營出版商,設計師,藝術家同埋插畫家之間,佢越來越發展成為最受歡迎嘅印刷工藝.理想印刷嘅特點係唔使加熱,化工製品就可以將色料帶到紙面上.除咗環保,平價嘅耗材成本亦係佢嘅優勢. 要傳送數據,可以用電腦發送分色處理後嘅灰度PDF文件畀理想印刷機,或者通過機器內置嘅掃描元件讀取圖文.印刷機會用激光爲每一種顏色分別打出一張模板紙 ...
CMYK色彩模式
CMYK色彩模式 ,又嗌 印刷四分色模式 或 印刷色彩模式 ,簡稱 CMYK ,係彩色印刷時成日用到嘅色彩模式.佢主要靠反光嘅色彩模式映射到紙入面,通過唔同比例嘅黃,紫,青,黑嘅四種色變化同相加而得出好多隻色嘅印刷.佢係家陣印刷行用得最多嘅顏色系統之一.佢嘅縮寫出自青( C yan),紫( M agenta),黃( Y ellow)嘅頭拉丁字同埋黑(Blac k )嘅尾拉丁字. 家下喺街邊賣啲打印機,印刷機,彩色複印機,大多數都用咗CMYK色彩模式標準.


text:
當有一個唔阻你砌模形嘅另一半
我識一個人,同樣熱愛文字,一樣鍾情曼聯,仲有係高達嘅愛好者.唯一一點唔同嘅,係佢已經結咗婚,係一位幸福人夫.
喺現今嘅香港,要開心唔係一件容易嘅事,特別係你身為一個男人.返工辛苦受氣可能男女都有份,但挨夜睇波比女朋友詐型,心愛模型比老婆低價賤賣,連打鋪機都逃唔過WhatsApp轟炸.唔知點解女人嘅興趣男人唔單止唔可以阻止,有時甚至要陪佢一齊行街煲劇;但男人嘅娛樂?女人只會用一句幼稚去形容.能夠有個唔掃你模形出街嘅另一半已經好好,如果佢願意一齊同你去買,甚至比你喺屋企Show出嚟嘅話更加係難能可貴,而依位人兄就係咁好彩.
成功嘅男人背後可能有一個女人,但快樂嘅男人背後肯定有個好通情達理嘅女人.雖然只係同佢喺聚會見過幾面,但係佢嗰種開朗嘅性格真係會感染到身邊嘅每個人,同我地佢可以無所不談,由寫文到伊巴再轉去政治,甚至同我地一齊瘋狂孖車都好,太太都唔會話佢冷落自己;人前係咁,喺人後只見佢一有時間就踩單車同長跑,唔轉個大運包圍半個香港都唔肯收手,而太太就會煮定晚餐等佢返嚟補充體力.人生如此,比著我已經再無所求.
當然啦,依位人兄不時會同太太食好西,遊我覺得男人最唔想去嘅韓國,對太太嘅關愛更加從不缺少.我對你好,你又為我著想,望住佢地我第一次覺得「從此王子公主就快活咁生活落去」原來唔係只係一個童話.有人話男人要求其實好少,又有人話女人要求好簡單,但大家都只會抱怨對方滿足唔到自己,從來冇諗過點樣滿足對方,或者係自己嘅要求會唔會太過份.
佢地唔係大富大貴,亦都唔係只羨鴛鴦不羨仙咁離地,但係嗰種簡單又幸福非常嘅感覺真係恨死隔嚟,即係我.平平凡凡咁相守到老,喺展示櫃嘅模型見證之下共同跨過一個又一個年頭,望住頭髮一年比一年少一年白,但陪伴身邊依然係同一人,仲有咩浪漫得過咁?
有都唔緊要,可以做到咁已經好夠.


text:
復仇者聯盟第四集背後嘅教育意義
復仇者聯盟第四集出咗啱啱好三個禮拜
應該唔怕傾喇卦…
不過都係警告一聲
??? Spoiler Alert! 劇透慎入!???
唔知多唔多人好似我咁
睇完 Endgame 之後兩個禮拜
不停喺度睇有關幾位主要演員
(特別係我最鍾意嘅 Mark Ruffalo ?)
嘅訪問,幕後花絮,新聞等等
而當中一則同導演嘅訪問
令我特別感動
話說當我地見到雷神咁個款嘅時候
笑到眼水標(包括我在內)
但兩位導演喺一個訪問裏面指出
原來佢哋呢個嘅安排
係想表達每一位倖存嘅復仇者
點樣用唔同嘅方法去處理佢哋嘅悲傷
而佢地原來想雷神擁有呢啲抑鬱症患者常見的病徵——
走樣嘅身型,放縱嘅生活
去表達好多現今都市人
處理壓力同負面情緒嘅狀況:
對於自己嘅慾念處於失控嘅狀態.
而直到電影結束時
雷神都同好多人一樣
久久未能回復狀態
編劇嘅呢個鋪排同佢背後嘅訊息
令我諗起最近見到嘅一幅網絡圖片
一語道破我哋好多時候只會留意朋友嘅外表.
對越熟嘅朋友我地越鍾意打招呼嘅時候
去講老實話過佢聽:
「哇你肥咗咁多呀?」
「哇乜你搞成咁啊?」
「減減佢好喎老友!」
「唔為減肥都會健康吖!」
其實喺呢個我哋被傳播媒介
洗咗腦去認為瘦係靚嘅年代
有邊個唔知瘦好啲
有邊個心底裏唔會想瘦?
同埋正等於有邊個唔知食煙係唔好
夜瞓係唔好咁
有邊個唔知唔做運動係唔好?
但係當一個人經歷緊不為外人道嘅精神壓力時
所有力量,所有意志力都用咗嚟抵抗
無時無刻纏繞住自己嘅壓力
加上我地中國人被教育去逆來順受
忍一時風平浪靜
我地所壓抑咗嘅負面情緒
令到對於一啲人哋覺得好簡單嘅事
包括係去擁有自制能力
都再冇剩餘嘅精神狀態去做到
所以我成日都同我嘅學生講
都市人好少係幸福肥
好多都係壓力肥
所以如果我地見到對方有咁嘅特徵
不如問候下佢嘅內心吖?
就算你冇嘢可以幫到
只係可以理解到佢而家面對緊嘅難處
俾佢疏導一下一啲平時唔敢同人講嘅感受
其實已經係幫輕嘅一種
其實你可能已經間接幫佢減緊肥!?
————–
Miss Joey 喜愛傾談有關情緒健康
但亦唔會唔記得教英文!
呢一篇每日一字想教嘅
就係 spoiler alert!
Spoil 呢個動詞有好多意思:
溺愛,(食物)變壞
但其實佢仲有一個意思
就係解去破壞一啲嘢嘅趣味性或驚喜
譬如為一個未睇結局嘅人
破壞咗個結局可以畀到佢嘅個驚喜
即係類似中文嘅劇透
至於 alert 係解警報.
咁所以如果寫住 spoiler alert
我地就即係要劇透慎入喇!?


text:
關於我哋
簡介
《粵典》係一個大型嘅粵語辭典計劃.我哋會用Crowd-sourcing嘅方法,整一本大型,可持續發展嘅粵語辭典.
我哋嘅字典用香港粵語(廣東話)做中心,編寫解釋同例句都會考慮香港嘅用法;部份例句會由本土嘅文章抽出嚟,務求反映真實嘅語言現狀.
宗旨
我哋無意將《粵典》變成粵語嘅「權威」,亦明白一隻語言根本唔存在權威.所以我哋會以資料為依歸,用「描述主義(descriptivism)」嘅方法,盡力描述現今嘅語言狀況.呢個取態意味住,我哋會收錄各家流行嘅寫法,讀音,用法,入面會包含一啲公認為正確嘅用法,亦都會有新興嘅用法,比較小眾嘅用法.
整字典有咩用?
雖然過往有好多關於粵語嘅工具書,不過由於長期嘅「中文本位」觀念,呢啲工具書大多只係收錄粵語同中文唔同嘅部份,並冇將粵語視作一個完整語言去看待.我哋希望透過編寫《粵典》呢本「以粵釋粵」嘅辭典,可以打破呢種觀念,令大家會視粵語為一隻完整嘅語言,令我哋嘅語言同文字可以傳承落去.
開放資料
我哋希望 以開放資料(OpenData)嘅形式發佈資料.你日常用到嘅輸入法,語音辨識,機械翻譯,全部都要大量嘅語言資料先至整到出嚟,而粵語喺呢方面冇乜資源.今次呢個計劃除咗可以令到一般用家可以容易啲揾到粵語嘅材料,仲可以令開發者容易啲整多啲方便使用粵語嘅人嘅工具.
特別鳴謝
- Hong Kong Cantonese Corpus (HKCanCor)
- 香港大學語言學系
- 林璃蝶女士
- Can Cheng
- 昭源黑體 Chiron Sans HK
- 劉擇明博士
做我哋嘅金主
我哋開咗個 Patreon,請大家多多支持!大家嘅支持會成為我哋嘅動力(同埋財力!)
金主
- 史兄
- James Kong
- element14
活躍編輯
- Edwardjyu
- KimJong-un
- Pi
- S.Me
- Zingwaa
- bullsword
- chaaak
- ct
- element14
- heitung
- 顏某


text:
圖檔類型
-
點陣圖
點陣圖,顧名思義係由好多點數(pixel)小點啲組成,如果將圖波就放開觀看,就可以清楚噉睇到好似係打格仔藝術般細方格.呢類圖形能夠呈現出細緻嘅顏色變化同質感,但缺點啫係當影像尺寸越大,要多嘅向素來組成,檔案嘅大小都就變得可觀!
-
向量圖
向量圖形係利用數學運算嘅方式表現出影像嘅屬性,就可以任意噉就放開縮小,甚至係旋轉,都唔會影響原本嘅畫質同檔案大小.好似係利用弧度,形狀,線條呈現嘅卡通人物,幾何圖形,統計圖等等都啱應用於矢量圖波.可惜嘅係矢量圖相較於位圖較唔表現出影像入面嘅豐富色彩同質感變化.
影像格式
-
AI
Illustrator原始檔案格式,為向量類型,故可以無限就放開縮小,攣都唔會糊跌.
-
PSD
Photoshop原始檔案格式,為點陣類型,一般僅可以使用PS開啟同編輯,常用於編輯圖像嘅質地效果,色彩變化.
-
JPG/JPEG
為點陣類型,檔案體積細,係最為常見嘅影像格式.可惜唔支援透明色彩同動畫呈現,而且影像會有一定程度嘅失真(但唔易以肉眼分出黎).
-
TIFF
點陣類型嘅影像格式,而且係好多D影像處理軟件,排版軟件或者吾同作業平台之間圖形相容率最高嘅圖檔類型.雖然檔案容量較大,但係具備唔失真嘅屬性,都可跨軟件開啟,最適宜做為印刷用嘅圖檔格式.
可表現向量同點陣繪圖,唔支援透明色彩.一般廣泛運用於設計對稿,文件傳遞同平面印刷.因為如果將檔案儲存為PDF檔之後,PDF即將所有嘅元素都壓縮係檔內,即便係唔同嘅電腦作業系統,個個都會見到相同嘅畫面,都唔會因印表機唔同而影響排版.
-
EPS
相容於多種美工設計軟件(例如Illustrator,CorelDraw,Photoshop)並進行編輯嘅影像儲存格式,可以儲存點陣圖同向量圖形.另外,可以透過高解析嘅輸出設備上輸出顏色精確嘅向量或者點陣圖,係做分色印刷美工排版人員最愛使用嘅圖檔格式.
-
BMP
標準嘅Windows影像格式,可以儲存點陣圖形.有支援24位元全彩嘅能力(唔支援透明色彩),不過解析度唔夠高時,影像一放開就會出現打格仔效果.而且此格式嘅致命傷係於冇壓縮功能會導致檔案太大而難以開啟使用.
常見的圖檔類型和影像格式有哪些?
了解各種影像格式嘅屬性,係開始住手進行設計之前,想清楚要設計嘅使用目的,呈現媒材(例如電腦,印刷……)同設計內容嘅特點(點陣圖,矢量圖),將有助於決定檔案嘅儲存格式,方便後續嘅應用.設計前搞清楚圖檔類型同影像格式有邊啲,等設計之途事半功倍!


text:
紀念品除咗係熱門觀光地區會見到,都一直係好多活動嘅必備品,除咗能成為當地到此一遊嘅標誌,活動嘅紀念品都可以變成該日子或係該事件嘅回憶鎖匙.
美食遍佈嘅時代,好多人將自己鐘意同富有特色嘅食物以紀念品造型呈現,以墨西哥料理嘅展示會嚟講,就可以出好多相關嘅紀念品.
- 墨西哥薄餅同醬料嘅針織裝飾品
鐘意墨西哥薄餅嘅人,睇下呢個維妙維肖嘅針織品大概要流口水了,除咗薄餅,只係果三種醬料都令人食指大動啊.
- 墨西哥包(Concha)耳環
如果好想試某種食物咁點算?就等佢同你形影不離喇!呢個墨西哥包小巧得嚟又真又有創意,令人想隨時咬甩你耳仔(誤).透過耳環暗示朋友你鐘意呢種食物,下次佢就會買嚟俾你嫁啦.(咦)
- 墨西哥捲餅(Taco)嘅領結
望「捲餅」止渴.如果你冇厚厚雙下巴,可以考慮打呢種墨西哥捲餅領結,餓嘅時候只要往下望,就能見到捲餅,飢餓度下降,離減肥成功之路都近嫁啦.
- 墨西哥烤玉米(elote)抱枕
好多人都愛不釋手嘅「燒番麥」都係墨西哥常見嘅食物!但墨西哥嘅料理方式又大不相同.烤玉米抱枕可愛嘅表情令人覺得心情愉悅啊,飢餓時大概可以對著佢咬一百下,然後抱枕就會沾滿口水……(噁).
除咗墨西哥料理,有D展覽都會出相關嘅周邊商品,舉海賊王特展嚟講,就推行角色嘅產品.
- 海賊王電話蟲USB手指
電話蟲USB手指令人好想食法式蝸牛啊.(誤)可愛嘅電話蟲搭配 USB手指,令呢個紀念品外觀又可愛,實用性又高.
咁多可愛嘅紀念品中,邊個係你心目中嘅第一名呢?睇嚟除咗活動內容嘅豐富,製作可愛嘅紀念品都係現今流行嘅趨勢呢.


text:
翻譯: 小苗子 | 原文作者: オナ郎 | POSTED ON 31 AUGUST 2020
內容翻譯自 onahodouga.com
今次會試下KiteruKiteru出品嘅「異界守護者 ZeroWhite 獨角獸 Lv0 」,「外剛內柔異種守護者2wei LV999」嘅續作飛機杯.
KiteruKiteru除咗淫魔系列之外,守護者系列亦都係另一個主打嘅代表性系列.
本來系列嘅走向應該係由最初嘅LV1開始逐漸遇到越嚟越強嘅魔物娘,點知突然殺出個變異化版本等級一口氣暴漲到999,究竟之後嘅新品究竟應該點做呢.
系列款式飽和就歸零重來吧
呢個亦都係系列作中想見嘅手法之一,就好似今次即將介紹嘅LV0最弱魔物娘啦.
順帶一提飛機杯嘅設計係「慢玩融化柔軟」,所以LV0亦同時代表咗刺激度嘅強弱呢.
「無人話過3位數字就係封頂阿!」似乎不久嘅將來會見到守護者系列出現4位數字嘅等級呢.
重量約382g,全長約為14cm.
杯身有好多細細個軟棉隆起嘅新奇造型.
有時見到其他柔軟系飛機杯都有「差少少先算融化柔軟」或者係「廠商聲稱係融化級柔軟」等等嘅情況出現,有時都會喺度諗「究竟真正嘅融化柔軟素材係咩質感呢…」,今次終於接觸到真正嘅融化柔軟素材,「呢個先係真正嘅融化柔軟素材」柔軟度簡直可以話係一目瞭然.
柔軟到手指可以陷入去嘅嘅程度.
帶輕微膠臭味,出油度適中程度左右嘅素材.
最近嘅飛機杯雖然都係未完全改善到出油嘅情況,不過亦都多咗好多呢種柔軟度嘅素材都做可以做到低臭嘅效果呢.
入口係普通嘅圓形開口造型.
螺旋融化柔軟
如同其概念,內部係非常明顯嘅粗肉紋螺旋構造.
由切面圖睇都係一樣淺白易懂嘅螺旋構造啦.
好好嘅飛機杯,真係非常感謝.
簡直係想直接衝上KiteruKiteru公司表示道謝嘅插入感阿.
老實講,如果淨係計內部構造嘅話並唔係啲咩新事物,以一直推出獨創飛機杯嘅KiteruKiteru嚟講係個相當保守嘅構造…本來我係咁諗嘅,當我插入過之後,簡直想罵醒幾分鍾前仲懷疑緊嘅自己,素材同構造嘅配合天衣無縫,甚至可以考慮成為我至今試過咁多柔軟系飛機杯入面嘅榜首程度嘅插入感.
至今嘅慢玩概念柔軟系飛機杯,大多數都係只有柔軟素材做得唔錯就完咗成件事,最終只得出「想玩低刺激到無乜舒適度嘅慢玩杯可以考慮下」嘅微妙評價,今次嘅終於有好好做到飛機杯應有嘅舒適度以及享受慢玩嘅低刺激同時共存,終於久違地享受到完全由柔軟素材帶出嘅慢玩.
實在太令人興奮搞到講咁多前言都仲未講到實際嘅插入感究竟係點.
就如同「融化柔軟」呢個概念一樣,素材嘅柔軟度當然係軟棉到好似就快融化咁啦,比起固體更加似係液體嘅感覺,就好似「Doom」一聲沈落飛機杯嘅海中,今次嘅飛機杯將概念完美實現咗出嚟.
講到最大嘅特徵就係,係呢種柔軟度之下亦都有好好地將螺旋肉紋嘅刮磨感再現出嚟,雖然點都唔會係還原到好似觸手嗰種糾纏感啦,但係至少到做到好似羽毛咁輕輕包覆陰莖嘅插入感,以陰莖都可以清楚感受到嘅存在感,呢個「存在感」對於柔軟系嘅飛機杯嚟講可謂如虎添翼一樣非常之咁實用阿.
並非只有柔軟感覺,插入之後不久已經開始由陰莖感受到欲罷不能嘅感覺,就好似喺插入之後為你導引咗一條漫長嘅道路直至射精為止.
呢個欲罷不能嘅舒適感隨使用時間逐漸增添快感,就好似一條又一條快感嘅絲線逐漸交織,最後終於到達最滿足頂點而射精,簡直係可以充分享受到「慢玩」嘅飛機杯.
太過快速抽插唔會點提升快感,反而慢慢嚟先可以感受到構造同陰莖交織摩擦嘅舒適感,換句話說就係跟返慢玩杯嘅概念慢慢玩先可以真正發揮到呢個飛機杯嘅潛質呢.
唯一有少少可惜嘅係重量唔足400g啦,如果再多100g左右程度就無疑值滿分5星評價啦,不過今次試用過之後,如此讚不絕口嘅飛機杯都真係唔常見,絕對推薦比喜愛柔軟慢玩系嘅你,所以都係一樣維持5星評價啦.
[舒適系] ■□□□□ [刺激系](5階段:1)
推薦度: ★★★★★(5階段:5)
*試用文內容只屬用家意見,實際用感因應個人體質情況以及使用方式而異,不能保證效果完全一樣.
相關成人用品連結:異界守護者 ZeroWhite 獨角獸 Lv0
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 20 | 18 Gifts – 成人用品 | 版權所有,未經許可,不得轉載.


text:
必飲招牌芝士草莓雪沙!元朗人龍茶飲店重開 最高紀錄日賣過千杯
終於開返啦!講緊元朗呢間主打芝士鮮果雪沙嘅茶飲店,舊年年底結業後唔少Fans大歎可惜,最近終於喺同區重開.唔單止依然有熱賣No.1嘅芝士草莓雪沙,仲有期間限定嘅芝士蜜桃雪沙,而鮮果茶亦「升呢」回歸!
夏茶新店位於元朗炮仗坊,一開門就有唔少街坊嚟買.負責人Hamiko透露之前開喺康樂路嘅時候最高紀錄係單日賣超過1,200杯飲品!咁受歡迎皆因真材實料又夠用心,例如佢哋而家依然堅持自己去果欄買新鮮當造水果,部分仲要揀埋產地,要求好高.
芝士奶蓋亦係每日新鮮製作,沿用之前嘅配方以紐西蘭品牌嘅忌廉芝士加上淡忌廉打成,配方係開店嘅時候不斷調整最後得出嘅理想比例,芝士味濃郁,鹹香突出而最後會有少少牛奶甜味,口感綿滑,濃厚,但又唔會竭撻撻到吸唔起.
芝士草莓雪沙($40)
熱賣No.1就係呢杯芝士草莓雪沙,單日最高紀錄賣出超過400杯!而家用緊「章姬」士多啤梨,係一款帶少少奶味嘅日本品種.將新鮮士多啤梨,鮮奶加冰打成細碎嘅雪沙,飲落完全就係果香非常濃郁嘅士多啤梨牛奶.而且打嘅時候特別分兩次加入士多啤梨,保留部分果肉碎更有咬口!同帶鹹香嘅芝士奶蓋一齊飲好夾呢.
芝士牛油果雪沙($42)
牛油果就選用牛油果香比較濃郁嘅墨西哥牛油果,每日即開即切,只會用熟度啱啱好嘅果肉.牛油果雪沙嘅口感就更Creamy厚滑,撈埋奶蓋一齊飲嘅話直請好似奶昔咁香濃!牛油果味道都夠,唔會話畀芝士味蓋過.
芝士蜜桃雪沙($40,期間限定)
鍾意桃嘅朋友唔可以錯過!9月蜜桃當造,Hamiko用新鮮白桃打成果香濃郁,甜度適中嘅淡粉紅雪沙.同士多啤梨雪沙一樣,桃肉都係先後分兩次加入打碎,所以雪沙夠細夠棉,同時又有少少白桃果肉碎夾雜其中,味道清甜.Hamiko仲話希望遲啲可以出埋蜜桃茶呀.
特製鮮果茶($38,暫定每日限量30杯)
鮮果茶「升呢」回歸,一方面係指水果增加至而家嘅接近半杯分量!另一方面係茶底重新調整,保留茉莉綠茶嘅清香同時唔會搶味.水果同樣會按時令調整,常見嘅會有橙,菠蘿,香水檸檬,酸柑橘,呢幾款都可以大大增加熱帶水果香氣.而開飯仔採訪當時嘅呢杯仲有士多啤梨,西瓜,白桃,再加薄荷葉,整體酸甜清爽.
雖然重開初期飲品選擇未有之前咁多,但負責人Hamiko相信佢同同事做熟上手之後,會有空間慢慢增加新飲品,大家可以期待!溫馨提示埋大家,小店暫時未有得電話落單,而且每杯都係即點即製,想飲佢哋嘅飲品最好預留多啲啲時間啦.
夏茶
地址:元朗元朗炮仗坊36號地舖


text:
最近大家嘅注意力都集中喺武漢肺炎上,無咩心情留意其他新聞.呢兩個月,小編公司都要求同事輪流放吓假,小編一於都在家抗疫,無咩事盡量唔離開屋企.關於近來大家最關心嘅話題就唔多講,因為已經睇到影響心情,趁機會記錄返小編工作上嘅一啲諗法,第時老咗自己睇返都可以笑吓……
今日想講關於 Reference check 嘅一啲諗法.Reference check 一般會喺個 Candidate 拎咗 Offer 之後做,公司會跟據 Candidate 俾嘅資料,然後向以前嘅僱主查詢所提供資料係咪屬實.不過唔係所有公司都會做,一般某啲特定行業或者有少少規模嘅先會去做.其中最常見嘅做法都係不外乎Send / Fax 張 Form 俾舊僱主等佢填,或者打電話去直接同人哋對家個 HR 口頭上證實一下,再唔係就委託 Agency 去幫你做(Agency 做法大同小異,只係公司外判咗呢樣工作出去俾人做咁解).
點解要 Reference check?最基本嘅原因係唔想請個人返嚟,之前佢講嗰啲 Experience原來根本不存在,即係無係嗰間公司做過,又或者因為想叫價高啲,所以將自己以前嘅人工寫多啲.另外就係離職原因,想睇下個 Candidate 係唔係俾人炒,同核實一下炒嘅原因係咪啲咩大問題.所以絕大部分嘅 Reference check 都會問呢啲基本資料,包括但不限於入職,離職日期,薪金,職位,離職原因等.好多公司有註明如果 Reference check 嘅資料同你自己所報嘅有出入,公司有權解僱你.聽到呢度覺得好正路?小編大致上都覺得係,不過公司對於收返嚟嘅回答比較難對去斷定真假.小編曾經聽過一個朋友講,話佢 CV 上所寫嘅公司唔係間間都做過.不過就算新公司做 Reference check,佢都唔會有事,因為有啲公司係佢親戚開,一定唔會爆佢出嚟.咁當然呢啲只限於細公司或小職員.
小編一向覺得 Reference check 問基本資料就已經好足夠,之但係又有做過啲公司會問個 Candidate 嘅工作表現,個個睇法唔同,人哋覺得好唔代表你覺得好.仲有,有時表現嘅野好神奇,同上司同事夾到,表現自然好,相反嘅話表現就可能無咁理想.如果人哋係舊公司表現麻麻,嚟到新公司好多野夾到,有機會唔同曬.聽咗舊僱主講嘢,可能先入為主,對新同事唔公平,點解唔俾人有個新開始?人哋都係咁先離開舊公司,況且 Interview 佢合格先會請.
小編仲遇過腦細對 Reference check 有更古怪詭異嘅要求.腦細親自諗咗一連串嘅問題,叫小編 send 去個 Candidate 嘅舊上司要求人哋回答,問題有大約十條,包括:
1) 你之前同 xxx 係工作上係咩關係?日常又有咩合作?
2) 合作咗幾耐?
3) 你覺得 xxx 有咩優點同強項?
4) 你覺得xxx 有咩缺點或需要改善嘅地方?
5) 聘用 xxx 後,公司有否得著?
6) 係壓力下, xxx 如何反應?
7) xxx 如何處理比較棘手嘅問題同人物?
8) 你覺得 xxx 嘅性格如何?
好似叫人作文咁……小編隔咁遠都 Feel 到對方反白眼.人哋俾 Reference,好似搞到嚟見工咁……
講咗咁耐,其實都係一相情願.你想 Check,對方唔一定要答.當然,一般問題都會答下,因為你有時都要幫手做 Reference check,你都唔想下下追問人有無收到封 Reference check 嘅信架.但係有時多野做唔記得咗,或者啲問題根本無可能會答你嘅話都無計,總之就係無話一定要答,就算有回覆都係人情,唔覆你就係道理.見對方無回覆,腦細指示小編打俾對方溫馨提示,一次唔得就打第二次……大佬呀,人哋奉旨要覆你架咩?人哋特登唔想應你都得姐下嘩?
其實如果你人面夠廣,用非正式嘅形式攞吓料,可能仲聽都多啲野.同埋有一點,小編成日都好興講一句,其實僱佣關係,就好似情侶咁,大家磨合下先知適唔適合架嘛,你齋磨唔入又點知夾唔夾.試用期咪就係咁樣用囉,你揀人時人揀你,合則來不合則去架嘛,唔岩咪再搵過囉,勉強無幸福呀!


text:
「嘗試」
其實想做網上教學都一段時間,只係無真係好認真同投放資源去再做好啲.當然今次嘅疫情推動咗唔少嘢,而大家都應該成就解鎖咗好多嘢,當然包括視像會議.以前係大公司其實嚟類嘅會議大把,日日如是,所以都已經好習慣個模式.雖然今次係分享,純粹乜都講啲,試下大家嘅反應.不過始終係第一次,所以總有啲嘢甩漏.就算事前試好晒所有嘢,最後都係賴嘢!
「直播」
凡事都有第一次,係屋企做直播真係一大挑戰!個挑戰就係當你有兩個小朋友係屋企,一個要瞓覺而另外一個就會同你講嘢.不過今晚大致上都算順利,只係開頭唔知點解突然開始嘅時候 Zoom 同 Facebook 連接唔到,最後搞咗十分鐘先至開始.不過真係有啲甩漏,唔記得介紹自己,因為應該唔係個個都知道我係邊個.之後應該睇返有啲乜嘢位要執.希望下次再做好啲啦!
「反應」
雖然唔知大家嘅反應,睇返數據好似唔係太多人真係睇晒,要再研究下 Facebook 啲數,因為唔係太理解到某啲定義.一個小時嘅直播有可能真係對好多人嚟講長咗啲.而我又長氣,所以下次試下四十五分鐘睇下點.真係貴精不貴多!依家希望一星期可以做日兩次,不過啲時間真係要再諗諗.如果你有睇過我嘅直播,希望可以俾多啲意見,等我可以再做好啲.


text:
每次小朋友放假就想出街,有親子活動.但無奈嘅係香港地方細,人又多,好多地方都行過.可能又想平平地去一日玩.其實可以同小朋友返大陸嚟個一日親子遊,可能好多人都疑惑,大陸嘅食物會唔會都係好重口味,有咩地方可以帶小朋友去放電.
為咗解決呢D問題,小編特意Plan咗一日親子遊,仲有片段可以跟住小編去!而且,用咗人均約$100就可以食兩餐同玩足成日!
最底有片
由羅湖坐地鐵到世界之窗站($5)
世界之窗站A出口出 就係益田假日廣場
第一站 Pizza Hut(人均約$45)
大家可能好疑惑,上到嚟大陸仲食Pizza Hut?其實因為大陸出咗隻榴槤Pizza,啱哂一班榴槤控去食.
如果驚食得油膩或有人唔食榴槤,可以小編咁樣叫雙拼,咁就可以試唔同味又唔怕食到悶
同埋,呢個餐好抵食,$179就包一個Pizza,三樣小食,兩杯飲品.如果驚一個Pizza唔夠飽,仲可以叫兩個飯或意粉取代.
埋單$179/4人,人均$44.7左右
第二站 益田假日廣場
係益田假日廣場咁啱有一個親子活動–回音森林,有好多唔同嘅野可以玩!
可以帶埋小朋友放電
有冷氣玩到熱都唔驚
前往歐洲城($2)
由世界之窗站A出口出到地面 坐巴士M487到歐洲城總站落車
巴士M487係循環線,想番返去世界之窗,只要去番落車個位上車就可以!
歐洲城其實有好多野行.例如 《運動超市 DECATHLON迪卡儂》
第三站 IKEA
香港嘅IKEA或者你就去得多,但係大陸嘅IKEA你又去過未?呢度大到有D似外國嘅IKEA,吸引好多小朋友,甚至有外國人都嚟食野,買野!
有好多小朋友用嘅野可以係度買到
有多款玩具俾小朋友試玩
到晚餐時間,相信大家都肚餓
可以上IKEA 2樓嘅餐廳食野
叫到成枱野食都只係$216.5,人均約$54
個度仲有BB長腳椅提供
整個廚房情況都有閉路電視睇住衛生狀況
今次嘅一日遊合共用咗$395.5(只有食野),人均$114(計埋深圳段車錢)


text:
ViuTV 靈異節目《鬼同妳上位》,打正旗號賣靚女,賣「假」,你要上位就要喺節目面前交足戲,真喊定假喊唔重要,最重要係唔悶,夠誇,夠令你多人識同上位.今晚 11 點《鬼同妳上位》淘汰後嘅五位參賽者,將會移師到荒山野嶺,著上紅色旗袍,喺榕樹下進行遊地獄,輪流同靈體接觸,唔係唔出事呢?
《鬼同妳上位》播出以來新聞多多,造假,參賽者被鬼上,女仔之間八婆上身互寸,同埋唔係參賽但就堅上位嘅風水師七仙羽師傅.節目由火火,保錡同風水師七仙羽師傅做主持,搵來七個入咗娛樂圈但又無咩人認識嘅女仔去鬧鬼或者靈異地方探險;節目講到明最後得一位冠軍,但比你贏都係無獎金無獎品,只在贏名氣.
節目踏入第二個星期,網上討論度最高除咗係一班參賽者外,七仙羽師傅成功突圍而出,憑講唔正講廣東話,時常寸爆參賽者,一時話個女仔叫聲好淫,一時又話參賽者好悶,自己唔識講粗口都要講粗口話參賽者唔得,到保錡讚佢識搞氣氛時,就話自己唔悶因為學歷高,成功製造話題,難怪被網民大讚佢做得好.七仙羽師傅碩士畢業,曾經去過外國留學,做過記者,仲係暢銷小說作家,專欄作家等等等等!
其實節目第一集已經開宗明義,叫參賽者如果想上位就要夠假夠誇,要學識點樣唔悶,製造話題,靈異只係節目外殼,女仔同女仔之間八婆互寸只係節目效果,一切只為造 Noise ,如果明白呢一切,節目確實係合格嘅.
(#今晚推介節目)
? 8P on #港台電視31《#議事論事》
? 1030P on #ViuTV《#踢館》
? 11P on #ViuTV《#鬼同妳上位》


text:
有冇人爸爸覺得BB好危險?
呢個係真人真事,屋企有BB嘅話都可能會有CCTV去幫手監察BB嘅情況,我聽過有爸爸係咁樣用CCTV嘅,因為佢怕左湊BB,佢會打開CCTV避開所有難攪嘅事,當有自己解決唔到嘅事,就會避開晒佢.
我相信唔少爸爸對於BB出世之後都未有太大嘅感覺.因為我哋由人哋個仔突然間變咗做人哋個爸爸.呢個身份就算老婆十月懷胎,比夠時間我哋做心理準備,仍然都會自覺未準備好.當自己小朋友一出世嘅一刻,先至真正感受到:「原來自己做咗老竇啦.」
正因為我哋冇咗十月懷胎嗰種經歷,同小朋友嘅聯繫好多時係由出世見到「實物」先至開始.所以我哋學做老竇嘅起步點永遠俾老婆遲,再加上爸爸呢種「生物」,本性上實在有太多唔細心嘅地方,所以對比女性,我哋成日都俾人話係—-豬隊友.
我相信各位爸爸都唔係想俾人叫豬隊友嘅,唔識嘅咪學到識囉,冇人一開始就知道點樣做人爸爸 ,當然男人嘅能力絕對係一個不能被忽視,當一個男人認真起上嚟,絕對唔講得笑!
所謂命運取決於心態,唔想俾人標籤做豬隊友嘅,就要學識點樣做人爸爸.第一樣要做嘅係剔除一個限制性嘅信念—— BB一啲都唔危險.當我地同小朋友正式聯繫嘅時候,你就會發覺呢嚿小粉團,同樣努力地,跟你建立關係.
當你哋嘅關係開始建立,你就會發現同佢嘅心係有交流,呢種交流只有你同佢獨有.因為爸爸嘅角色係獨一無二,就算媽媽都不能夠取代爸爸嘅角色.
所以,唔介意俾人當做豬隊友嘅,真心幫唔到你.但如果想發揮爸爸嘅獨有角色,唔想出現佢地一俾你抱就喊,點都要黏住媽媽,更甚係黏住工人姐姐都唔願意同你一齊既,就由今日起放低「BB好危險」呢種心態,唔好俾呢種諗法限制住你同BB建立親密關係.
#Vinic爸爸育兒手記
#港爸6A教育
#港爸講爸
#港爸圍爐


text:
19 JANUARY 2014(SUN)嚟得Mega Box,當場要去全港最大嘅室內兒童遊樂場 Play House E³ Club,俾小小豬勁量放電啦~
一張套票包一位大人及一位小朋友係全日任玩,如果好似我地咁三人行,都只係額外加幾十蚊就得.依度全場有大約有11,000 呎空間,而且因應不同小朋友需要,分為不同的遊樂區域.地方咁大又多嘢玩,真係玩足一日都得~
睇吓隻貪玩豬,平日係屋企除鞋都冇咁快,今次就極速咁除鞋.緊係啦...快啲除鞋就可以快啲有得玩嘛~
第一個印象都真係唔錯,尤其係見到依個租LOCKER服務,等我地家長可以放低啲物品,輕鬆咁陪小朋友玩個暢快呀~
原本都好想先帶小小豬睇吓周圍環境先,不過依個豬仔一見到個特大迷宮,就二話不說走左去玩啦~
迷宮真係勁大,我跟左小小豬去玩一轉,我都已經攰到冇晒氣啦~
由於小小豬嘅精力實在太旺盛,我同大肥豬跟住佢又走上又走落咁,你都唔好話唔攰.正當我地都嗌救命時,救星出現啦!我地遇到小魔怪姐姐同哥哥,佢地幫我帶住小小豬去玩,等我地唔洗人釘人咁跟住小小豬呀~
佢地三個係個迷宮人面都玩左成一個鐘有多,雖然見佢地三個都玩得好開心,不過玩到面仔都紅晒,係時候要休息一陣啦!
由於場內係唔可以飲食,所以係入口處旁都返有一個小食亭,既有啲凍冰飲品賣之外,亦有啲舒服座位可以俾我地休息一吓~
休息過後,我地又繼續入去玩啦!
不過今次就玩啲比較文靜設施先,先去小屋仔玩吓煮飯仔先~
繼續再去砌積木~
之後就做吓體操同玩吓車仔先~
另一邊有一個比較適合較小的小寶寶遊樂場~
有小小豬至愛嘅串串珠玩~
仲有一個迷你波波池~
另一邊有兩個都是跳彈床~
我覺得設計真係非常之好,將大小朋友分開玩,真係安全好多呀~
小小豬仲乜咁乖乖坐定定呀~
原來佢係度等緊小魔怪姐姐玩完彈床陪佢玩呀,其實我都真係好出奇,竟然可以乖乖坐定定,佢真係好鐘意同姐姐玩呀~
在場亦有一部小巴嘅屋仔~
原來小巴入面係有電視睇,亦有座位,可以等小朋友作中場休息~
不過依個貪玩小小豬又點會同你休息,趁機會佢又"SIR"走啦~
另一邊就係公主館,平日應該會用嚟開派對,今日就有圖書俾小朋友睇.雖然平日小小豬都鐘意睇圖書,不過今日咁多引誘,佢又點肯乖乖坐定定睇書呢~
最後,佢地三個小朋友係迷宮再玩多一轉,咁我地就走啦!雖然都真係有啲意猶未盡,小小豬都唔肯走呀,不過見小小豬嘅體力都已經耗盡左,所以唔可以再玩啦!
依個場地方真係都好乾淨,有咁好嘅環境我地家長先會放心小朋友嚟玩嘛!
相信嚟緊我地都一定會再嚟玩多次,下次早啲嚟,咁就可以玩耐啲啦!


text:
一提到廣島相信大家第一時間會諗起島居 – 世界文化遺產的海上神社
但係宮島除咗睇島居同嚴島神社之外 , 原來宮島嘅商店街好多嘢行㗎 , 由其特別多小食
而宮島有三大名物, 第一個係烤牡蠣, 第二個係穴子飯(星鰻好似鰻魚咁) , 第三個係楓葉饅頭
今次先同大家試下穴子飯先
出發之前當然有資料搜集下啦 , 最後就搵咗「いな忠」,由宮島碼頭行過去大約10分鐘左右 , 沿路就已經係商店街 , 行過去嘅時候一啲都唔悶㗎~
「いな忠」裝潢比較古色古香好有日式風味呀
入門口前會見到師傅即場燒緊穴子飯嘅星鰻
唔怪得未入門口見到聞到啲香味啦
行咗一陣商店街其實已經有啲攰咁啱安排咗香港人稱呼為 嘅位置 , 坐得特別舒服 YEAH~
坐底無耐已經有日本熱茶奉上唔知係咪隔離飯香呢? 點解我覺得日本啲茶都特別好飲嘅~
師傅知道我地係唔係本地人所以好熱情的問我需唔需要英文餐牌 果然好貼心呀
最後我點咗依一份啦~ 估唔估到係咩呢??
標題講到明穴子飯咁當然係傳說中嘅星鰻飯啦~ 用左一個好傳統嘅便當盒 , 一打開已經傳出一陣香味啦
當然要同主角(穴子飯)合照啦!
發現穴子飯(星鰻)比平時嘅鰻魚飯嘅鰻魚幼細啲而口感星鰻啲肉比較實身啲
再比大家睇下係咪比正常嘅鰻魚細好多呢但份量係成正比嘅 , 飯入面最少都有7塊星鰻似入面㗎~
鰻魚飯另外一個重要精髓就係飯啦~
佢地嘅飯已經有晒鰻魚醬煮好 , 粒粒飯都入晒味
唔洗用任何醬汁已經好好味 好正呀~
「いな忠」店嘅環境好有日式味道又有包廂 , 仲有二樓地方夠大唔洗驚有排等位~
收銀位置仲有好多關於廣島宮島嘅書如果我睇得明日文一定會拎嚟睇 HAHA
係「いな忠」我只係叫個穴子飯 , 因為一心想試下宮島特產同埋留個肚食牡蠣 , 穴子飯價錢係1800円(約130港幣) , 其實份量唔算大但女仔絕對夠食 , 男仔的話可以叫埋其他小食嚟填肚 , 但如果將穴子飯同正常鰻魚飯比較 , 我個人比較鍾意普通鰻魚飯 , 因為鰻魚比較大肉質啖啖肉 , 如果你地平日鍾意肉身比較實身的話星鰻啱晒你地!!! 不過嚟到宮島係真係好值得一試㗎~
「いな忠」
地址:広島県 廿日市市 宮島町 507-2
營業時間:10:30~15:30
鳴謝Expedia~~


text:
盲人門球
盲人門球(英文:Goalball)係一項畀盲人參加嘅球類運動同傷殘奧林匹克運動會比賽項目.每場賽事由三位運動員組成一隊出賽,球員要根據個波發出嘅聲音判斷個波嘅方向同速度,盡量阻止對手得分,喺20分鐘之內攞到最多分嗰隊就贏.
歷史[編輯]
盲人門球1946年起源於德國同奧地利.早期嘅盲人門球運動以康復娛樂為目的,為盲人發明嘅一種集體遊戲活動,由於呢項球類活動容易進行,加上器材簡單,成為一項喺歐美流行嘅活動 [1].
規則[編輯]
一場盲人門球比賽由兩隊對賽,每隊由六人組成,一定要係盲人,並只有三位球員上場.而喺一場比賽裏面,每隊只有三次更換球員嘅機會(加時賽有1次機會).由於國際殘疾人奧林匹克委會對於盲人門球並冇嚴格嘅分類,所以,運動員需要戴上紗布眼罩同遮光眼鏡,運動員需要靠住個波發出嘅聲音感覺波嘅來勢同方向.
賽事全長20分鐘,分為上,下半場,每半場都係10分鐘.喺呢20分鐘裏面,球員喺攻門嗰陣要以投擲嘅方式將個波轆到對方嘅龍門度,攻入一球得一分,較高分嗰一隊就為之贏,若果雙方喺20分鐘之內未能分出勝負,就要進行上,下半場各3分鐘嘅加時賽,首先得分嗰隊就贏,如果雙方仍然打和,就進行類似足球賽事嘅互射定點球決勝負.
犯規[編輯]
以下係盲人門球比賽嘅犯規行為.通常嚴重性較低嘅犯規會判罸定點球,犯規嗰隊要將發球權交畀對方.呢個時候,雙方只有一人可以喺比賽場地裏面﹕
- 短球﹕攻方運動員未能將個波球轆到對方區域
- 高球﹕攻方運動員喺發球嗰陣將個波拋到半空
- 第三次發球﹕一位球員只能夠喺半場裏面發球兩次,第三次就犯規
- 非法防守﹕一方球員去咗對方範圍,都係違規行為
- 掂眼罩﹕運動員喺未經裁判同意之下掂眼罩
場地同器材[編輯]
盲人門球嘅比賽場地係長18米,闊9米嘅室內硬地球場,每個半場由底線開始分為防守區,落地區同中立區三個部分,個波若果喺落地區仍然停留喺半空就屬於長球犯規.
盲人門球嘅龍門闊9米,高1.3米,門柱直徑0.15米,龍門下面嘅白線係球門線,若果個波過咗球門線就為之入咗一球.比賽用嘅波入面會有啷啷令佢發出響聲,重1250克,周長76厘米嘅橡膠波,波上面有8個1厘米嘅竉仔[2].


text:
2020年7月12日星期日
火鍋撚:第一次堂食
喺疫情嘅時間,都少咗好多出街食,特別係最愛嘅打邊爐,呢兩個月,癮一起,都試左幾次外賣火鍋.
其中火鍋撚試咗兩次,最穩定最乾淨又最抵食.
加埋佢老闆前嗰排有捐錢,捐去邊唔駛講啦.
前排疫情緩和嘅時候,終於的起心肝去試吓堂食.
火鍋撚分店有好多,我選了中環蘇豪區,相對價錢最相宜,同一條街有間叫怡紅院嘅打邊爐,價錢貴得多.
當然,怡紅院走高檔精品路線,但火鍋撚走嘅係平實路線,平靚正,唔係好fancy,拳拳到肉,value for money .
本來好想試佢哋嘅新沙嗲鍋,但係還是抵擋不了佢原味嘅誘惑,點了蜂巢豆腐白湯鍋,呢個鎮店之寶.
入邊嘅鴨紅同埋豆腐當然係不能錯過,一放低個鍋肯定要飲兩三碗湯先.
點了火鍋撚御用手切肥牛,仙氣十足,擺盤又靚,當然如果你捨得食嘅話,可以吃特級霜降牛肉,又或者平平地食安格斯肥牛,不過我取中庸之道.
點了呢個骰仔牛柳粒,要煮耐少少,牛味濃郁,愛牛的人一定鐘意.
另外點了另一個鎮店之作,法式龍蝦湯爆漿牛丸,呢個真係好得,咬下去爆出嚟嘅係法式嘅龍蝦湯,味道濃烈,之前都唔知道有呢樣嘢食,外賣都未食過,吃過一次之後以後食得火鍋撚就一定必點.
試咗黑松露墨魚滑和香菇貝鮑鮮滑,兩雄雙遇,都真係幾難分到高下,個人會喜歡黑松露墨魚滑的鮮味和香氣.
食得台式火鍋當然要吃老油條,襯白湯最好.
腐竹拼枝竹呢個係一個幾新嘅concept,兩樣都係我最愛又係吸湯最好.
限量嘅新鮮紫淮山,絕對要試,好味又高纖維,蔬菜類入邊最吸引一定係呢個.
貴妃蚌同珊瑚蚌,兩樣都要食.呢度最好係可以係半份同雙併,亦都係我好鍾意火鍋撚嘅其中一個原因.
我自己好想食寬粉,當然一定要叫一叫,又係湯作怪.
媽媽不吃牛肉,我哋特登叫咗個豬肉俾佢試吓,呢個極品黑豚肉令我想起了寬巷子,花之美態.
還有一個雜錦四寶餃餃拼盤,有水餃,雲吞,魚皮餃和韭菜餃,四個都水準高,各有所愛,人人都有得食自已愛的.
另外點了午餐肉菜甫餃,呢一個又係大愛,愛新奇刺激必點.
呢度嘅自家製飲品都唔錯,見推介左呢個龍眼菊花蜜當然要試吓.
尾聲再送個甜品,和無老鍋個風格真係堅似.
今次堂食嘅感覺比起外賣更加好,真係有眼不識泰山,今日先第一次食火鍋撚,失敬,安安飲食嘅出品都真係不錯.
除咗中環分店之外,仲有兩間旺角店同西環店,悉隨尊便只不過我覺得中環店好似容易有位少少,有機會就支持下啦.
訂閱: 發佈留言 (Atom)


text:
2016年8月23日星期二
唔知有冇齋賣
靚女???
係雞蛋仔呀!
呢間雪糕點引入紐約潮流,雪糕加上多多嘢.而個雞蛋仔模係香港嚟㗎.
Btw因為我個雞蛋仔模喺電熱爐上放唔平,用唔到, 我冇整雞蛋仔都有幾年了.
38 則留言:
係咪去到一定見到靚女呢?回覆刪除
雞蛋仔令我想起以前放工後趕時間返夜學,會順路買底黎頂肚,上堂時偷食,到放學後返屋企先食好夜嘅晚飯,天寒地凍時熱辣辣,香噴噴特別好食.回覆刪除
現在有很多古靈精怪味道的雞蛋仔賣!回覆刪除
我唔like夾D古古怪怪既餡料,原味最好回覆刪除
我幾年未食過雞蛋仔,細時都唔係特別好.依家就好流行.回覆刪除
但係佢整個雞蛋仔唔多吸引,好似唔夠脆回覆刪除
哈哈…王子你這標題也太吸睛啦……回覆刪除
原來唔係靚女係雞蛋仔!回覆
依家香港地雞蛋仔好多花臣, 夾乜乜咁, 甜既鹹既都有, 王老子去教返幾招順便同靚女搭下訕.回覆刪除
Hong Kong now has this kind of fusion chicken egg recipe.回覆刪除
夾雪糕會唔會好快溶回覆刪除
你個雞蛋仔模喺香港搬過嚟?喺上海街買?回覆刪除
我個女係香港都有食過回覆刪除
HK 已經有...重有好多唔同新款TIM回覆刪除
好後悔上次無買個模返來 T-T回覆刪除
雞蛋仔,蛋卷,腸粉,我都剛剛食左,哈哈...回覆刪除
雞蛋仔同雪糕我鍾意分開食,各有各味道,加埋一齊唔好食!回覆刪除
好野! 香港雞蛋仔為港爭光!回覆刪除
佢應該用電磁爐吧,但我覺得唔好食⋯
而家無得食雞蛋仔,自然恨食!回覆刪除


text:
油
油(粵拼:jau4)係由一種或多種液態嘅碳氫化合物組成.佢有疏水性嘅特性,係好多同水溝唔埋液體嘅總稱.而可以溶喺油嘅物質都具有親油性,一般唔溶喺水.
簡介改
油由一種或多種液態嘅碳氫化合物組成(矽油有好大部分由矽氧化合物組成),同醇,酮同醚等碳氫化合物嘅分別在於油嘅組成部分冇極化.同脂肪嘅分別在於組成油嘅化合物嘅分子長度同分子之間嘅連接比較細.
油嘅種類改
油係多種極之唔同嘅物質嘅日常統稱,因此佢嘅分類並唔系統,人一般按佢嘅來源,用途等分類.
生物油改
化學上生物油屬甘油,佢哋同脂肪嘅分別在於佢哋嘅熔點比脂肪低.
動物油中用作食用油嘅相對來講比較少(例如魚肝油),動物油同脂肪嘅區分亦唔係好明確.此外動物油重被用喺工業中做潤滑油,番梘等.
精油改
精油係易揮發嘅,有芳香氣味嘅植物油(例如玫瑰油),常用喺化妝品度.
石油改
石油主要係喺地下開採出來嘅油,佢主要組成部分係烷烴.大自然中嘅原油大多數含有雜物,除少數例外(例如利比亞嘅原油)都含有比較多嘅硫同第啲物質.
礦物油係有機化學工業非常重要嘅原材料.礦物油提煉後亦係目前世界上最重要嘅能量原材料.作為取暖用油,汽油,柴油同重油,佢係今日文明嘅保障.此外礦物油嘅產品重用來做潤滑油.
矽油改
矽油係由矽同氧組成嘅半有機嘅高分子同非均相高分子化合物.佢哋嘅優點係唔易氧化,唔易受溫度同其它因素影響.矽油除咗被用作潤滑劑外重喺化妝工業被大量使用.
用途改
- 潤滑劑
- 燃料
- 液壓油
- 化工業原料
- 熱容


text:
#寫出你遊歷 #hutchgo資助旅費1000蚊
如果想去金門既話
方法1: 廈門坐船30分鐘左右
方法2:台灣各縣市機場搭45分鐘飛機
去左台灣咁多次都係第一次去金門
想象既金門應該係一個好遠無咩野玩既一個島
點知今次去左金門之後完全令我眼界大開
莒光樓
係以前既軍事用地行上去之後可以見到成個金門既景
其實金門好多地方都係以前打仗既時候所留低既歷史
仲有好多軍事用地,坦克可以用
之後去左呢個叫 古寧頭
係一個城門上面有一個石製士兵守候大家既概念
其實金門唔係話好大
如果唔租電單車 or 唔租車既話
仲可以坐巴士 or 踏單車
今次住既民宿可以借單車都去左好多地方
呢個地方只有水退既時候可以過去對面岸
平時係格住一大個海
大概每日下午4-5點就可以過對面
建功嶼
第二日坐左10分鐘船去小金門
呢到好多景點都會撞到好大批遊客
九宮坑道
導遊話
早上時候水漲所以軍隊都會停入黎避下
下就既時候水退就會無晒水
地雷展示區
係我去咁多個地方覺得最好玩既地方
不過無乜人係一個地下既展館
可以睇到好多以前留低既地雷,子彈
最後尾仲有一個地雷體驗區
可以體驗一下以前金門既人到底點樣生活
長期處於戰地既人係咩心情
總括而言
去左金門令我更加認識呢個地方
呢個地方主要睇既,聽既都係好多由清朝到現在既故事
喜歡戰地歷史既朋友更加值得一去


text:
宋氏好听的名字:男孩帅气有涵养的名字姓宋氏?
男孩帅气有涵养的名字姓宋氏?
宋天澈
宋亚辉
宋传焯
宋杜涵
宋嘉涵
宋子龙
宋锴轩
宋茗坤
宋邵阳
宋在灏
宋铭宇
宋业金
宋宇宇
宋冠轩
宋小杰
宋亦煜
宋丰琛
宋志涵
宋叶庭
宋子瑞
宋宛涵
宋昭宁
宋荥铮
宋昊奕
宋梓昊
宋越淼
宋政猷
宋明旭
宋承丹
宋峪桐
宋俊扬
宋乐驰
宋文钊
宋振东
宋家平
宋鑫轩
宋喻文
宋颢勇
宋润锋
宋圣淼
宋熙栩
宋煜昕
宋振瑞
宋岳楠
宋延涵
宋森光
宋恩洋
宋煜垚
宋成颢
宋少珅
宋浩轩
宋豫翔
宋一时
宋淳东
宋海正
宋斐煜
宋煜华
宋溯璞
宋晓泽
宋佳晟
宋显灏
宋军琦
宋航桐
宋观涛
宋茗东
宋凯鸾
宋明涵
宋昊捷
宋奕佑
宋继金
宋旭钇
女儿姓宋起个洋气点的名字?
宋嘉懿:善,美宋氏好听的名字.出自成语:嘉言懿行.意思是美善的言行.适用于女孩取名字.宋语蝶 宋沛玲 宋明美 宋笑怡 宋晓萱 宋慕晴 宋可馨 宋甜瑜 宋雅静 宋语嫣 宋娅楠 宋柳萱 宋煜婷 宋夏岚 宋曼玉 宋映真 宋丹华 宋倩雪 宋林琳 宋思欣 宋月霞 宋海莲 宋涵菡 宋幽兰 宋尔柏 宋歆瑶 宋梦洁 宋韵寒 宋妙佳 宋羽馨 宋巧芳 宋涵柳 宋江萍 宋虞花 宋凌菲 宋璟雯 宋漫妮 宋莉姿 宋绮兰 宋忆梅 宋雪芬 宋诗嘉 宋诗琪 宋惠茜 宋雨薇 宋嫦曦 宋茹雪 宋玉珍
宋姓宝宝怎样起名字,宋姓宝宝名字大全?
下面是小编为你列举的兔年宋姓女孩名字,仅供参考.
宋芳娜 宋娉婷 宋瞿艳 宋源玲 宋丽颖 宋奕洁 宋书英 宋雪琳 宋浩冉 宋海琼 宋丽文 宋祥艳 宋虹莹 宋婉妹 宋庆梅 宋修玲 宋丽洁 宋莹华 宋欣倩 宋利娜 宋艳艳 宋辉芳 宋小燕 宋子悦 宋妍萱 宋咏红 宋长梅 宋芯萍 宋寨红 宋怡锦 宋瑷莹 宋安颖 宋梅芳 宋冉 宋瑛豪 宋瑛祯 宋瑛卓 宋淑红 宋忆雪 宋晓莹 宋冬娟 宋富倩 宋富莹 宋富颖 宋富秀 宋秋娟 宋富瑶 宋富媛 宋悦宜 宋德萍 宋惠蓉 宋秀晗 宋克文 宋小妞 宋键英 宋新洁 宋珍英 宋国玲 宋曼婷 宋煜文 宋怡如 宋汶娟 宋亚丽 宋楚妍 宋燕波 宋怡怿 宋昭文 宋妍柔 宋妍璇 宋妍谈 宋妍泽 宋妍森 宋妍容 宋妍姿 宋妍和 宋妍妙 宋妍语 宋菊红 宋怡苇 宋妍苇 宋兆婷 宋志艳 宋柳燕 宋真娜 宋蓉芬 宋行文 宋士英 宋燕宁 [本文共有 5 页,当前是第 1 页]


text:
朱古力貴起上嚟可以好貴,但點都估唔到貴到一盒要成10萬円(平均1600円一粒……)!呢盒貴到飛起嘅朱古力係生朱古力專門店「Silsmaria」同抹荼老舖「辻利兵衛本店」嘅超豪華crossover之作,兩間店都出名產品高質,唔怪得個價可以叫到咁高啦!
除咗有2大品牌喺背後撐腰,用料同製作方法都極度講究亦係佢可以賣得咁貴嘅一大原因.呢盒朱古力入面一共有「抹茶生朱古力」,「宇治玉露焙茶生朱古力」,「露天園栽培宇治煎茶生朱古力」,淨係睇個名都知佢地來頭唔細,知道佢係點整之後真係不得不佩服日本人嘅講究!
抹茶生朱古力:用咗比利時出產嘅白朱古力及忌廉再加埋於2016年喺「一等農林水產大臣賞」中獲獎嘅手摘宇治茶製作而成.
宇治玉露焙茶生朱古力:加入經過焙煎並以石磨磨碎嘅宇治產玉露及威士忌製作而成.
露天園栽培宇治煎茶生朱古力:嚴選種植於溫差較大嘅童仙房露天園中嘅宇治煎茶,以石磨磨碎,再加入比利時出產嘅白朱古力及日本酒製作而成.
係咪超專業同講究呢!唔單止味道落足功夫,就連個包裝都高級到令人唔捨得拆開!外層佢地用咗傳統和布包住,就算係打個結都好似計過度過咁勁完美!打開個木色嘅四方盒就會見到上下兩層各三包朱古力,每隻味道都各有兩包,一包有十粒,份量又唔算太少,過關!
呢盒朱古力只限量賣30份,數量極少,有錢都未必食到,不過就算有錢,對於打份牛工嘅小編嚟講依然太貴太奢侈,如果睇緊呢篇野嘅你會試,記住留言分享吓係咪真係咁好味!
究極宇治抹茶生朱古力
發售日期:2017年2月1日(1月23日起接受預訂)
售價:¥100,000


text:
史學史
史學史 以研究歷史學嘅發展過程為主.唔同時代入面嘅歷史學,反映相異時代嘅歷史觀,呈現人類思想史嘅發展過程.人類歷史上各個時代記錄嘅歷史,反映咗當時啲人嘅思想觀念,作者嘅觀察,寫作形式,偏見,對歷史事件嘅解讀等.由於研究歷史嘅方法喺唔同時代同唔同地域都有好大嘅區別,對史學史都唔可能有一個好確切,能被所有人同意嘅統一定義.
史學方法
史學方法 (英文: Historical method )係有關歷史研究嘅方法學,呢個係每名歷史研究工作者都要學嘅課程.佢係帶領一個研究者能夠正確掌握歷史研究嘅一個重要訓練,所以好多學術單位相當重視史學嘅方法.史學方法有一個特點,呢種訓練嘅方式往往都由哲學思想去引領,亦都因為呢個原因,哲學思想體系嘅境界,往往都會影響歷史研究嘅結果.史學方法嘅核心在於考証嘅學問,因為歷史嘅主旨在於實事求是,因此研究歷史必須建立喺真正嘅史料基礎上,噉樣嘅研究價值先有意義.
歷史學
歷史學 ,簡稱 史學 ,係研究人類社會過去一切問題在內嘅科學.歷史學唔係信條,教義,文學.歷史科學嘅目的就係盡可能噉接近真實情況.
社會科學
社會科學包括: 民俗學 新聞學 宗教學 語言學 人類學 法學 史學 公共行政學 軍事學 民族學 傳播學 犯罪學 經濟學 公共關係學 教育學 組織心理學 組織行為學 文藝學 政治學 社會學
西藏
西藏 (藏話: བོད་;拉丁字母: Bod :拉薩地方讀 pö ),亦叫 吐蕃 (蕃音"播"), 土伯特 等,減筆 藏 ,係中國一省,國境西陲,青藏高原上面.家下西藏係中國自治區,叫 西藏自治區 (藏話: བོད་རང་སྐྱོང་ལྗོངས་,拉丁字母: Bod rang skyong ljongs ),省城係拉薩.豁地級市一個,地區六個,市轄區一個,縣級市一個同縣七一個. 現時西藏,國內北接新疆,東接青海,四川,雲南.國外南接緬甸,不丹,尼泊爾,而印度西同南都有接壤. 藏字,來自烏斯藏.
劉知幾
劉知幾 (661年 - 721年),字子玄,係唐代官員,史學家同史學評論家,徐州彭城縣人.


text:
「生意」
做生意好多時候都係要睇時機,就好似以前珍珠奶茶,好多人見到好多人飲,之後就開到一街都係,但係市場係會飽和.所以通常賺到錢嘅都係第一水開舖嘅人,之後所謂嘅加盟店其實相對嘅賺錢能力會低咗.所以好多時做生意都真係好睇時機,因為如果錯過咗機會嘅話,分分鐘最後蝕錢收場.就好似好多人因為今年嘅亦稱而去投資開廠做口罩.
「時機」
因為年初武漢肺炎嘅關係,亦都因為咁啱遇著農曆新年,所以導致全球嘅口罩短缺,甚至乎好多國家之後要禁止出口.好多人見到咁嘅情況就開始去搵生產口罩嘅機器同原材料,希望除咗可以本地生產口罩之外,亦都可以賣俾其他國家.當然做生意嘅就當然希望賺錢,最起碼唔好蝕錢先.但係而家口罩嘅供應已經回覆正常,如果而家再投資生產口罩嘅都真係未必可以再賺到錢.所以一係就做得快,如果唔係錯過咗就不如唔好做好了.
「等待」
有時真係估唔到乜嘢會成功,乜嘢會失敗.見到商機通常都係鬥快.不過有時就係等待,當然等待唔代表守株待兔,只係需求因為好多環境因素仍然未普及.就好似數據分析一樣.十年前已經開始做,只不過到今時今日依然未普及.當然有好多大公司開始投放更多資源去利用數據,不過依然係少數.雖然環境未如理想,但係相信經過今次疫情,大家開始轉型,而數據亦都應該慢慢變成必需品.


text:
東方魚肚白時就已經穿梭喺大街小巷,再隱密再難搵嘅巷仔佢都知道,偶爾可以聽到充滿精神嘅呼喊「有您嘅掛號!」提到綠衣天使,你會諗到咩呢?
今次集比要同大家分享同苗栗郵局之間嘅合作故事,藉由前任郵遞員嘅告白,同你一齊重新認識「野狼125」!
(截圖自苗栗郵局官網)
「野狼125電單車係郵遞員靈魂嘅一部份」
集比同郵局合作過嘅案例其實唔少,但今次點解特別採用電單車造型隨身碟呢?
同集比聯絡嘅郵局窗口,過去其實係辛苦嘅郵遞員,同樣鍾意電單車嘅佢講到升遷前嘅工作經驗,佢苦笑表示嗰段日子都同電單車為伍,夏天熱得要蒸發,冬天凍到入骨,打風落雨照樣騎住車送信,簡直係生命共同體!
對於郵遞員嚟講,野狼125係摯友,更係革命夥伴,落雨時兩邊都淋成落湯雞,撞到變好天就作伴看彩虹,或者係一同膽戰心驚被狗追.
電單車對一般人嚟講可能只係代步工具,但對於郵遞員,野狼125電單車係佢哋靈魂嘅一部份,如果少咗哪邊,都唔再係完整嘅郵遞員.
喺咁嘅經驗下,集比業務提出以野狼125為藍本,製作造型USB手指嘅建議畀苗栗郵局,希望可以用同以往唔同嘅造型,為郵局商品灌注新嘅意義.
「可以企得起係關鍵」
電單車造型隨身碟係模擬真正嘅郵局野狼125嚟製作,除咗機身,車燈仲有引擎,甚至連排氣管同車牌都相當逼真.
車身上面紅,白,藍等等代表色嘅上色,仲有複雜嘅「郵」字LOGO通通唔馬虎,幾乎係全套照搬.
造工細緻嘅地方唔單止咁,既然係電單車,當然要可以「立中柱」!
但係造型USB手指嘅大細只有掌心大,要再另外製作唔會折斷仲有可以轉動嘅中柱實在有啲不切實際,但車身企唔起,又少咗電單車嘅嗰份醍醐味.
為咗要令電單車USB手指可以企得起,集比從其他方面入手,喺輪胎接觸面積嘅細節進行調整,最終成功呈現可以企起身嘅電單車USB手指.
端午節立蛋憑嘅係角度同運氣,但係集比立起USB手指靠嘅係實力同仔細.
除咗立中柱嘅效果,喺包裝上都別出心裁,為咗避免裝盒運送過程中撞壞USB 手指,外盒揀用鐵盒,內部就照住電單車USB手指嘅外輪廓再製作防撞海綿,由內而外嘅雙重保護.
(截圖自苗栗郵局官網)
「唔好侷限你嘅想像同經驗」
集比過去其實都同其他郵局分局合作過唔少次,唔同嘅想法同唔同嘅工作經驗嚟到集比,都會磨擦出全新嘅火花.
無論係郵局寶寶,郵票造型USB手指定係電單車USB手指,幾年嚟有越嚟越多嘅創意發想同構思,對於郵局,對於集比嚟講,每一次嘅合作,都係新嘅故事.
回憶起呢個案例,負責呢次合作案嘅J業務想同有意願製作訂造商品嘅大家講:「唔好侷限你嘅想像同經驗.」
大家認真累積嘅每一分每一秒,都會變成呢啲獨一無二商品嘅重要養分,同時亦唔好被既定嘅概念限制住,身邊嘅任何經驗,任何事物都可以賦予新嘅意義,就好似電單車USB手指,邊個話郵局商品嘅意象就只可以係信封,郵票?
承載住大家嘅思念同祝福,郵遞員同佢嘅野狼125今日亦帶住要送畀各位嘅信穿梭喺巷仔之間──
你都有想做嘅訂造商品?
無論係咩都可以嚟搵集比商量,畀集比同你一齊馳騁喺傳達珍貴心意嘅大道上面啦.


text:
繼續跟進評論沈旭暉,並非針對佢本人,而係其他同樣以精英自居嘅人大隱隱於市,無從追究到底.政治智慧尚未跟上嘅人,我可以接受,例如泛民左膠,但自覺聰明又要睇低蠢人嘅人,係社會上面最大毒瘤,唔加以打擊,就係姑息縱容.
聰明人起步點高,要從人群中脫穎而出並非難事,但心態決定境界,所以聰明唔係大曬.當沈旭暉呢類人,打從心底以精英自居,以為精英只得一款,就已經係走火入魔.寫得出學術論文代表嘅,只係你擅於寫論文,唔代表你係最叻,更唔代表你可以憑恃所謂教授身分賤視世人.根據同一道理,其實做到國會議員國家總統亦都唔係最叻,因為做到只係因為你擅於此道,做得比其他人好,that’s all.
最近我自己都思考緊,自己係選擇行上而家嘅路,定係因為除咗政治之外乜都無能為力而談論政治,因此,又更加謙虛,更加記得自己永遠都只係普通人.我只知道,我唔想返office,處理無關痛癢嘅雜務,亦唔想做學術,不停複述學者理論,我最舒服嘅生活模式,就係自己諗,自己寫,不停辯證,全心投入自己世界.如果我係沈旭暉,我會諗,假如我而家要去經營一間餐廳,或者打理好一頭家,其實係咪都會技不如人?既然係咁,我又點可以賤視比我做得好嘅人?選擇投身學術,其實未必係沈旭暉嘅active choice,但佢自大到只睇到自己有能力,睇唔到自己其他地方嘅無能,呢個就係自命精英嘅人最嚴重嘅盲點.
事實上,人唔可能永遠係精英,亦唔可能簡單分成四類.林鄭其人並非愚蠢,只係佢最擅長嘅唔係處理政治問題;抗爭平民並非平庸,只係佢地願意為社會奉獻心力.「既聰明又勤力」,唔應該係做參謀嘅唯一標準,因為聰明唔等於佢識尊重他人,接受他人意見;而「聰明卻懶散」,亦唔見得係最佳領導材料,因為只有每日精進,每日都嫌自己未做得夠好,人至會達到真正泰然自若嘅境地.聰明一詞,可以有好多定義,但至少,佢同智慧係有相當分別,呢點沈旭暉可能唔知,又或者係佢寧願混為一談,當冇件事.
身為學者,一直利用自己同普通人嘅資訊不平等去塑造專家形象,對我而言,非常下流.我心目中嘅學者,理應時刻知道自己身處象牙塔中,三省吾身,同時主動為塔外人描述問題同簡化資訊,而沈旭暉利用information gap,直接向公眾拋出學術界都未必接受嘅結論,踐踏接收理念者嘅自我學習能力,正係最低等嘅學者行徑,不可饒恕.describe and unfold before drawing a conclusion,以沈旭暉嘅能力,點會做唔到?但佢選擇話畀香港人知,香港最理想嘅位置,就係留喺大灣區,就係唔好驚動中國,帶風向帶到呢個地步,本身頭銜如何,已經唔再重要——自己一手毀滅頭銜所附帶嘅權威地位,都係源於下流學者嘅自大.心境決定境界,that’s something he never learns.
喺沈旭暉眼中,大多數香港人都係「蠢得來又十分勤力的人」,包括政府內,包括議會外.但我又好奇,既然蜀中無大將,點解沈旭暉兜兜轉轉,都打唔到入去體制之內,連行會都唔關佢事?中共唔肯畀重要角色佢,會唔會就係因為中共都認同德國名將所言,認為沈旭暉之流,「千萬不能委以重任,否則只會壞大事」?既然德國名將有道理,而中共又唔係低能,咁推論嘅結果,似乎得返沈旭暉真係又蠢又勤力嘅代表呢個講法係解得通.
一般人引用他人,多數係認為自己未必有他人講得咁好,但沈旭暉自命精英,都要引用,明顯就係一如以往,逃避責任.一個熱衷於訪問之中濫用學術名詞嘅人,一個習慣戴頭盔去面對世界嘅人,點樣分類好?sorry,德國某某名將,分成四類,或者真係太多.
我簡單將人分成兩類,自覺,自大,沈旭暉不妨對號入座.


text:
「長發」
唔知大家仲記唔記得之前青衣長發街市係完全無知會下,領展將個營運外判咗俾另外一間公司.之後就係租約期滿之前話會收返啲鋪頭,重新裝修.而當時好多店主都唔知佢哋會用乜嘢價錢去租啲鋪頭比佢哋.所以有啲就決定索性唔做,有啲就搬咗去第二度,而有機多仲留低就真係無人知.而上個星期終於裝修完,重新投入服務,但係就唔知點解由長發街市改名變咗做青衣市場.
「重開」
經過幾個月嘅裝修,長發街市終於重開,只不過啲裝修真係好誇張!無啦啦係中間整個大螢幕扮魚缸,真係多舊魚.入到去嘅感覺真係好似大型嘅超級巿場,唔講真係唔知係街市.行咗兩行之後,真係覺得唔好行,啲嘢好似俾以前少咗,價錢亦比以前貴咗.講真用咁多錢搞咁多嘢真係同週邊嘅環境格格不入,而且附近都係屋邨為主,但係入面竟然有鋪頭賣和牛,唔通個個都係隱形富豪?
「街坊」
最慘嘅係,入到去無咗嗰種街坊嘅感覺.係或者地方係乾淨咗,賣啲嘢可能靚咗,但係話明係街市,咁又點可以同一啲高檔嘅超級市場比較呢?就算希望將街市轉型,老實講飲食係所有人嘅基本需要,無啦啦用幾千萬去裝修,你話啲租金無加就一定無可能.其實個街市仲有鋪頭未租出,而有晚我去買嘢嘅時候,竟然見到一碗「碗仔翅」竟然要三十蚊!當時我以為我睇錯,但係真係三十蚊碗,真係痴咗線!
Also published on Medium.


text:
「漫畫」
依家真係乜嘢都講數據,就連漫畫入面嘅情節都變成數據,真係唔俾個服字都唔得.前幾日大家都應該有可能睇到一條短片關於「足球小將」漫畫入面嘅各種數據!老實講大數據就真係稱唔上,事關所謂嘅大數據嘅五大特點一點都無,因為其實佢哋係講緊九十二本漫畫入面嘅內容.不過要係漫畫入面咁多嘅細節,再整理資料,其實係需要一定嘅時間.所以都真係要俾個讚佢!
「數據」
用漫畫入面嘅內容同情節,再將佢數據化,其實都幾得意!如果大家覺得之前「足球小將」嘅數據好有趣,咁如果「龍珠」又會係點?當然有好多好多嘅漫畫都可以用嚟做分析,而我相信都會幾好得意!所以有時數據唔一定停留係商業應用層面,有好多地方其實都可以用到數據.當然希望大家唔好俾「大數據」去誤導咗,但係作為一個吸引大眾目光嘅標題就基本上達到目的!
「有趣」
老實講我最想知道嘅漫畫數據一定係「龍珠」同「聖鬥士星矢」因為兩套漫畫都係童年嘅回憶.當然仲有「魔神英雄傳」,「四驅小子」,「魔動王」,「男兒當入樽」,等等嘅漫畫都想睇下有啲乜嘢有趣嘅數據.如果將外國嘅漫畫亦都分析嘅話,我相信又會同亞洲嘅漫畫唔同.其實除此之外,好多遊戲都有數據,而好多遊戲開發商亦都係透過收集玩家數據去平衡遊戲嘅角色!
Also published on Medium.


text:
作為一名喺設計行業中水深火熱嘅加班狗,最唔缺得嘅就係coffee ,上班幾乎每日至少都要嚟一杯美式,所以我牙黃得都比較犀利.
有一日我partner 嚟公司,mark開把口同我曬佢去咗珠海做皓齒美白,成排白牙睇到我羡慕到死,仲要話比本澳平幾千蚊!我一於要咗地址去美牙,係珠海香洲嘅建輝口腔.
我book 咗上個禮拜六過去,從風順堂到個邊用咗大半個鐘,我覺得都幾方便.醫生幫我好仔細甘檢查口腔,冇乜大問題,就係話色素比較多,可以做皓齒美白.
通過瞭解,我先知皓齒美白冇甘得人驚,喺歐美已經好流行.主要係用藥劑增白牙齒,清除色素.美白過程都唔會接觸牙齦,所以無任何副作用,亦都唔會傷害到牙齒.唔似冷光美白用強光照射,會比較容易刺激牙神經.
美牙之前有個好warm 嘅地方係,醫生會幫我嘴唇塗d 凡士林,以免我做個陣mark口太耐會唇幹.然後幫我帶上“口水巾”就開始美白啦.之後我就訓住俾醫生塗藥劑,好似整咗40幾分鐘,完全冇咩唔舒服.不過醫生話美白劑都係有刺激性,啱做完牙齒係會比未做個陣敏感d,就好似啱洗完牙甘.
皓齒美白係唔會傷害牙齒的,不過有d人係家庭式皓齒美白,一唔注意用量就好容易造成牙齒唔耐受,建議最好都係搵專業醫生幫手做.
我覺得對於本澳哩邊嘅人,去珠海做美牙的確係經濟實惠又方便嘅選擇.
護牙小tips
hospitalzh
下一篇:牙齒漂白安全嗎?有副作用嗎?


text:
長榮航空近排發表咗第三代新制服,由台灣國際時裝品牌「夏姿‧陳」打造嘅全新制服,呢次嘅服裝重點喺領巾,喺領口,袖口同開衩顏色代表唔同職級.
空服員:事務長喺紅色領口,副事務長喺粉紅色領口,一般職位喺粉綠色領口.
女性地勤:督導級喺紅色領口,一般職級喺粉綠色領口.
對於新制服,網友有唔同嘅睇法,有人讚「新制服襟睇」,但亦都有網友認為「領巾喺最失敗」,評價唔太一樣.
呢次喺繼14年之後,長榮航空再一次換制服,而空服員嘅制服除咗代表航空公司之外最重要嘅喺制服嘅功能性.設計師話設計靈感,喺嚟自「羅馬假期」呢套經典電影,簡單嘅幾何剪裁融合復古嘅設計,特別喺領口設計,立體飛揚嘅design象徵長榮翱翔全世界.
同樣喺台灣知名嘅航空公司中華航空,喺啱啱嘅新制服發布之後,就造成議論,唔喺話似星際大戰件衫,就喺話似鐵金剛.無論你鍾意華航件舊旗袍制服定喺新嘅款式,其實每間航空嘅制服都有佢嘅特色,佢個設計亦都初衷.咁多件制服之中,你最鍾意邊款呢?
下面張圖嘅拼色制服喺華航嘅新制服,唔同以往嘅旗袍,有D未來感嘅design令人耳目一新.就算有好多負評,但顯示出佢別出心裁,至少帶來一定嘅關注.
復興航空嘅制服同搭配得簡潔有力.
而日本航空嘅配色比以前多咗幾個顏色,有活力又唔會失禮.
而十分有國家風味嘅例如新加坡航空,阿聯酋航空,制服唔同其他間,令人印象深刻.
喺咁多間航空公司之中,喺咪特別鍾意某間航空公司制服呢?外表搶眼嘅空姐加埋你鍾意嘅制服,令人想要佢哋跟著贈品一齊打包番屋企呀!(誤)喺航空界,送客戶禮物個陣,其實唔一定要送同飛機相關嘅產品,如果送D質感好嘅禮物:以USB手指嚟說,除咗送公司型號嘅飛機USB手指,亦都可以送空姐造型USB手指,就算喺Q版定喺仿真兩種版本,大概都會有飛機迷想要收藏.以呢次嘅華航大換裝嚟說,如果推出舊版制服嘅造型USB手指,或者有華航迷會想要收藏,畢竟呢個喺華航沿革嘅一部分.(當然亦有可能喺嫌棄新制服而想要番舊嘅?)所以之後航空公司如果要送USB手指,唔一定要送飛機USB手指!
一間航空公司嘅優劣,喺睇整體服務,仲有飛機嘅定期維修等等安全措施,就算空姐件制服再點好樣,如果今日其他狀況好差嘅話都會趕走曬D客人呀!不過,不過,不過,(好重要所以要講三次)如果服務好,咁啱制服又喺自己嘅菜,咁一定會大加分!絕對會想終身搭果間嘅航空公司!


text:
小學,初中,高中,大學,甚至係步入職場後換工作,唔理係求學定係求階段,我哋都會經歷「畢業」.「由今日起,我就唔係__大學嘅學生啦.」或係「聽天開始我就係呢間公司嘅員工喇!」人生階段一直改變,好想好好咁同過往經歷告別,或係特別留低d嘢當做紀念,係去開始人生新一頁果陣,你有冇好好道別呢?
揀一個有意義嘅畢業禮物啦!
俾自己一個有意義嘅畢業禮物喇,隨著時間飛逝,人逐漸老去,漸漸我哋都會唔記得部分珍貴回憶,一份有意義嘅畢業禮物就可以係呢個時候發揮作用.當畢業禮物放係屋企嘅任何角落:書枱,書架,床頭邊等,我哋或者係某個唔覺意嘅時候「睹物思人」,諗返起曾經發生過嘅搞笑嘅,難忘嘅事,你會泛起一抹微笑,或係諗起一個警惕自己嘅教訓.
點樣嘅禮物先啱用嚟揹負呢個重任呢?可以巧妙match到房間佈置嘅就最啱啦,唔理係同朋友嘅合照加上相框,寫滿comment嘅紀念冊,或係近年因為畢業歌曲而紅嘅,可以save歌嘅造型USB,都係唔錯嘅選擇.
▲ 如上圖嘅鋼琴USB,係可以save畢業歌曲嘅USB推薦款式
隨音樂旋律激盪回憶
就攞畢業歌曲嚟講,好多學校會開放投票學生創作嘅畢業歌曲,再由投票揀當屆代表嘅畢業歌.學生透過樂曲,填詞留低對學校嘅種種回憶,除咗將歌曲save入光碟,部分USB推薦款式都做法新穎,save低嘅果首歌就好似將過往嘅日子咁,再透過獨特嘅造型,校徽,圖案設計,好多事情就好快諗返起.
揀好畢業禮物未呢?今次不如嚟返趟音樂之旅,為你譜出人生嶄新嘅下一頁啦!


text:
Video: 阿晨 Sunny 浪廚
Text: 電兔小玉 Yuki
以為春天就無雪睇?! 非也非也! 喺本州中部嘅立山黑部雪の大谷仲可以睇到兼玩到雪,佢已經喺4月15日開咗山,嚟得日本中部未上過睇雪牆,就好似「不到長城非好漢」! 所以膽粗粗就咁去咗行立山黑部,仲睇到果日最高點嘅15米雪牆.嗱! 果日上到美女平嘅時候,大霧到一個點,真係以為再上去無景睇,出師不利,食白果! 點知穿過雲層之後,就係另一個世界~
立山黑部
日本立山黑部阿爾卑斯山脈路線,是橫越長野嘅赤澤岳 (2678米) 及立山 (3015米) 兩座大山一條長通道,日本嘅長野縣係本州最凍嘅縣之一,一年有超過7個月都係雪封,春夏秋3季濃縮到只有5個月,所以啲雪又厚又靚.要睇山黑部雪の大谷靚雪景記得留意開放時間,今年官網話係4月15日至6月22日,官網嘅野講就咁講啦,但都要有心理準備人多車多,都係早去早着,免得到時睇嘅係人海同埋變黑嘅雪啊!
嗱! 5月8日號入山都算早啦啩,但都開始有「黑雪」!
雪の大谷唔係成日都咁好天,難得果日好好彩係開放,果朝食粥定食飯都係靠睇呢個官網公告!
而下邊就係成條路線嘅開放時間:
- 全線開通期間(電鐵富山 ~ 信濃大町)2018年4月15日 ~ 11月30日
- 部分開通期間(電鐵富山 ~ 彌陀原)2018年4月10日 ~ 4月14日
- 12月1日 ~ 4月9日為停業期間
點樣上去?
由話想去到真係買機票去行立山黑部,都係幾分鐘嘅決定,買埋機票之後,就做下功課睇下啲路線,交通點搞法? 話晒對於呢個立山黑部都真係「零」concept! 其實要睇晒成條路線嘅景點,係真係要用成日時間同搭唔同嘅交通工具,又登山纜車,又高原巴士,無軌電車呢呢路路咁! 聽到係咪都覺頭暈,但只要買好需要用嘅 Pass 就無問題,就可以輕輕鬆出發立山黑部!
呢個就係橫切圖,好清楚睇晒立山黑部成條路線出嚟!
官網入邊就有好多條路線建議大家嘅,但我地今次決定取道於富山作為開始! 點解? 首先未玩過本州中部,咩金澤,富山,長野等等;二來北陸新幹線開咗,行完立山黑部可以去大阪又得,名古屋又得,任君選擇! 啱晒事後去大阪瘋狂shopping!
根據呢張地圖,再另外 plan 行程咁! 由大阪電波少女咁長途車直上富山,然後去立山站玩到到信濃大町,之後拎行李再返長野,打道返大阪.
言歸正傳先,5月8日一大早民宿出發電鐵富山站搭06:04班車,去到第一站立山站都係07:15左右,由於好驚好多人排隊,所以前一晚臨出發前check晒交通時間表,預鬆啲時間或者萬一真係人多都知道下一班車係幾點!
老老豆豆,咪以為就搭電鐵去到立山站,之後一直係咁見車就上就到雪の大谷….其實要喺JR富山站買番張立山黑部加購票,先可以由立山暢通無阻咁去到長野!但網上好多唔同玩法嘅,豐儉由人! 今次我地大阪去大阪返,係大阪関西機場買左張関西及北陸地區鐵路周遊劵,再買埋呢個加購票就perfect晒!
05:30由民宿行去電鐵富山站,為嘅係趕06:04呢班去立山站既電鐵.
呢張係乜東東!? 咪就係立山黑部嘅加購票,記得去立山黑部前一日買,即日買係用唔到!
記得成程要袋穩佢啊! 每個站都要靠佢嚟先上到車~
嚟到第二站美女平,一落車就呆咗! 唔係因為靚到呆咗,而係大霧到呆咗! 不過本著「世事無絶對,只有真情趣」同埋港人打卡嘅心態~就出咗去睇棵千年美女杉就搭高原巴士,去我地行程嘅重點室堂,行雪の大谷! 九曲十三彎之後,當以為一切都係好迷幻嘅時候,叮噹叮噹!
突然間溫暖嘅陽光,白雪雪嘅雪山就係眼前,淨係識得嗱嗱臨帶番副超,驚死 miss 咗任何一個靚雪山! 靜靜咁睇風景…….
沿途都比咁靚雪山包圍住!
大概09:00左右就咗室堂站,就係行程重點雪の大谷起點,佢係室堂站出邊差唔多400米嘅路.果日天氣好到不得了,話就話係平路,但去到仲見到有雪鋪係路上邊,都要著番對雪靴,著番件防水防風保暖褸,手套,咁先可以玩到雪,唔會凍僵變雪條! 玩還玩,喺日照咁勁嘅地方最好都唔好除副黑超啦~免得傷到對眼啦! 如果你有夠勇氣嘅話,可以去行去後山挑戰地獄谷! 玩完雪我地就搭無軌電車去下個景點大觀峰,黑部平,黑部湖最後到終點扇澤!
室堂車站出口,已經靚到咁! 後邊就係雪の大谷嘅入口.
被兩邊雪牆包圍住雖然好似入左雪櫃咁嘅感覺,但畢身難忘!
好好彩咁好天,而且當日雪牆最高點係15米高! 咪以為唔凍,企得耐都凍到流鼻水!
嚟到2316米嘅大觀峰,眼前嘅景色可以無言以對!
呢部就係立山架空索道,由大觀峰直送去黑部平,好似搭緊海洋公園嘅纜車咁,當然係大好多啦!
去到差唔多尾聲嘅黑部水庫嘅黑部湖.
呢度就係黑部水庫堤壩,喺6月至10月有機會可以睇到洩洪啊!
完成人生 bucket list,開心到彈起!
行李托運服務
唔好以為我地好似好輕鬆,咩行李都無! 今次我地立山黑部玩番落京都大阪,所以我地出發前早一日就將行李寄去我地下一個目的地長野,寄行李位置就喺電鐵富山站,由於發生啲小意外,我地要將行李寄去信濃大町然後用加購劵搭去長野返酒店!
- 收費: 每件行李1,300日圓
- 送達時間: 當天15:00 至 17:00
登山注意小事項
- 室堂高達2400米,4,5月山上最高都係得10度,今次我地去都係得6度左右,所以要著夠保暖衣物,防風防水外套,圍巾,冷帽,抓地能力高嘅行山鞋,太陽眼鏡同防曬.
- 密切留意立山黑部官網,會有人流預測報告睇,所以揀好登山日子就多啲 check 吓!
- 話明開山,人流一定多,雖然去到室堂會有小型食堂比你,但最好都自備多啲乾糧啦~因為係得少量企枱比你呀咋,無謂迫住咁食熱食同飲熱湯啦!
Relive ‘Morning Walk’
阿晨 Sunny 浪廚 Facebook專頁
電兔小玉 Facebook 專頁
Fitz 連結: https://fitz.hk/?p=96495
Fitz Facebook專頁
[日本登山] 登上富士山 其實唔難 (登山篇)
[Dear Yama] 日本登山的禮儀和態度
[日本百名山] 關東以北最高山峰 日光白根山
Fitz Hiking 行山
分享連結:


text:
Digital Marketing喺2021年成為熱門職業嘅5大原因 5 reasons why digital marketing is a hot career in 2021
「你試幻想一下,每分鐘嘅收入625,000美金,一個鐘頭, 3,700,000,000美金.一日呢, 9億美金收入.」如果你有睇開YouTube,你一定對Brian Cha嘅金句唔陌生.Mirror演唱會後,ig經歷大規模被朋友無限kissy kissy洗版之後,Mirror成員各式各樣嘅廣告開始瘋狂轟炸你嘅story feed:檸檬茶啦,戶戶送啦,護膚品等等,成個ig都係Mirror!呢個就係Digital Marketing電子營銷嘅威力.
電子營銷同傳統營銷有咩分別?
最基本嘅分別就係傳播媒介.傳統營銷就係用傳統媒介推銷產品,包括電視,報紙,巴士站地鐵站燈箱,紅隧廣告牌等等.電子營銷就包括用社交媒體,YouTube,email,網頁,網紅等等.隨着人嘅生活習慣改變,電子營銷越嚟越普及,成為商界嘅新潮流.以下就等我哋分析下當中嘅5個原因啦!
1)疫情改變生活習慣
2019年尾開始,疫情爆發之後世界各地所有人都少咗出街.巴士站,地鐵站嘅燈箱同廣告傳播效率自然大大降低.喺呢個爸爸媽媽都開始睇Netflix,睇YouTube,碌Facebook嘅年代,要接觸到更多嘅潛在顧客就一定要走上網.
2)電子媒體取代傳統媒體
你每日係點樣睇新聞嘅呢?係每日落街買報紙,定係一擘大眼就喺床上面睇唔同新聞網站嘅apps或者朋友分享到社交媒體嘅新聞?由互聯網發展蓬勃開始,電子媒體已經一步一步取代傳統媒體.除非有間公司嘅產品所有受眾都係70歲以上嘅人士,如果唔係佢都一定要選用電子營銷手法.
3)購物模式嘅改變
都市人每日營營役役,返工都用咗你十幾個鐘,冇人再有時間去行街,就算係購買日常所需,都已經上網搞掂.上網買嘢為我哋慳咗唔少時間,令我哋每次出街都可以真真正正一心一意咁同朋友或者屋企人相聚,真正嘅飲啖茶食個包.所以,網上嘅KOL穿搭分享已經漸漸取代咗商場入面嘅櫥窗.
4)溝通方式嘅轉變
我哋而家好多時候同人溝通都係透過電子訊息打字或者錄音,呢種方式漸漸變成我哋最舒服嘅同陌生人溝通嘅方式.所以,而家好多網上商店都善用電子訊息同客戶溝通,例如建立程式自動回覆客戶嘅查問,一來二十四小時都可以無間斷回覆,二來呢種溝通方式可能真係客戶最舒服嘅方式.
5)慳錢,成效同滲透性高
配合大數據分析,電子營銷其實係滲透喺每個人日常生活之中.你上網做嘅每一個舉動,瀏覽嘅每一個網頁,喺每一張圖停留咗幾多秒等等其實都有記錄低,成為大數據.呢一種數據分析令商人可以投其所好,喺最有機會對佢嘅產品有興趣嘅人接觸到嘅版面上面落廣告.例如你係賣女性潔膚液嘅品牌,用電子營銷手法落廣告比起喺紅隧落個大廣告牌有效得多,因為你嘅產品淨係適合某個年紀嘅女士,而每日出入紅隧嘅係咩人都有.紅隧出入嘅人根本有超過一半睇完你嘅廣告都一定唔會去買你嘅產品.同一個價錢,你喺網上面落廣告比起喺紅隧買塊大廣告牌有效好多倍.
電子營銷似乎係未來五至十年嘅營銷行業大趨勢,如果你啱啱畢業有興趣投身marketing行業,或者喺營銷行業做咗一段時間,都好應該考慮吓進修一啲有關電子營銷嘅知識,真真正正為自己爭取一隻係呢個時代嘅鐵飯碗!


text:
太空望落地球見到萬里長城?
細個個陣,成日聽人講話萬里長城係唯一响太空見到地球人造建築物,咁史友們又有無諗過係真定唔係呢? 講到呢件事,就要講呢個講法係點樣嚟.其中一個講法就係,1969年人類首次登上月球,當時美國太空人岩士唐等三人...
史檔 1週前
崇禎皇帝上吊嘅老槐樹 後來被鐵鍊栓足200幾年?
明朝崇禎皇帝因為屢戰屢敗,京城被攻破而最終喺煤山上上吊呢件事,相信唔少史友都應該聽過,而喺崇禎皇帝死後嘅兩百幾年嚟,原來佢上吊嘅果顆老槐樹,後來曾經被鐵鏈栓足兩百幾年,今次阿史就同大家介紹一下啦! 喺太...
史檔 1週前
湖南雞叫城遺址考古 發現史前完整木構建築基礎
繼續同史友們介紹國內嘅一啲考古發現,眾所周知要喺考古發掘到中搵到木構建築等等嘅有機物絕對唔係容易嘅事,事關呢種物質好大機會都會隨年月而分解.之不過,近日喺湖南雞叫城遺址就舉行咗考古發掘專家現場會,當中...
史檔 1週前
香港故宮館 9個展覽主題亮相
故宮博物館往往都係唔少博物館愛好者經常踏足嘅地方,而喺出年年中大家就唔使再周圍走都可以去到故宮,事關香港故宮文化博物館就會喺出年開幕,當中就有九個打頭陣嘅展覽主題喺近日公布! 典亞藝博2021日前就喺灣仔...
史檔 1週前
滄州鐵獅子毀於現代專家保護?
喺大部分情況之下,從事考古,文物修復嘅專家所做嘅舉動都係可以保護到文物繼續傳世,之不過喺近代就有一件文物保護方面嘅慘劇,阿史就想同大家分享一下. 喺河北省滄州市東南郊開元寺門前,就有一座始建於公元953年...
史檔 1週前
中國引爆第一顆原子彈後 竟然第一個通知日本?
尋日就同史友們講完點解美國嘅原子彈會投放喺日本嘅廣島同埋長崎,而今次阿史都係繼續同大家介紹原子彈嘅故事.其實上世紀唔少國家嚟講,製造,研發原子彈都係一件相當機密嘅事,而當中國成功引爆到第一顆原子彈嘅時...
史檔 1週前
美國6歲男童保護區 撿1萬年前乳齒象牙
唔知史友們有冇幻想過去郊野公園玩都可以執到成萬年前嘅動物化石呢?而近排呢件事就真係發生喺美國! 近排有位6歲嘅男童就同家人一齊去到密西根州恐龍山自然保護區玩,但當佢玩玩下就發現腳下好似有啲嘢,結果當佢一...
史檔 1週前
國足晉身2002年世界杯決賽周
前晚捱夜睇世界杯亞洲區十二強分組賽,中國國家足球隊憑住武磊補時入波,絕殺越南隊,取得分組賽首場勝利.唔少內地網民就話,只要之後贏晒咁多場,就仲有機會直接晉身出年卡塔爾世界杯咁話喎. 真係咁得咁橋,20年...
史檔 1週前
秦始皇銅車馬出土果陣 原來碎成三千幾塊碎片?
繼續同史友們介紹我國嘅國家級文物,位於西安嘅秦始皇陵本身就係一個驚世嘅考古發現,而喺當中亦都出土過唔少國家級文物,其中一樣絕對係秦始皇銅車馬. 唔講唔知,今時今日大家雖然可以睇到幾完整嘅銅馬車展示出嚟...
史檔 1週前


text:
牛頓第三定律
牛頓第三定律(粵拼:ngau4 deon1 dai6 saam1 ding6 leot6;英文:Newton's third law)係英國物理學家牛頓喺 1687 年提出嗰柞運動定律入面嘅第三條.佢嘅大意係:作用力(Action)同反作用力(Reaction)嘅數值大細一樣,但係方向就相反.呢條定律又俾人嗌做「作用力同反作用力定律」(Action-reaction law)[1][2].
當有股力落喺一舊物體度嗰陣(作用力),嗰舊物體實會產生出另外一股大細相等得嚟方向又啱啱相反嘅力(反作用力).呢條定律用數學方程式表達嘅話係噉嘅:
- ; 係指「總和」.
當中, 係物體 B 施加喺物體 A 上面嘅力, 係物體 A 施加喺物體 B 上面嘅力.由呢條式入面睇得出兩股力嘅數值係相等嘅,而個負號就表示咗佢哋方向相反-擺喺一個一維座標系統入面嗰度嘅話,佢哋一定會係一個向正方向一個向負方向,而且反作用力同作用力嘅物理本質應該係完全一樣嘅-如果作用力係一股萬有引力嘅話,噉反作用力都係一股萬有引力.因為呢兩種力實係打孖噉一齊出現嘅,所以又俾人嗌佢哋做「配對力」(Action-reaction pairs).
最後,作用力同反作用力之間嘅分界查實係有少少夾硬(Arbitrary)嘅:當有兩舊物體喺對方身上施加一樣噉大而且方向相反嘅力嗰陣,是但一個都可以攞嚟當佢係作用力(而另一個就自然係反作用力)-喺定義上冇辦法斷言話邊個先至係作用力.
兩個版本改
作用同反作用力定律仲有得分做兩個版本:強版本同埋弱版本.弱版本嗰條淨係話作用力同反作用力嘅數值相同而方向相反,而強版本就進一步話作用力同反作用力都係喺同一條直線上面嘅(即係做出咗一個更加犀利更加大膽嘅宣稱).萬有引力同埋靜電力都係跟強版作用力同反作用力定律嘅,但係喺某啲情況之下,作用力同反作用力唔係喺同一條直線上高(股力嘅方向唔係喺兩舊嘢之間嗰條直線上面嘅).右手邊嗰幅圖描繪嘅兩粒帶電粒子之間嘅相互作用就係「弱版本啱用但係強版本唔啱用」嘅一個例子:當兩粒帶電粒子都以一樣嘅速度 郁嗰陣,帶正電嘅粒子 會感受到一股電場力 ,磁場力 同埋淨力 ,而帶負電嘅粒子 會感受到電場力 ,磁場力 同埋淨力 .留意吓作用力 同埋反作用力 唔係喺同一條直線上面嘅[3][4].
牛頓嘅論述改
- "To every action there is always opposed an equal reaction: or the mutual actions of two bodies upon each other are always equal, and directed to contrary parts."
- 「每一個作用力都梗係會有一個相等嘅反作用力:亦即係話,兩舊物體彼此加喺對方身上嘅力硬係大細相等,方向相反嘅.」
牛頓佢用馬拉石頭嘅例子嚟解.如果用一隻馬嚟拖一舊石頭,隻馬亦都會俾舊石頭拖拉,因為連住隻馬同舊石頭嗰條繩會施一股張力(Tension;指用某啲繩施嘅力) 落隻馬度,而呢股張力係嚟自舊石頭嗰度嘅,呢股張力會將隻馬拉向舊石頭嗰個方向;相對嚟講,施喺舊石頭嗰度嘅張力 係嚟自隻馬嘅拖拉嘅,佢會傾向將舊石頭拉向隻馬嗰個方向.後者( )會阻礙隻馬嘅拖拉,而前者( )令到隻馬拖得郁舊石頭.
根據第三定律,一股作用力同佢嘅反作用力之間嘅大細係一樣嘅-亦即係話成個系統(隻馬加埋條繩仲有舊石頭)受嘅淨力(Net force)係零.根據牛頓第二定律,呢個系統整體嘅加速度會係等如零:所以如果冇施一啲外力嘅話,成個系統係唔會加速嘅,初頭嗰陣呢個系統實係受咗某一啲嘅力(例如係有個第三者喺後面推舊石頭),佢先至會有個初始速度(Initial velocity),而如果跟住落嚟嘅時間入面冇任何外力嘅話,個系統會以均速前進.
順帶一提,牛頓佢仲用第三定律推導咗動量守恆(Conservation of momentum;指一條話動量係唔可以憑空變出嚟或者消滅嘅物理定律)出嚟:
- ;(第三定律)
- ;(根據第二定律)
- ;加速度 定義上就係速度隨住時間嘅變率 .
- 而 就係動量嘅定義-舊物體嘅質量同佢嘅速度乘埋.
最尾嗰條式表明咗喺成個過程入面,A 嘅動量改變等如 B 嘅動量改變- A 同 B 嘅總動量冇變過,所以動量守恆咗.但係根據現代物理學,動量守恆係比起第三定律仲更加基礎嘅:應用諾特定理(Noether's theorem),有得由伽利略不變性嗰度推導出動量守恆,所以喺進階嘅物理學嗰度唔使第三定律都有得推導動量守恆出嚟.
反作用力同碰撞改
牛頓跟手仲用第三定律分析埋碰撞(Collision)嘅問題.如果物體 A 撞到物體 B(施力喺 B 嗰度),B 會加速(根據第二定律);另一方面,A 亦都會感受到嚟自 B 嘅反作用力,並且向反方向加速(根據第二定律),而呢股加速度有可能勁到克服到 A 原有嘅速度-噉就會令到 A 改變本身嘅郁動方向(同時,有可能呢股加速度未至於勁到克服到 A 原有嘅速度,噉就淨係會令到 A 減速).除咗噉,因為作用力同反作用力大細係相同嘅,所以 A 同 B 跟住落嚟嘅加速度會係幾多就睇佢哋兩者嘅質量(Mass)嘅比例係幾多.
第三定律實驗改
同所有科學家一樣,牛頓都相信用實驗等嘅方法驗證自己提出嘅理論.為咗驗證第三定律,牛頓佢諗咗個思想實驗(Thought experiment)[6]出嚟.假如喺兩舊互相吸引嘅物體 A 同 B 中間擺舊嘢 C 隔開佢哋唔俾佢哋聚埋一齊.如果 A 同 B 是但一個感受到比對方更強嘅吸引力嘅話,噉佢施落去 C 嗰度嘅力會大過對方施喺 C 嗰度嘅力,噉會令到 C 冇辦法處喺平衡狀態,而成個系統會向施加強勁吸引力嗰一方加速郁.呢個結果唔單止係好難令人接受,仲要違背咗牛頓第一定律:根據第一定律,如果冇外力加喺一個系統嗰度,佢郁動嘅速度永遠唔會變(即係加速度等如零).所以物體 A 同 B 分別加喺 C 上面嘅力應該一樣大細而方向相反,而佢哋彼此加喺對方身上嘅吸引力都應該一樣大細同方向相反嘅-噉樣成個系統嘅淨力就等如零.
要喺現實世界做呢個實驗唔難:牛頓佢將一舊磁石同一舊鐵分別擺喺兩隻喺水上面浮吓浮吓嘅船仔嗰度.因為舊磁石同舊鐵之間嘅吸引力,令到兩隻船仔互相吸引,跟手撞埋一齊,最後達到一個唔加速嘅平衡狀態.呢個實驗嘅結果撐第三定律.
應用改
作用力同反作用力時不時俾人一知半解噉誤用,要記住現代版嘅第三定律係:
- 當兩舊物體有互相作用嗰陣,彼此分別加喺對方身上嘅力係一樣大細得嚟而且方向相反嘅.(粗體字係要強調嘅嘢.)
用啱嘅例子改
- 地球依住佢嘅軌道圍住太陽公轉.噉係因為地球受到太陽嘅萬有引力(作用力).喺呢度,作用力令到地球有股向心力,令到地球有一定嘅速度但係又唔會跟直線運行;另一方面,太陽亦都會感受到嚟自地球嘅萬有引力(反作用力).股反作用力同作用力一樣大細而且方向相反.因為太陽嘅質量大過地球嘅好多,根據第二定律,呢對太陽對地球嘅引力對地球嘅影響會大過地球對太陽嘅引力對太陽嘅影響,而實際上地球係對太陽有引力上嘅影響嘅,只不過係呢個影響唔係噉明顯,而且太陽系入面嘅其他行星都會對地球同埋太陽產生引力上嘅影響.
- 有一個鉛球,俾人掛喺一條鋼纜嘅尾橛(為咗簡單起見,假設條鋼纜唔曉伸長縮短),而條鋼纜嘅另一端就定死咗喺天花板嗰度.因為萬有引力,個鉛球會受到地球吸引(作用力),而呢股作用力相對嘅反作用力係鉛球施喺地球上面嘅萬有引力(實際上因為鋼纜嘅質量細地球太多,對地球近乎冇影響),呢股力同條鋼纜完全唔啦更.但係另一方面,鋼纜嘅張力會將個鉛球向上拉等佢冇得跌落地(作用力),而同時鉛球亦都會以張力拉住條鋼纜(反作用力)-呢兩股力大細相等而方向相反.如果成個系統係靜止唔郁嘅(加速度等如零),噉鉛球感受到嘅淨外力等如零(根據第二定律),而噉係因為兩種唔同嘅力(地球嘅萬有引力同埋鋼纜嘅張力)加埋等如零,亦係互相抵消.「地球施喺個鉛球身上嘅萬有引力」同埋「鋼纜嘅張力」唔係一對作用力同反作用力,因為佢哋之間唔係兩舊物體分別施喺對方身上嘅.
用錯嘅例子改
- 第三定律間唔鐘會俾人用一啲太過簡化嘅句子嚟描述:
- 作用力同反作用力嘅大小相等,方向相反;或者
- 對於每一股作用力,都會有一股大細相等方向相反嘅反作用力;等等.
- 呢幾句嘢都冇講清楚一樣好緊要嘅嘢:作用力同反作用力係兩舊物體互相施喺對方身上嘅,就算兩股力噉啱大細相等方向相反都唔一定等於佢哋就係一對作用力同反作用力.好似係右手邊嗰幅圖噉,成日有人將「地球施喺本書身上嘅萬有引力」同「張枱施喺本書面度嘅力」當做作用力同反作用力,但係噉係唔啱嘅:前者係由地球施喺本書身上嘅,而後者係張枱施喺本書身上嘅,前者嘅反作用力應該係本書施喺地球身上嘅萬有引力(雖然呢股力細到唔足以對地球造成啲乜嘢明顯嘅影響)至啱,而後者嘅反作用力係本書施喺張枱度嘅力至啱.
睇埋改
攷改
- ↑ Halliday, D.; Robert, R., Jearl Walker, Fundamental of Physics 7th, USA: John Wiley and Sons, Inc., 2005.
- ↑ C Hellingman. Newton's third law revisited. Phys. Educ, 1992, 27 (2): 112–115.
- ↑ Goldstein, H. Classical Mechanics 3rd. United States of America: Addison Wesley. 1980.
- ↑ Griffiths, D. J. Introduction to Electrodynamics (3rd ed.), Prentice Hall, 1998.
- ↑ Newton, Isaac. Newton's Principia : the mathematical principles of natural philosophy. New York: Daniel Adee, 1846.
- ↑ Thought Experiments (Stanford Encyclopedia of Philosophy)


text:
根據非正式統計,每三個人之中就有一個人曾經被發現有外遇.而另外嗰兩個,就係好好彩沒有東窗事發而已.
喺第三者呢樣嘢上面,好少人係完全清白.即係唔好同我講你從來連諗都無諗過呀?係嘅話請劉明,我想填form.所以我理解,有時真係timing問題,後來者居上都無計.而值唔值得為「忠貞」兩個字而放棄有可能係一生中嘅最愛,見仁見智,反正都係賭一鋪架啫.最緊要係條路自己揀,仆街唔好喊.
但就係有個問題:你做人小三又好,自己收埋個小三又好 —— 可唔可以唔好咁串呢?
喂其實真係無嘢架喎,偷食/婚外情又唔犯法嘅(嗱溫韾提示,通姦係可以成為離婚訴訟嘅證據,可大可小.如果閣下咁不幸有需要嘅話記得請教Google).但洗唔洗咁串先?做第三者嘅,人你就搶咗喇,彩都要攞埋?又食又拎你有無俾加一服務費呀?
如果,如果你仲有少少人性……唉算喇,講記性喇好未?拋棄人嘅你,大概會記得當初熱戀期嗰陣又乜又物愛你一世BB豬嘅心情,或者係情到濃時想許下一生承諾嗰股衝動.雖然你已經完全忘恩負義ed,無辦法記返起自己以前有幾愛面前呢個陌生人,但唔該你想像吓,就係而家企喺你面前嗰個人,佢對你嘅心意仲係停留緊好多年前,即係你都曾經有嗰種激情同感受.
然後,你好似唔記得講返句唔該,就突然移情別戀,得返人哋一個企喺原地不知所措,傷心痛哭.
感情無分對錯,我知你一定會用呢句對白架喇.啱架,無話邊個欠咗邊個,所以失戀/失婚過後振唔振作係佢自己同身邊朋友嘅事,與你無尤.之但係你唔洗話踩佢幾腳架嘛?有小三,可能你唔知啦,呢壇嘢喺現今文明仲係受千夫所指架,咁你低調啲,講嘢細聲啲,Facebook校暗啲唔好咁閃,有無咁難先?洗唔洗打去社署熱線等人協助你?唔即刻向外(或者向前度)公布甜蜜戀情係唔會少咗忽肉架嘛?但你咁樣對佢,佢真係痛到好似少咗忽肉咁架喎.
而家唔係講緊咩道德高地,淨係叫你捅完人,唔好急住想拎返把刀返屋企切牛肉,俾少少時間人哋處理傷口咋.
好喇,其實我底線都相當低,前面講嗰啲都可以算數嘅.咁你放完閃喇,或者正經八百地同前度描述完「新歡有什麼吸引之處,試闢述之.(10分)」,你唔好走嚟好似發現新大陸咁 —— 點解大家都咁憎我嘅?無理由架,我做錯咩呀?係咪你周街唱衰我?
若要人不知,唔好太低B呀兄台.


text:
Deco Farmer Studio
幸運工業大廈 觀塘鴻圖道55號
評價
評論 (13)
Joseph Sai-Kwok Shih 評論・13 Oct 2021 提交・Jun 2021 項目完工・設計師 Heiman & John
一開始已經打算搵設計師一手包辦埋裝修,比較過其他公司,似乎尼一間比較明白我想要的設計風格,選料亦無需出旺角,所以挭左佢. 之後傾設計,heiman 同John 都好肯接受我個人要求,而有啲地方佢地都會好清楚解釋不同設計利弊俾我聽,回想返都覺得無做錯決定. 例如空間設計,我希望邊個留多啲空間,邊個位做大啲個櫃,佢地都聽完我個要求之後再幫我諗下用咩尺寸比較好睇兼備實用. 去到施工階段師傅手勢出黎既效果我都好滿意,同時heiman 同John 都會係適當地方做啲微調,例如窗台床個高度加返一級方便上落,浴室鋪磚細節點鋪會靚啲之類,電制數量加返啲之前miss 左既位置等等. 工期基本上都好準,不過會比搵一般裝修公司報個日子長少少,但其實都算係好合理既時間. 最後完工需要執漏的地方都算好少.
Betty Loo 評論・5 Sep 2021 提交・Jun 2021 項目完工・設計師 Heiman
之前都係睇電視睇到deco farmer studio做過嘅項目,就搵咗佢哋設計.喺成個過程裏面都感受到設計師Heiman嘅細心,佢能夠將我哋生活上嘅需要放入設計上,又同時提出方案滿足我哋兩位唔同嘅口味喜好.裝修過程都跟進得好貼,完工後執漏都做得好好.
Missy Karina 評論・2 May 2021 提交・Dec 2020 項目完工・設計師 Heiman Chan
一開頭要搵設計公司嘅時候,我同先生比較左幾間,我哋兩個都同意將呢個重任交俾Deco Farmer Studio ,而最後都冇令我哋失望!呢間設計公司俾我哋感覺好認真,未見面之前會有幾個範疇叫我哋諗咗先,主要係關於屋企人嘅生活習慣,而家已有東西同將來會添置嘅家具,同埋鍾情邊種風格等細節.到真正見面時候,令我哋嘅討論更加有方向,我想講設計師Heiman真係好正,好快已經知道我哋大概想要啲咩,仲提供幾個設計俾我哋揀,將我哋本來漫無目的嘅諗法慢慢收窄,逐漸實現我哋未來嘅家,仲要我同先生兩個門外漢中間勁多問題,但係Heiman都好耐心解決我哋嘅疑問. 另外,阿忠同賢仔嘅幫忙更加不在話下,冇咗佢哋就唔會成事,每次上去傾設計,大家都有講有笑,成哥設計嘅過程都好融洽,而且會有材料嘅實物同樣板俾我哋參考,最令人驚嘆嘅係設計圖同最後製成品真係有起碼九成幾相似,我自己都差啲分唔出邊個真邊個假. 喺施工嘅過程中,Heiman同阿忠都會親力親為,監察師傅嘅進度,我同先生都可以專心我哋繁忙嘅工作,放心交俾佢哋.講到呢度,大家可能覺得設計裝修公司膠咗貨就算數,咁你就錯啦!搬咗入嚟新屋已經差唔多五個月,一遇到咩奇難雜症,佢哋都會一一處理所有問題,仲會比佢哋嘅專業建議俾我哋,所以我哋已經由客戶嘅關係升華到朋友,真係好彩當初揀咗Deco Farmer Studio,完全冇後悔.我哋每個招呼嘅朋友,上到嚟都異口同聲覺得我哋嘅安樂窩感覺好舒服,真係令人開心! 如果你呢一刻都諗緊搵邊間設計公司幫手裝修,我一定會推介Heiman嘅團隊,絕對唔會令你失望,甚至有驚喜同突破.


text:
5個母乳媽媽聽到都想喊嘅事
只要有餵過母乳嘅媽媽都知道母乳路又崎嶇又難堅持,可以話係滴滴皆辛苦.
相信對於母乳媽媽黎講,呢幾件事應該都幾聞風喪膽,唔知各位同路人有冇遇過?
1.倒瀉奶
不論係泵緊,泵完定係坐返熱嘅時候,如果唔小心自己/比其他人倒瀉奶,個刻個心好似比人割左忽咁!
當你好氣餒咁同人講,仲要無人明,你只可以死死氣咁鼓勵自己下轉會多返補返數,默默諗住:奶瀉奶還在.
2.無帶奶泵返工/出街
泵奶呢家嘢真係食藥都冇咁準時,遲左可能會谷到痛,塞乳腺.所以行開行埋或者返工,一定要帶奶泵方便定時定候泵.
但當你夠鐘開泵,先發現無帶泵!奶泵又唔似得充電器咁,十個人起碼有三個人有,到時你想借一個返黎都難!
大家出門前一定要check清楚有冇帶漏任何配件啊.
3.奶袋穿左
奶袋係泵媽嘅左右手,當你滿心歡喜將啲奶倒完入奶袋,發現奶袋穿左或者袋口拉鍊壞左.
萬一又無後備奶袋係手,真係揦手唔成勢!搵得個乾淨嘅樽黎,都唔知袋奶漏左幾多.
4.飲唔哂要倒
媽媽奶有多固然好,若然係窮媽媽,每日奶量只係岩岩好,萬一遇正BB唔賞面飲唔哂或者坐完奶BB訓左,啲奶又留唔到等BB起身,只可以忍心倒左佢.
搞到次次都要早少少坐定奶,但又要計住一個鐘頭內飲哂,媽媽心好累啊!
5.屋企停電
富媽媽聽到都怕嘅,就係屋企停電.難得儲到冰箱有冰奶,雖然唔一定用到,但如果遇到停電,仲要唔知停幾耐,媽媽最擔心緊係啲冰奶會唔會溶.
不過有經驗媽媽話萬一真係停電,千其唔好開個冰箱啊,大概都可以堅持到幾個鐘架!
Text: Mami Editorial


text:
尋日日本電視台TBS就做咗一個節目叫「爆笑!明石家さんまのご長寿グランプリ2016」,係由名主持人明石家さんま主持以老人家為題嘅綜藝節目.今年嘅其中一段環節就搵咗啲老人家拍片寄語畀年輕嘅自己,結果呢個叫秋元秀夫嘅伯伯拍出來嘅影片就惹來好多觀眾討論,因為實在太!感!人!
故事係咁嘅,一開頭嘅時候76歲嘅秀夫伯伯先同18歲嘅自己打招呼.
以下為翻譯:
喂秀夫!係76歲嘅我吖!
你將會去嘗試考入好出名嘅東京都立大學同早稻田大學.
因為希望你會更加努力讀書,所以我係呢度講咗個結果先.
你會失敗兩次,結果最後入中央大學.加油呀~
睇到呢度之後,我都忍唔住同觀眾嘉賓一齊大笑咗出嚟,仲覺得個伯伯好搞鬼,點知洋蔥而家先開始.
之後喺秋元秀夫伯伯畀24歲時猶豫緊應唔應該求婚嘅自己嘅一番說話:
喂秀夫!係今年已經76歲嘅你吖!你好嗎?
你將會同 同你一齊返工,
塊面好細好可愛嘅Hana拍拖呀~
平時都唔係好受歡迎嘅你,
將會因為「同啲好似我咁嘅人一齊」嘅自卑心態而唔知結唔結婚好.
但哪怕你有一絲對結婚嘅諗法,就即刻好去馬喇.
點解我咁講?因為Hana,
兩年後就會因病去世.
你將會非常後悔,好傷心,永遠無法忘記.
所以,即使今年已經76歲,
你都係維持住單身一個人.
所以呀秀夫,代替我去訴說呢個心意啦.
「我人生中最愛嘅就係Hana,
而且,我最中意最喜歡嘅,都係Hana!」
咁樣同佢講啦.
Hana,我愛你呀~!
睇到呢度,小編眼睛已經入晒沙T________T
好多日本網民都話:
「希望秀夫同Hana可以來世係埋一齊啦!」
「因為唔知未來會發生咩事,所以最緊要都係要努力地活在當下!」
「哭了,我會珍惜現在的.」
伯伯嘅故事再一次告訴我哋,「最心痛是,愛得太遲」!
各位都唔好再浪費時間,要將心意好好傳達呀~!
然後希望伯伯即使孤獨終老都會有個安樂嘅晚年啦.
無字幕原片:


text:
「推介」
一年一度嘅「米芝蓮指南香港澳門2016」又出爐,而今年位於朗廷酒店嘅「唐閣」被入選為其中一間三星餐廳,而另外有兩間餐廳「富臨飯店」同「明閣」就晉升為二星餐廳.今年「米芝蓮指南」更增添港澳街頭小食店嘅推介,而當中有二十三間香港嘅小店入選.睇完個名單之後,我諗我好似淨係幫襯過一兩間小店.但係之前就同過老婆去過一兩間一星同兩星,真係好好食!
「飲食」
香港人其中一樣好關心嘅就係有乜嘢好嘢食!所以每年都有好多人關注「米芝蓮」嘅香港指南.當然有好多人都未必百分百認同米芝蓮推介嘅餐廳.咁就當然啦,因為每個人都有唔同喜好.不過每當有新嘅餐廳得到好嘅評級,之後就會有米芝蓮效應,本來唔多人嘅餐廳都會有好多人慕名而來,大排長龍.不過好多時真係會中伏,原因或者真係個人口味啦,不過我相信好多香港人都會照著個名單去食.
「個人」
如果你問我,我只會去一星同兩星嘅餐廳,同時只會揀食西餐.因為就算你話嗰間餐廳係三星,但係食中菜嘅話其實我真係覺得有好多中菜都好好食,唔需要去俾人斬到一頸血.另外有一間日本餐廳係一星,但係食得嚟間,俾得嗰個價錢,真係買張機票飛去日本食冇咁嬲.所以我都係選擇食西餐,因為真係好睇個大廚嘅功架.而且好多時啲菜式都好有驚喜,因為唔單止色香味俱全,而且賣相非常吸引,有時都唔捨得食.


text:
「內務」
其實而家香港係唔係去到一個打橫嚟嘅局面?真係厚住面皮去格硬嚟?究竟係唔係佢哋覺得點就點?內務委員會主席選舉出現爭議,佔議席優勢嘅建議派企圖打破以往正副主席由建制及泛民分別擔任嘅默契,有意壟斷正副主席職位.由於上屆主席民建聯李慧琼角逐連任,交由上屆副主席公民黨郭榮鏗主持主席選舉.民主派提名接近20人參選,極力爭取發言機會,阻擋建制派壟斷正副主席.
「問題」
咁多年大家都係跟規則做嘢,如果真係有問題就應該先解決,而唔係霸王硬上弓!所謂透過秘書處向外界資深大律師所索取嘅法律意見,其實係無實質嘅法律約束力同執行力,因為講到明係意見啦,即係唔係法院嘅裁決啦!咁如果純粹只係一個大律師嘅觀點同意見就可以打橫嚟嘅話,咁係唔係每個市民都可以搵一個大律師去俾啲意見佢哋就可以為所欲為,甚至乎當成法律?
「意見」
當然自己唔係專業人士,不過大家都可以係網上面睇下立法會嘅《議事規則》同《內務守則》.所有嘢都係白紙黑字講到明,如果覺得有需要可以通過正常途徑去修改,只不過一日未選出正副主席,一日都仲未可以進行其他議程.留意返嘅係根據秘書處提交予內會嘅法律意見要點,係「認為」,唔係「確定」或者「授權」上任主席李慧琼有權係新任主席尚未選出嘅時候召開會議,處理內務委員會嘅事務,特別係所謂嘅急切或重要事務!都係嗰句,係意見!


text:
大家去日本都一定食過燒肉,特別係當你喺新宿入面,基本上寫住「焼き肉」嘅店舖係多到數唔晒.而今次想推介比大家嘅呢間叫「叙々苑」
首先如果你係諗住食又平又抵嘅嘢嘅,咁以下嘅內容都唔使再睇落去啦.但相反如果你唔介意俾多少少錢想食好嘢,又搵一啲CP値高既燒肉店,呢間絕對係信心推介.
今次嘅旅程特登去咗兩間唔同分店食,因為就算係新宿入面,都有行兩種唔同grade嘅分店.人均洗費約6,000-9,000円左右喇.
重點推介係:五花肉片,生牛肉,上等五花肉,壺漬橫膈膜,龍蝦尾
雖然中文Menu上面寫「五花肉片」,但日文係「切り落とし」其實意思係切剩出嚟嘅頭頭尾尾五花肉,千祈唔好以為切剩出嚟就一定無好嘢就大錯特錯啦!呢味肉係仲好食個叫普通五花肉,因為有啲肉脂肪比例非常好,估計係由上等五花肉剩咗出嚟.但最重要個價錢係普通五花肉嘅75折,CP値超高.
「生牛肉」,配埋生雪梨條同炸蒜片,絕!
「壺漬橫膈膜」睇落去似三角形嘅牛柳粒,但因為已經醃浸過,所以燒完特別juicy,有咬口.
盡量先揀壺底下既先燒,因為會浸得均啲.裏便仲會有兩隻蝦添~
「龍蝦尾」,已經起肉,建議燒到半熟時可以1開2咁燒,一囗一啖蝦肉鮮到痺.
麻麻地既就係:雜菇,同蝦
通常最多香港人會去既係喺新宿中心Hotel Gracery對面棟大廈9樓嗰間,而當日所見有接近50%嘅枱係香港或中國客人,地方空間感比較細,人流多,所以service也普普通通,感覺比較似旺角嘅燒肉鋪.
強烈建議大家去行高檔路線嘅「游玄亭」叙々苑,其實都係喺酒店嘅後邊行一分鐘路程.呢度係佢哋獨立一幢既集團大廈,一入大門已經有個着和服嘅女店員準備招呼你,而每張枱嘅空間比起9樓大一倍半左右,不單止地方舒適左,店員仲係慢慢噤serve你,跪喺度同你落單,做到好傳統日本食肆既服務水平,呢種都叫做一個旅行嘅享受.而個人感覺肉嘅質素都明顯比較好!
咁你就以為乜都正左所以收費會貴番?NO way! 比較過佢嘅menu後,驚嚇地發覺原來每樣菜式只係貴左100円左右咋!
(不過由於呢間店行高檔路線,所以係唔會有「五花肉片」提供嘅)
CP値相當高嘅燒肉店,絕對值得一試!
但「游玄亭」呢間一係6點就去,如果唔係之後walk-in,基本上有排等,因為呢間主要係做預約嘅客人.


text:
已經考完DSE/完sem/暑假就嚟到,可以點趁機自我增值?| 揾唔到internship都可以整靚個CV!| Virtual Internships
成日宅喺屋企冇野做?想搵d 有意義嘅野做吓?今次就同大家介紹一下唔同網站提供嘅課程,等大家留喺屋企可以增值吓自己之餘,都可以整靚自己份CV/ LinkedIn profile. 1⃣ InsideSherpa 呢個網站提供咗好多virtual internship programs.唔單止高質,仲要係免費架!如果你想知道更多d 公司係做d咩,就啱曬你!佢d programs cover 咗唔同範疇,同埋d programs 好多都係一d 大公司搞嘅 (e.g. Citibank, BCG Consulting).咁每一part首先就會有一個introduction 嘅片段,然後佢就會俾一個task 你做.我鍾意佢會喺你交完份task 之後,俾你睇一個sample,咁樣你就知道自己可以點再做好d.完成咗個課程就會拎到一張電子證書架啦! 2⃣ Google Digital Garage 呢個都係免費嘅,入面d course 主要教你 d digital skills, e.g. search engine optimisation (SEO), social media marketing 等等.每一個module 都會有d 教學短片,然後就有個MC quiz test 番識唔識d 野.如果你上有證書嘅course, 佢最後尾就會有埋個final exam (都係MC), 達到指定嘅分數就會出張電子證書俾你架啦! 3⃣ LinkedIn Learning 呢個我就未試過,但我個dept 都推薦我地去試試~ 佢都係睇片學野,會有唔同industry嘅experts教你 d skills.你完成咗之後都會拎到證書.但上LinkedIn d 課程就好似要收費 (有免費試用先). 4⃣ edX/ Coursera 呢兩個就較為學術性,適合一d想涉獵吓自己學科以外嘅野/ 預習吓大學d野嘅人.入面d 課程由唔同大學/機構提供,涵蓋咗好多唔同科目,e.g. computer science, humanities, business 等等.佢地大部分課程都係免費嘅. 補充:香港有幾間U都有喺edX到開課程,面試嘅時候提起話唔定可能加你分呢~ 順帶一提,如果自己冇咩課外活動可以寫落UCAS個personal statement到,可以考慮吓上呢d平台到上番相關嘅課程,然後再寫吓自己學到咩野/ 得到咩啟發/ 對某d議題有咩新睇法.


text:
滅火筒
滅火筒(Fire extinguisher),又叫滅火器,係救火嘅架生,裝住啲化學劑,用時就會出啲二氧化碳,泡沫,粉末,水,濕嘅化學劑,或者哈龍氣(Halon gas),唔畀着火嘅嘢掂到氧氣,就燒唔落去.
傳統嘅滅火筒係有分顏色,唔同色代表筒裏面裝住唔同嘅滅火劑,而唔同嘅滅火劑有唔同嘅用途.唔同嘅滅火筒有唔同嘅操作方法,例如紅色筒身頂部有粒掣畀人拍落去嘅係水,奶白色筒身要將支滅火筒上下掉轉先有嘢出嘅係泡沫,黑色筒身有個氣壓表同埋喇叭型噴嘴嘅係二氧化碳,藍色筒身係乾粉末,重有一種黃/綠色嘅係哈龍,因為有毒所以家陣已經唔多見.但係今時今日大部份滅火筒都用晒紅色筒身,就連外形同埋操作方法都差唔多.
理論上,水係救大部份火嘅最理想工具,因為佢兼具降溫同隔絕氣體氧兩種功能;不過因為佢係導體容易通電,所以唔用得嚟救同電有關嘅火.唔少燒得着嘅液體都輕過水,用水救液體着火唔止無效重反而會累事.氣體滅火劑(二氧化碳,亞摩尼亞,哈龍,以至地鐵站以前用開嘅溴代三氟甲烷)基本上任何類型火都啱用,不過用嚟救液體火用泡沫以至乾粉都比較好.另外,某啲金屬會因為化學反應着火,用乾粉類滅火劑救呢類火效果尤其好.
滅火筒辨認[編輯]
1997前英國/香港[編輯]
中華民國(台灣)[編輯]
維修[編輯]
滅火筒必須定時檢查維修,以確保效能及安全.大部份地區都規定滅火筒需要由合資格人士定期檢查.滅火筒日久失修唔單只要用嘅時候用唔到,重可能會因為壓力而爆炸.


text:
(經驗分享)開咖啡店有咩要知?|開咖啡店心得Q&A系列(四)|Gary @ Rings Coffee
「你嘅第一份menu一定要將自己鍾意嘅同想做嘅嘢放左落去先,然後客人會話比你知你想做嘅野好唔好或者適唔適合.」
開咖啡店心得Q&A系列嘅最後一彈訪問咗Rings Coffee嘅Gary,Rings Coffee除咗喺九龍城有地鋪總店之外,喺D2 Place 4樓盡頭都有一個咖啡bar形式嘅小店.無論你係打算進駐地鋪定喺商場開咖啡店,佢嘅經驗都一定可以幫你喺到搵到可供你參考嘅資訊.快啲睇落去啦!
#籌備
籌備兩間店分別用左幾耐?
總店規模大概1000呎,可容納30人,大概籌備咗半年至一年時間.而D2place嘅鋪就籌備左大概兩個月.
用左幾多錢?
總店大概200萬內,而D2鋪大概2-30萬.
開咖啡店喺選址方面有咩考慮?
首先要諗嘅就係人流,如果人流太旺租金會比較貴,對咖啡店嚟講負擔會較大.我會選擇喺大街再隔兩條橫街嘅位置開咖啡店.一方面大家入咖啡店都係想放鬆下,如果揀大街嘅話,嘈雜嘅環境可能會對客人造成困擾.另一方面係即使隔左兩條橫街對客人嚟講都尚算方便.
租鋪之前有咩要留意?
決定租鋪之前一定要親身去睇,檢查清楚牆,柱,消防通道等等.以我之前租鋪為例,睇鋪嘅時候發現有一面牆長年滲水,所以就入紙去地政署申請加多一面牆去封左佢.其實好多問題都有方法解決,但一定要清楚店鋪嘅情況同衡量想要啲咩先落決定.
進駐商場同地鋪有咩唔同?
- 商場部分店鋪未必有水電,雖然都可以將無變成有,但會較為繁複.
- 部分商場需要店鋪配合裝修同定位,未必可以完全按照自己嘅理念設計.
- 部分商場可能喺開放時間同員工人數上有規定.
- 部分商場可能需要店鋪跑數,跑唔夠數嘅話需要比罰金.
唔同類型嘅業主有咩分別?
私人業主一般嚟講溝通上會容易啲;銀行業主手續可能會比較繁複,或者等耐啲;而公司業主可能商業成份會多啲.
除左籌備期間嘅資金外,仲要保底留幾多資金?
預留3個月嘅租金同人工會相對穩陣啲.
#定位
Menu
「你嘅第一份menu一定要將自己鍾意嘅同想做嘅嘢放左落去先,然後客人會話比你知你想做嘅野好唔好或者適唔適合.」
但同時都要注意唔好放太多嘢落第一份menu到,亦唔好為左迎合市場而刻意做自己唔鍾意嘅嘢.雖然有部份item始終都有需要為滿足市場需求而放入menu到,但一定要自己平衡好比重,唔好為迎合而令自己太過唔開心.
除咗放自己鍾意嘅嘢落menu之外,仲要理解你開店嘅區域嘅客人鍾意啲咩,因為每個區都會有自己嘅特色,同一份menu喺唔同區會有唔同效果,可以好大分別.
定價
定價並非劃一標準,例如唔好因為某一件成本佔20-25%然後全部產品都定20-25%.總有部分產品要為市場需求而調整價錢,要識得平衡.一定會有產品係幫唔到你賺錢但會幫到你塑造品牌特點.
#關於咖啡豆供應
如果自己冇炒豆嘅話,喺經營上會有咩困難?
- 冇得自己掌控好咖啡豆嘅品質
- 貨期冇得彈性配合自己咖啡店,如果店鋪突然好旺嘅話可能會有嗌唔切豆嘅情況出現.
- 喺價錢方面可能要硬食貴價.
- 當轉供應商時店鋪同客人都要重新適應新嘅咖啡豆.
- 好難因應實際情況對咖啡豆作出調整.
- 錯貨或漏貨嘅機率大咗.
炒豆先定開店先?
視乎你想做啲咩.其實前期投入開咩都貴,但炒豆房喺成本上可以控制得更好,因為生咖啡豆成本比熟咖啡豆平太多.
如果兩樣都想做嘅話,開咖啡店先會比較穩陣.因為要有客源先會支持到炒豆房,炒豆要搵客嘅話相對比較難搵長期合作對象,所以一開始會較難有穩定收入.相反,開咖啡店比較容易接觸到客人,更重要嘅係買咖啡嘅人一定比買咖啡豆嘅人多.
#做精品咖啡係咪要有埋野食?
「唔好忽略人可以有一日唔飲咖啡,但冇一日可以唔食飯」
明白有部分咖啡師只想做好精品咖啡嘅心情,但想做好精品咖啡首先要令更多人接觸精品咖啡.我地可以做嘅就係用客人鍾意嘅野吸引佢哋,然後將我哋鍾意嘅精品咖啡推介比佢哋.
「未必會有人特登去偏遠地方淨係飲一杯咖啡,但總會有人願意去偏遠地方食一餐飯再順便飲一杯咖啡先走.」
所以我哋更加唔應該抗拒,而係諗方法推廣,吸引客人接觸精品咖啡,咁先更容易將我哋想傳遞嘅嘢傳遞開去.
當然,如果你本身唔鍾意嘅,都唔好逼自己做唔想做嘅事.
淨係做精品咖啡做唔做得住?
其實都好視乎情況同點切入市場,最緊要係自己鍾意做,有信心同有實力.
#請人上有冇困難?
近期增加左好多咖啡店,但其實咖啡師冇咁多,變相依家請人難咗好多,而且挖角,格價等等情況開始出現.如果係新入行嘅人,本身冇人脈嘅話,就可能需要出更高嘅價錢先請到咖啡師.
#做左老闆之後心態上有咩唔同?
以前做咖啡師嘅時候沖得唔好或者有咩唔明都可以問人,但做左老闆之後唔會再有人教你,變相要自己不停判斷自己沖得夠唔夠好,有冇退步到,壓力會大咗好多.所以我間唔中會約返以前啲師兄弟姊妹一齊沖咖啡嚟確保自己有冇退步.
另一方面,以前淨係會諗自己做得好唔好,依家會諗埋自己嘅團隊做得好唔好,亦會想做更多去令團體嘅整體表現提升.
會唔會覺得做咗老闆之後捨棄咗做咖啡師嘅感覺?
其實好多時咖啡師鍾意嘅未必係一次過沖好多杯咖啡比人,而係享受沖一杯好咖啡嘅過程.再加上做左老闆之後會帶領自己嘅團隊,當自己帶領嘅團隊有進步或者做得好,嗰種感受係比自己沖一杯好嘅咖啡更加滿足.
擴展業務有咩困難?
- 客群會轉,跟住你走嚟走去嘅客人唔多.
- 資金 – 夠唔夠資金可以開完分店之後確保到收支平衡?
- 依家咖啡店太多,而擴展意味住需要更多人手,請人更加難.
- 咖啡店有啲泛濫,如果業主知道你想開咖啡店嘅話,有機會會收貴啲.
- 同區競爭比以前嚴重咗,變相要經營都困難咗.
#咖啡機/磨豆機推介
現階段嚟講咖啡機性能都差唔多,只要提供到穩定嘅壓力就足夠.
小富士R-220:
比較適合沖虹吸式咖啡,R-220使用鬼齒刀,相比起平刀,鬼齒刀切割後有更多棱角,可以喺煮虹吸式咖啡嘅時候有更多唔同嘅味道.
>>參考網頁<<
#最後有咩建議比想開咖啡店嘅人?
「如果想承住熱潮加入咖啡圈,想喺浪潮之中站穩腳,就要有自己嘅特色.」
其實依家處於一個比較特別嘅時期,正常嚟講香港唔會有咁多人飲咖啡,飲咖啡嘅增長幅度冇大家想像中咁高.之所以最近咁多咖啡店興起,一方面係因為疫情令大家困住喺一個地方,大家更想休息.另一方面係大勢所趨,令技術已經成熟嘅咖啡師選擇喺近呢兩年開咖啡店,呢一班咖啡師有一定嘅實力,即使過咗熱潮都唔會被捲走.
如果想承住熱潮,喺呢段時間加入咖啡圈成為一份子嘅話,就要好好裝備自己嘅團隊.無論係裝修,產品款式,質量定係服務,想係浪潮之中站穩腳,就要有自己嘅特色.
開關之後本地客群或可能會回落,但又會有新嘅外地客人,所以如果想開鋪,就要清楚自己嘅目標客群係邊班人,重點出擊,先有更好嘅成效
IG @ringscoffee
本篇內容在訪問後進行了多次整理,資料僅供參考,如有不足的地方,請多多包涵.
想創業開咖啡店但喺開戶口上有困難?
即刻睇睇eCup為你爭取嘅專屬開戶優惠!>>>開銀行戶口優惠<<<
開戶後如果想招聘人手,歡迎前往 >>>咖啡店職缺<<< 留低你嘅招聘訊息.